
Kaip naudotis šia knyga 


Mes manome, kad sergėti savo vaiką gali būti lengva ir sma- 
gu. Tikimės, jog perskaitę šią knygą ir jūs taip galvosite. Saugu- 
mas yra susijęs su vaikų mokymu pažinti savo aplinką ir gebė- 
ti priimti tinkamus sprendimus, tačiau vaikams reikia pagalbos 
lavinant kritinio mąstymo gebėjimus, kad jie išmoktų priimti 
tuos „tinkamus“ sprendimus. Manome, jog nustatydami pagrin- 
dines saugumo taisykles, aptardami būdus, kaip išvengti pavo- 
jingų situacijų, Žaisdami sąmoningumą skatinančius žaidimus 
ar demonstruodami, ko negalima daryti, jūs padedate vaikams 
išvengti pavojų bei stiprinate jų gebėjimus pažinti pasaulį, su- 
vokti supančią aplinką. Daug dėmesio skiriame pagrobimams, 
nes tai mūsų profesinės kompetencijos sritis, tačiau pagrindi- 
niai principai tinka visoms su vaikų saugumu susijusioms situa- 
cijoms. 

Kad jums būtų lengviau, suskirstėme šią knygą į kelias dalis. 
Pirma dalis yra skirta suaugusiesiems; ji suteiks Žinių apie pavo- 
jus, galinčius kilti jūsų vaikams, ir nurodys strategijas, kaip išmo- 
kyti vaikus elgtis įvairiose situacijose. 

Antra dalis, „Mokomoji medžiaga saugiam vaikui“, suskirs- 
tyta į septynis skyrelius. Čia rasite užduočių, pavyzdžių bei mo- 
komosios medžiagos. Netgi įtraukėme skyrelį, skirtą tik vaikams. 


Šią knygos dalį galite skaityti atskirai arba kartu su vaiku, kad ge- 
riau suprastumėte aptariamas sąvokas. 

Įgūdžiai atsiranda kartojant, todėl ir sakoma: „Daryk, daryk 
ir daryk“. Kai saugumo principų laikymasis taps antrąja jūsų pri- 
gimtimi, tada vaikai ir bus saugūs, o tėvai - sumanūs. Taigi pa- 
grindinės šios knygos mintys bus nesunkiai suvokiamos; norėsi- 
me, kad išmėgintumėte jas įvairiose situacijose. Kalbėsime apie 
tas pačias idėjas skirtingo amžiaus vaikams, ir jūs turėtumėte da- 
ryti tą patį! 

Visi knygoje pateikti pavyzdžiai yra realūs. Mes pasitelkėme 
įvairias istorijas, su kuriomis per daugybę metų susidūrėme dar- 
be ir šeimoje, ir tikimės, kad jos padės suprasti skirtingas sąvo- 
kas ir idėjas. Tačiau pakeitėme vardus, datas ir vietoves, o kai ku- 
riuos nutikimus netgi sujungėme, kad išsaugotume šeimos narių 
ir žmonių, su kuriais dirbame, privatumą. 

Mūsų tikslas labai paprastas - saugesni vaikai. Norėdamos tai 
įgyvendinti ir parašėme knygą, padėsiančią jums ir jūsų vaikams 
greitai ir lengvai susipažinti su saugumo pagrindais. Norime, kad 
tai taptų jūsų vadovu, kuriame nuolat pasitikrintumėte informa- 
ciją. Ir labiau už viską tikimės, jog šios knygos dėka jūsų vaikai 
bus saugesni, sumanesni ir laimingesni. 

Jums ir jūsų šeimoms linkime sėkmės. Būkite saugūs! 


1 skyrius 
Apie ką visa tai? 
Žinios 


Bendravimas 
Meilė 


1 skyrius: Apie ką visa tai? 


Kai jūsų vaikai buvo visai maži, ar kada nors vežėtės juos į 
paplūdimį ar prie baseino? Prisimenate, ką tada darėte? Tikriau- 
siai pasodinote juos, apvilktus neskęstančiomis gelbėjimo lieme- 
nėmis ar su pripučiamomis rankovėmis, ir visą laiką buvote šalia, 
kai jie mėgino įmerkti kojos pirštą į vandenį. Galbūt jūsų vaikai 
dabar yra mažučiai ir kaip tik ruošiatės juos supažindinti su negi- 
liu vaikišku baseinu, ką tik nupirkote jiems pripučiamų apsaugų 
kartu su kremu nuo saulės. Kai kitą kartą grįšite prie vandens tel- 
kinio, vaikai jau tikriausiai bus metais vyresni ir protingesni, taigi 
galbūt stovėsite šiek tiek tolėliau, gal netgi turėsite laiko pokalbiui 
su netoliese stovinčiu kitu žmogumi. 

Metams bėgant dauguma vaikų paplūdimyje ar prie baseino 
jau geriau žinos, kaip elgtis vandenyje ar šalio jo, ir labiau pasiti- 
kės savimi. Daugelis jau bus išmokę plaukti. Jiems bus daug kar- 
tų kartota, kad negalima plaukioti ką tik pavalgius, nuplaukti per 
toli ar bėgioti prie pat baseino krašto. Jie bus daug ko išmokę, įgiję 
įvairių žinių. Net nepastebėsite, kaip paimsite į rankas žurnalą ir 
perskaitysite visą straipsnį, kol jūsų vaikas pliuškensis vandenyje. 
Ne todėl, kad jums nerūpi ar nesijaudinate dėl jo, bet paprasčiau- 
siai po truputį leisite jam augti. Vaikas jau bus įrodęs jums, kad 
moka elgtis prie vandens, ko anksčiau nesugebėjo. Kažkuriuo šio 
proceso momentu jau galėsite atsisėsti ir netrukdomi perskaityti 
visą knygos skyrių. Progresas vyksta lėtai ir pastoviai. 

Kodėl turite perskaityti šią knygą? 


Jūs jau žinote, kad esate geras tėvas arba mama. Pažįstate savo 
vaikus. Tačiau šiais laikais gausu sunkių situacijų, problemų, su 
kuriomis susiduria vaikai ir jų šeimos: pagrobimas, išnaudoji- 
mas, užgauliojimas, priekabiavimas, socialinė žiniasklaida, paty- 
čios ir sunkumai prisitaikant bei išgyvenant tarp kitų. Apie tokius 
dalykus sunku kalbėti ir jums gali prireikti pagalbos. Kartais tėvai 
ar globėjai mano, kad apie „blogus dalykus“ pernelyg baugu net 
prasitarti. Bet kokie yra tikrieji faktai? Kaip specialistai sprendžia 
šias problemas? Šioje knygoje mes suteiksime jums žinių ir prie- 
monių, kad suprastumėte ir galėtumėte kalbėtis su vaikais ir visa 
šeima apie saugumą, pagrobimus, išnaudojimą, socialinius tink- 
lus, marketingą bei kitomis sudėtingomis temomis, su kuriomis 
susiduria vaikai. Į visa tai atkreipę vaikų dėmesį, suteiksite jiems 
galimybę sužinoti bei išmokti, su jūsų pagalba pamėginti būti su- 
augusiems ir prieš žengiant žingsnį viską gerai apmąstyti. Pana- 
šiai kaip ir prie baseino, laikui bėgant jie įrodys jums, kad jau turi 
įgūdžių susidoroti su vienokia ar kitokia situacija. Tam reikia lai- 
ko bei nuolatinio kartojimo: po truputėlį jie supras ir išmoks. 

Pradėję kalbėti apie šiuos dalykus su savo mažais vaikais, 
ruošiate juos ateičiai. Vaikai išmoks saugiai ir išmintingai prisi- 
taikyti prie naujų situacijų bei greitai kaip kamuolys „atšokti“ nuo 
problemų. Atvirai bendraujant sunkiomis temomis, jie įgis labai 
svarbių kritinio mąstymo gebėjimų, pavyzdžiui, kaip ištirti situa- 
cijas ir tinkamai į jas reaguoti. Aptardami aplinkybes nuo pačių 
ekstremaliausių iki ne tokių skaudžių, išmokysite vaikus saugiai 
ir drąsiai susitikti su sudėtingu pasauliu. 

Pažadu, jog ilgainiui suteiksite savo vaikams tam tikrų prie- 
monių ir galios susidoroti su sunkiomis situacijomis. Išmokysite 
juos būti stiprius, sugebėti apsiginti. Ir galėsite tai padaryti nekel- 
dami jiems baimės ir be grasinimų. Be to, mokydami juos paju- 

1 skyrius: Apie ką visa tai? 


site, kad jūsų tarpusavio santykiai tapo artimesni ir kupini pasi- 
tikėjimo. Taip jūsų vaikas supras jį supantį pasaulį ir mokės jame 
saugiai gyventi. 


Informacijos svarba 


Prieš trisdešimt penkerius metus mažame miestelyje neto- 
li Bostono mes su seseria turėjome draugę, kuri staiga pradin- 
go. Niekas apie tai nekalbėjo. Žinojome tik tai, kad jos nebėra. 
Pakeliui į mokyklą pravažiuodavome jos namą tyliai svarstyda- 
mos, kas jai nutiko. Mane ilgai persekiojo prisiminimai apie dai- 
lias šviesias jos garbanas ir linksmas duobutes skruostuose. Man 
ji visada buvo tobulybės įsikūnijimas. 

Tik po daug metų sužinojau, kad ir mano vyresnioji sesuo 
Elizabetė niekaip negalėjo jos užmiršti. Palyginusios savo užrašus 
supratome, kad abi visiškai skirtingai prisimename, kas tada nu- 
tiko, bet negalime savo prisiminimų pagrįsti. Pradėjusios domė- 
tis, nesužinojome jokios naujos informacijos. Niekas, su kuo tik 
kalbėjomės, nieko nežinojo. Kokiomis aplinkybėmis ji dingo? Ar 
ją kada nors rado? Niekas to nežinojo. Jos istorija baigėsi kartu su 
dingimu. Dabar žinojome tiek pat, kiek ir anksčiau: jos nebebuvo 
arba, kaip dabar sakoma, ji dingo be žinios. 

Po kelerių metų tai nutiko vėl. Vaikystės stovyklų draugė taip 
pat dingo. Tada jau buvau šiek tiek vyresnė ir prisiminiau gandus 
apie šį liūdną įvykį, galbūt tai buvo blogai pasibaigęs mėginimas 
pagrobti, o gal netgi serijinio žudiko darbas, bet ir vėl, nei mūsų 
šeimoje, nei bendruomenėje nebuvo atviro pokalbio apie tai. 
Sklandė tik gandai ir tylus susitaikymas su mergaitės dingimu. 
Niekas neuždavinėjo klausimų, niekas į juos neatsakė. Galbūt tai 
buvo baimės požymis: jei kalbėsime apie šį neįtikėtiną, siaubą ke- 
liantį dalyką, jis gali ir vėl nutikti. Tačiau mes, tėvai, privalome 
kalbėtis tokiomis sunkiomis temomis su savo vaikais. Jiems vi- 

siems reikia patikimos informacijos. Žinoma, su skirtingo am- 
žiaus vaikais kalbėtis reikia skirtingai, bet vis tiek visi turi tai Ži- 
noti. To reikalauja sveika nuovoka. 

1993 metais sociopatas nusikaltėlis pagrobė dvylikametę Polę 
Klas iš jos miegamojo Petalumoje, Kalifornijoje. Dauguma jau- 
nų žmonių apylinkėje žinojo, kas nutiko. Žiniasklaida plačiai 
aprašė šį įvykį, kartu su faktais pateikė ir gandų. Analizuodami 
išgirstas žinias, paaugliai ir kiek jaunesni vaikai mėgino išsiaiš- 
kinti, kas nutiko ir kaip būtų buvę galima užkirsti kelią tragedijai. 
Dauguma šių jaunuolių grūmėsi su visus apėmusiu bejėgiškumo 
jausmu bei nerimu ir galiausiai susitaikė su tokiu neįtikimu, ne- 
įsivaizduojamu faktu. Keista, bet tik nedaugelis tėvų padidėjusį 
vaikų nerimastingumą siejo su Polės Klas pagrobimu. Kai praė- 
jus dviem mėnesiams po nelaimės buvo suimtas vyras, prisipa- 
žinęs nužudęs Polę, daug žmonių troško kuo greičiau užmiršti 
šią tragediją. Atrodė, kad visi norėjo izoliuoti, atskirti šį įvykį ir 
neigti, jog jis galėjo paveikti jų šeimas. Viskas pasisuko priešin- 
ga linkme: baimė kalbėti apie tokį liūdną ir baugų dalyką nelei- 
do šeimoms artimai bendrauti. Daug vaikų buvo palikti vieni su 
savo jausmais. 

Neseniai skaičiau vedamąjį vietinio laikraščio straipsnį, kurį 
parašė jauna moteris, vis dar gyvenanti toje bendruomenėje, kur 
buvo pagrobta Polė Klas. Ji sužinojo visus faktus, susijusius su 
mergaitės dingimu. Straipsnyje rašė, kad, nepaisant prabėgusių 
metų, ji džiaugėsi pagaliau viską sužinojusi, nes tai padėjo su- 
prasti globėjišką tėvų elgesį, kai dar buvo maža. Moteris pridūrė, 
kad supratusi tėvų baimės priežastis, ji galiausiai suvokė ir savo 
pačios tamsos baimę. Ir vis dėlto, kodėl jai teko laukti, kol suaugs, 
kad išsiaiškintų tiesą? Moteris išmintingai iškėlė mintį, jog vai- 
kams reikia jų amžiui tinkamos informacijos apie reikšmingus 
kaimynystėje vykstančius įvykius, kad suprastų savo tėvų veiks- 
mus ir reakcijas. 

1 skyrius: Apie ką visa tai? 
Žinios 


Vaikai turi gerai suprasti įvykius, tiesiogiai veikiančius bend- 
ruomenę, kurioje jie gyvena, ir visus suaugusiuosius. Dažnai tė- 
vai ir globėjai nežino, kaip savo vaikams paaiškinti sudėtingus, 
nerimą keliančius dalykus. Daugeliui tėvų buvo sunku kalbė- 
ti apie rugsėjo 11 dienos teroristinius išpuolius. Kaip nepasakyti 
per daug, bet ir ne per mažai? Kas padėtų, o kas pakenktų? Dau- 
guma mūsų sutinka, jog privalėjome kažką pasakyti, paaiškin- 
ti siaubą, atsispindėjusį tėvų ir aplinkinių suaugusiųjų veiduose. 
Teisingai parinktos ir tinkamai pateiktos žinios buvo tiesiog būti- 
nos visų amžių vaikams, kad jie suvoktų tos baisios dienos faktus 
ir vaizdus. Padėti tėvams išmokti kalbėtis su vaikais nepatogio- 
mis temomis - nuo pagrobimų, seksualinio išnaudojimo, prie- 
kabiavimo iki sukrečiančių įvykių, nesvarbu, jie būtų vietiniai ar 
tarptautinio masto, - toks yra šios knygos tikslas. Ir tai praside- 
da nuo... 


Bendravimo 


Praėjus šešiolikai metų tame pačiame miestelyje, kuriame 
buvo pagrobta Polė Klas, jauna moteris, vardu Džeisė Li Dagard, 
buvo pavesta mano globai. Ji taip pat buvo pagrobta ir išbuvo ne- 
laisvėje aštuoniolika metų. Kartu dirbome daugybę valandų, mė- 
ginome išsiaiškinti, kaip ji sugebėjo tai išgyventi, ir padarėme iš- 
vadą, kad niekas iš tiesų negali nuspėti tokių tragiškų situacijų 
baigties. Tačiau šios temos vengti negalima. Tėvai privalo sąži- 
ningai kalbėtis su vaikais. Jie turi rasti būdų, kaip išsakyti faktus, 
savo rūpestį, neišvengiamą nežinomybę ir tai, kaip reikėtų elgtis 
tokioje situacijoje. Vaikai taip pat privalo išsakyti savo baimes, 
kad tėvai galėtų juos nuraminti bei pamėginti atsakyti į rūpimus 
klausimus. Tėvai negali vengti kalbėti tam tikromis temomis vien 

todėl, kad tai sunku padaryti. Tiesą sakant, tėvo ar motinos no- 
ras atvirai bendrauti yra pirmas žingsnis stengiantis, kad šie po- 
kalbiai nebūtų tokie sudėtingi. Knygoje aiškinama, kad bendrau- 
jant svarbiausia yra pačiam įsiklausyti, ką bandai perteikti, tuo 
pat metu atidžiai klausantis ir stebint savo vaiką. 


Meilė 


Tokią dovaną galite suteikti savo vaikui neslėpdami, kaip pa- 
tys reaguojate į baugius, sukrečiančius, sunkiai įsivaizduojamus 
dalykus. Stebėdami jus, aptarę savo jausmus ir veiksmus, jie ir 
patys išmoks su tuo susidoroti. Tokių įgūdžių dėka patys blogiau- 
si įsivaizduojami įvykiai gali net neįvykti; išsigandęs vaikas gali 
mažiau bijoti, o abejojantis - labiau pasitikėti savimi. Pats galin- 
giausias ginklas, kurį galite įteikti savo vaikui, - tai neabejojimas 
jūsų meile, o vaiko paruošimas susidurti su pasauliu ir yra vienas 
iš daugelio būdų meilei išreikšti. Būtent todėl mes su seseria ti- 
kime, jog kūrybingas, meilę ir rūpestį rodantis sunkių temų ap- 
tarimas gali tapti pačiais svarbiausiais ir prasmingiausiais jūsų su 
vaikais pokalbiais. 


2 skyrius 
Nebijokite 


Geriausias būdas apsaugoti savo vaikus: 
Skatinti diskusijas 
Suteikti galių per žinojimą 


2 skyrius: Nebijokite 


Tik užsiminkite apie vaiko išnaudojimą ar pagrobimą, ir iš 
karto sulauksite audringos reakcijos. Tai šiurpu, kelia didžiulį 
nerimą, bet, daugumos nuomone, to niekada nenutiks jų my- 
limiems žmonėms. Ir vis dėlto atrodo, kad tokie dalykai vyksta 
visur aplink mus. Visų mėgstamas treneris nuteisiamas dėl sek- 
sualinio išnaudojimo. Vyriškis prisipažįsta pagrobęs ir nužudęs 
vaiką. Tokias istorijas girdime per Žinias, skaitome pirmuose 
laikraščių ir žurnalų puslapiuose. Skaičiai, pateikiami reporta- 
žuose, žinių ištraukose, glumina ir baugina. Galbūt girdėjote, jog 
JAV kiekvienais metais „dingsta“ apie 800 000 vaikų. 58 000 vai- 
kų pagrobiami ir paslepiami savo šeimos narių, dažniausiai vie- 
no iš tėvų. Tačiau kaip yra iš tikrųjų? Ar turime labai nerimauti? 
Tikriausiai visi sutiks, kad net ir vieno pranešimo apie dingusį 
vaiką jau yra per daug. Skaičių interpretavimą geriausia palik- 
ti ekspertams, tačiau bet kuriuo atveju mes privalome rūpintis 
savo vaikų saugumu. 

Bus geriau, jei žinosite, kokia yra realybė. Šie didžiuliai skai- 
čiai yra pranešimai policijai apie dingusius vaikus: ir pabėgusius 
paauglius, ir laikinai dingusius, taip pat ir vieno iš išsiskyrusių 
tėvų laiku namo neparvežtus vaikus. Kartais dingęs asmuo duo- 
menų bazėje užregistruojamas daugiau nei vieną kartą, o visa 
statistinė informacija rengiama pagal Teisingumo departamen- 
to pranešimus. 

Tiesa ta, kad svetimas žmogus retai kada pagrobia vaiką. Šie 

skaičiai susiję su pačiomis įvairiausiomis situacijomis, todėl gali 
būti netikslūs. Nekreipkime dėmesio į skaičius. Svarbiausia yra 
mūsų vaikų saugumas ir gerovė. 


Tiesa apie pagrobimus JAV"! 


+» Pervienerius metus 797 500 vaikų, jaunesnių nei 18 metų, 
buvo paskelbti dingusiais. 

+» 203 900 vaikų buvo paimti ir prievarta išvežti savo šei- 
mos narių. 

+» 58200 vaikų tapo ne šeimos narių grobikų aukomis. 

+ 115 vaikų tapo „stereotipinio“ pagrobimo aukomis tikin- 
tis išpirkos ar dėl kitokių motyvų. 


Kodėl mes bijome 


Kai greitkelio švieslentėje pamatome pranešimą apie pagrob- 
tą vaiką, - pavojus, dairykitės išpūtę akis, pavogtas vaikas! - dau- 
gelis mūsų įsidėmime ieškomo automobilio modelį ir valstybinį 
numerį. Tyliai įsipareigojame pastebėti tą automobilį ir sugrąžin- 
ti vaiką namo. Kiti nekreipia į tai dėmesio tikėdamiesi, kad vai- 
kai ant galinės sėdynės nepastebėjo pranešimo švieslentėje, neiš- 
girdo per žinias, neperskaitė laikraščių antraščių, todėl neišsigąs 
taip, kaip mes. 

Mes bijome dėl savo vaikų. Tikra tiesa, ar ne? Labai sunku ap- 
sispręsti, geriau jiems viską papasakoti ar leisti nieko nenutuokti 
apie mus supantį pasaulį. Galbūt nusprendžiame, kad vaikai turi 
žinoti, bet šiek tiek vėliau, kai paaugs. Tikriausiai kai kam kyla 
klausimų: „Kokia yra tiesa?“, „Kiek vaikų pradingsta kiekvieną 


'. Tiesa apie pagrobimus Lietuvoje: 2013 metais dingo 1784 žmonės, iš kurių be- 
veik pusė yra vaikai. Prekyba žmonėmis auga neįtikėtinais tempais - 2013 me- 


tais pradėta dvigubai daugiau ikiteisminių tyrimų nei 2012 metais (red. past.). 

dieną?, „Kiek jų buvo iš tikrųjų pagrobti svetimų žmonių?“ Bet 
argi skaičiai čia svarbiausi? Net ir vienas dingęs vaikas yra per 
daug. Draugas jums gali pasakyti: „Kaip vaikų gąsdinimas gali iš- 
mokyti juos būti sumanius ir priimti tinkamus sprendimus? Bet 
kaip neištarti, nepripažinti dalykai gali paruošti žmogų tam, ką 
jis išgirsta, pamato ar patiria“ 

Kad ir kaip tėvai norėtų, jie negali visą laiką būti šalia savo 
vaikų, pasirengę pasiūlyti savo nuomonę, kai tik šie ruošiasi pri- 
imti rizikingą sprendimą. Galima tik tikėtis, kad jie klausėsi jūsų 
pakankamai ilgai, jog dabar mokėtų teisingai apsispręsti, tačiau 
vaikams augant ilgainiui viskas priklauso tik nuo jų pačių. 

Kai jie buvo visai maži, atrodė tokie tyri, tobuli ir visiškai pri- 
klausomi nuo jūsų. Kas nutiko? Kada praradote sugebėjimą ap- 
saugoti juos nuo išorinio pasaulio? Bet ar tikrai praradote? Ar 
mokėte savo vaikus nuovokumo šiame sudėtingame pasaulyje? 
Kaip kalbatės su jais apie tokius šiurpius dalykus kaip vaikų gro- 
bimai negąsdindami jų? 


Skatinimas kalbėtis 


Klausiate, kaip tai suprasti? Ką turėtumėte papasakoti vaikui 
apie pagrobimus ar kitus šiurpius dalykus? Ką jie turi apie tai Ži- 
noti? Viskas priklauso nuo jūsų vaiko. Jie visi be galo skiriasi savo 
temperamentu, brandumu. Kada su jais kalbėtis ir ką pasakyti, 
žinoma, turite nuspręsti jūs. Tačiau gera pradžia kiekvienam po- 
kalbiui būtų pasakyti, kad tokie dalykai nutinka labai retai. Kol 
dar nenusprendėte, kad nežinojimas yra tikra palaima, supraski- 
te, jog yra tikimybė, kad jūsų vaikas, nesvarbu kokio amžiaus, jau 
kažkur girdėjo apie pagrobimą ar seksualinį išnaudojimą ir nori 
apie tai pasikalbėti. 

Kaip kalbėtis apie pagrobimą 


+» Apsvarstykite savo vaiko amžių ir sutelkite dėmesį į pa- 
mokymus bei nuraminimą. 

+ Išdėstykite pagrindines saugumo taisykles ir paaiškinkite, 
kodėl jos yra svarbios. 

+» Patikinkite vaikus, kad tokie dalykai nutinka retai. 

+» Paklauskite, ar jie girdėjo kokių nors baugių pranešimų 
per žinias, iš draugų, gal skaitė internete. 

+»  Pasikalbėkite apie tai, ką jie girdėjo. 

+» Pateikite faktus ir nuraminkite vaikus. 

+» Geriau pripažinkite, ko nežinote, nei patys išgalvokite. 

+» Paskatinkite klausti. 


Apie pačias svarbiausias bylas visada pranešama per žinias. 
Vaikai gali apie jas išgirsti per radiją, internete, iš auklės ar kitų 
vaikų. Neužmirškite, kad vaikai gali būti girdėję daug daugiau, 
nei manote, ir jiems galbūt prireiks jūsų pagalbos, kad suprastų 
tai, ką sužinojo. Nerimą keliančios žinios gali pasiekti jūsų vaikų 
ausis pačiais įvairiausiais keliais. Kartais atrodo, kad visi tik apie 
tai ir šneka. Mano namuose televizorius visada įjungtas kaip fo- 
ninis triukšmas, ir vaikai neišvengiamai nugirsta pačias svarbiau- 
sias naujienas. Vyresni broliai ir seserys, draugai ar net bulvarinės 
spaudos antraštės vaikams gali perduoti nenumatytą informaciją. 
Atkreipkite dėmesį, ką vaikas gali sužinoti, išgirdęs tokias naujie- 
nas per žinias. Neužmirškite, kad jo nugirsta informacija gali būti 
netiksli, be to, jis gali klaidingai ją suprasti. 


Iš kur vaikai viską sužino 

+ Vienas iš kito. 

+» Per radiją automobilyje. 

+» Parduotuvėje iš laikraščių antraščių. 

+ Iš greitkeliuose įrengtų informacinių švieslenčių (JAV). 
+ Iš mokytojų. 

+ Iš gera linkinčių pažįstamų suaugusiųjų. 

+» Išinterneto. 

+ Galite patys paklausti vaikų, iš kur sužinojo. 


Pavyzdžiui, pagalvokite apie šeimos narių pagrobiamus vai- 
kus - dažniausiai pasitaikančius atvejus. Vaikui tai gali sukelti 
tokį pat stresą; daugumai vaikų mintis, kad šeimos narys gali nu- 
skriausti brolį, sesę ar jį patį, kelia didžiulį nerimą. Apie tai kal- 
bėti gali būti ypač sunku. Su kuriuo šeimos nariu apie tai šnekėti? 
Kaip apskritai pradėti tokį pokalbį? | 

Kituose skyriuose pasistengsime atsakyti į visus šiuos klausi- 
mus ir dar daugiau, bet svarbiausia prisiminti, jog nenuskriausi- 
te vaiko kalbėdami ar pateikdami informaciją. Mūsų tikslas yra 
ne sukelti baimę, o užtikrinti, kad vaikas yra saugus, suteikti tei- 
singų žinių ir padėti suvokti gluminančius bei bauginančius da- 
lykus. 


Žinojimas yra galia 


Tai kodėl tėvai vengia kalbėtis su vaikais sunkiomis, nepato- 
giomis temomis? Dažniausiai jie patys nežino visų faktų ir jaučia- 
si netvirtai. Taigi bijodami pasirodyti neišmanėliai, jie apskritai 
nieko nesako. Tai klaida. Jei vaikams nesuteiksite Žinių, jie jų tik- 
rai gaus iš kitų, ne tokių patikimų, šaltinių. Yra dar viena papras- 
ta priežastis, kodėl tėvai neliečia sudėtingų temų: jie nerimauja, 
kad kalbėdami apie pagrobimą gali prisišaukti nelaimę. Apie tai 
diskutuojant viskas atrodo daug tikriau, realiau, todėl linkstama 
vengti šios temos. Tai taip pat klaida. 

Išduosiu jums paslaptį: žinojimas yra galia, įgytos Žinios su- 
teikia žmogui stiprybės. 

Vengdami tokių temų, jūs ne tik nepadedate vaikams, bet ir 
praleidžiate progą pamokyti juos to, ką patys žinote apie pasau- 
lį ir kaip gyventi jame su pasitikėjimu, o ne baime. Taip jūs neiš- 
mokysite vaikų atsargumo, neparodysite jiems, kaip mylite ir rū- 
pinatės jais. 

Vis prisimenu vieną istoriją iš savo vaikystės. Kai buvau maža, 
labai mėgau čiuožinėti su pačiūžomis. Aplink miestelį, kuriame 
augau, buvo ir tvenkinių, ir ežerų. Mes netgi turėjome sekmadie- 
nio popietės tradiciją čiuožinėti po užšalusį tvenkinį. Mama vi- 
sada būdavo netoliese, bet leisdavo man nučiuožti ir toliau, kur 
manęs nematydavo, ir patirti keletą tikros laisvės akimirkų. Vis 
dėlto nuo pat mažumės ji mane mokė įvertinti ir atpažinti nesau- 
gų ledą. Išmokau čiuožinėti toliau nuo upeliuko, įtekančio į tven- 
kinį, stebėti, ar lede nėra įtrūkimų ir skylių. Buvau išmokyta ne- 
siartinti prie šviesiai pilkų ar pajuodusių vietų, kur ledas gali būti 
plonas. Kai buvau maža, mama parodydavo, kur geriau nečiuožti, 
bet ilgainiui jos dėka pati išmokau vertinti ir galvoti savo galva. Iš 
pradžių mama neleisdavo nutolti nuo jos; vėliau jau žinojau, kaip 
apsisaugoti pačiai. 

Kalbėjimas apie gresiančius pavojus yra pirmas žingsnis pa- 
dėti vaikams juos suprasti. Svarbu išlikti ramiam, pateikti tikslias 
žinias ir taip užkirsti kelią gandams, kuriuos vaikai gali išgirsti 
iš draugų ar masinio informavimo priemonių. Nežinote faktų? 
Nesijaudinkite. Pripažinkite tai ir, atsižvelgę į vaiko amžių, pa- 
sistenkite juos išsiaiškinti. Geriausias priešnuodis baimei yra ži- 
nojimas, o geriausias būdas suteikti žinių - rūpestingai aptarti 
nerimą keliančius klausimus. Skatindami vaikus kalbėti ir sau, ir 
jiems padėsite pasijusti stipresniems bei saugesniems. 

3 skyrius 


Faktai apie pagrobimus 


Skiriami trys pagrobimų tipai: 
Pagrobimai, įvykdyti vieno iš šeimos narių 
Pagrobimai, įvykdyti ne šeimos nario, 
bet vaikui ar šeimai pažįstamo žmogaus 
Netipiški pagrobimai, įvykdyti visiškai 
nepažįstamo žmogaus 


3 skyrius: Faktai apie pagrobimus 


Jums bus lengviau kalbėti, jei šį tą žinosite apie pagrobimus. 
Taigi pradėkime nuo faktų. 


Šeimos nario įvykdytas pagrobimas 


Turite žinoti, kad tokie pagrobimai pasitaiko dažniausiai, pa- 
prastai po skyrybų, ir gali pakenkti vaikui lygiai taip pat, kaip ir ki- 
tais atvejais. Svarbu pabrėžti paskutinę mintį. Tai, kad vaiką pagro- 
bė vienas iš tėvų ar senelių, nereiškia, kad nebuvo padaryta skriauda 
ar nesulaužytas įstatymas. Darbe man dažnai tenka susidurti su to- 
kiais atvejais, jie paprastai susiję su ginčais dėl vaiko globos. Kartais 
vienas iš tėvų sutartu laiku negražina vaiko po pasimatymo su juo 
(taip, vėlavimas parvežti vaiką gali sukelti daug problemų ir netgi 
būti įvardytas kaip pagrobimas). Kartais tėvas ar motina pagrobia 
vaiką nuoširdžiai tikėdamas, kad taip elgiasi tik vaiko labui. Susier- 
zinimas ar didžiulis įniršis gali užtemdyti kiekvieno Žmogaus svei- 
ką nuovoką. Skyrybos dažnėja, po jų beveik visada lieka pykčio ir 
nuoskaudų, o vaikai atsiduria priešpriešos tarp tėvų viduryje. Štai 
kodėl didžioji dauguma kasmet paskelbiamų dingusiais vaikų yra 
tapę šeimos nario įvykdyto pagrobimo aukomis. 

Man dažnai tenka dirbti su yrančiomis šeimomis ir pastebėjau, 
kad geriausia, kai abu buvę sutuoktiniai didžiausią dėmesį teikia 
emociniam ir fiziniam vaiko saugumui. Taip jie gali lengviau išsi- 
aiškinti savo problemas kuo mažiau pakenkdami vaikui. Žinoma, 

gali prireikti daug laiko ir pastangų, kad būtų pasiektas bendras su- 
tarimas. Ypač sudėtingos skyrybos, kai sutuoktiniai niekaip negali 
susitarti gražiuoju, kelia daugiausia rūpesčių. Kartais tai susiję su 
rimtomis problemomis, pavyzdžiui, smurtu šeimoje, vieno iš su- 
tuoktinių psichikos sveikatos sutrikimais. Tokiais atvejais galutinį 
neginčijamą sprendimą priimti būna ypač sunku. 

Tokių skyrybų atvejais daugybė institucijų dirba tam, kad su- 
mažintų vaikų, dėl kurių kovoja abu buvę sutuoktiniai, patiriamą 
žalą. Teismai ir advokatai, kartais policija bei socialinės tarnybos 
įsitraukia į sunkiausias bylas, bet dažnai tik tada, kai jau neįma- 
noma suvaldyti pykčio ir nepasitenkinimo. Vilties netekę tėvai 
kartais reaguoja pernelyg audringai ir beatodairiškai, retai kada 
sugeba įvertinti, kaip gali pakenkti kitiems. 

Kalifornijos Venturos apygardos prokuroro pavaduotojas 
Pemas Grosmanas apie tai kalba tiesiai: „Vieno iš tėvų įvykdy- 
tas vaiko pagrobimas yra akivaizdus nusikaltimas prieš vaiką. Jis 
nėra nuosavybė. Jei kas nors prievarta išsiveža savo vaiką, ypač il- 
gesniam laikotarpiui, emociškai traumuoja jį visam gyvenimui.“ 
Kitą iš tėvų, pripažįstantį, kad kurstė buvusio sutuoktinio pyktį, 
kamuoja didžiulis kaltės jausmas. Tą patį gali jausti ir pagrobėjas, 
matydamas, jog vaikas į tai, kas nutiko, reaguoja su baime ir ne- 
tikrumu. Galima tvirtinti, kad vaikui ir kitiems nukentėjusiems 
nėra beveik jokio skirtumo, tai padarė šeimos narys ar visiškai 
svetimas Žmogus. 

Dažnai pastebiu, kad žmonėms labai sunku tokius dalykus 
suvokti. Taip buvo ir man. Net nelabai gerai prisimenu, kaip pir- 
mą kartą išgirdau, jog vieno iš tėvų prievarta išsivežtas vaikas 
buvo pavadintas pagrobimo auka. Kaip vis dar mano dauguma 
iš mūsų, tada galvojau, jog vaikus grobia tik „labai blogi nepažįs- 
tamieji . Tokius žmones įsivaizdavau kaip pavojingus nusikaltė- 
lius, kuriuos galima lengvai atpažinti per liudytojo akistatą iš vi- 
sos eilės policijoje išrikiuotų įtariamųjų. Tai negali būti nei jūsų, 

nei jūsų draugų tėvai. Taip mąstant tik dar sunkiau kalbėti su vai- 
kais apie pagrobimus. Mūsų gatvėje gyvenusi mergaitė vieną die- 
ną tiesiog „dingo“. 1979 metais niekas apie tai nekalbėjo. Kaip mi- 
nėjau, aš vis dar nesu tikra, kas tada įvyko, bet sprendžiant pagal 
statistiką, galima spėti, kad ją prievarta išsivežė vienas iš tėvų. 

Pirmą kartą mintis apie vieno iš sutuoktinių pavogtą vai- 
ką man toptelėjo atostogaujant su šeima nedideliame Meksikos 
mieste. Vieną dieną labai dailus jaunas vaikinas ir pagyvenęs tė- 
vas atsisėdo šalia kartu su mumis atostogaujančios mano draugės 
Lindos ir manęs vietinėje užkandinėje. Atrodė akivaizdu, kad jie 
tėvas ir sūnus, nes abiejų smakro forma ir gelsvai rusvi plaukai 
buvo tokie pat. Galbūt jie išsiskyrė iš kitų dėl savo išvaizdos. Įsi- 
vaizduokite Robertą Redfordą, sėdintį kartu su Bredu Pitu prieš 
trisdešimt metų. Vaikinukas atsigręžė į Lindą ir pradėjo klausinė- 
ti, iš kur ji. Aš sėdėjau kitoje stalo pusėje ir mačiau susierzinimo 
išraišką tėvo veide. Jis palinko į priekį ir liepė sūnui baigti valgyti, 
nes reikėjo eiti. Prisimenu, kad man tai pasirodė keista. Vaikinas 
įsidėjo į burną dar vieną kąsnį ir atsistojo net nebaigęs valgyti. 
Kaip tokio amžiaus, vaikinukas reagavo labai paklusniai ir greitai. 

Lindai tai taip pat pasirodė keista ir, kai jie nuėjo, mes ėmė- 
me kikenti įsivaizduodamos galimas tokio elgesio priežastis. Drą- 
siausia, ką galėjome sugalvoti, buvo tai, kad neteisingai suprato- 
me jų santykių pobūdį: gal jie visai nebuvo giminės, tik užmezgę 
romantiškus santykius. Apie galimą pagrobimo atvejį tada net 
nepagalvojome ir greitai viską užmiršome. 

Po kelių dienų vaikščiojome po to miestelio turgų, kai paste- 
bėjome juos abu prie prekystalio, užversto kalnu įvairiausių ait- 
riųjų paprikų. Staiga vaikinukas atsirado šalia mūsų. Jis pasakė, 
kad turi tik kelias minutes, ir greitai išliejo mums savo istoriją. Jis 
čia atvyko su savo tėvu prieš ketverius metus. Sakė, kad Jungtinė- 
se Valstijose jo tėvas nelegaliai prekiavo marihuana. Vaikinas ne- 
buvo matęs savo mamos nuo tada, kai išvyko iš Teksaso, o tėvas 

sakė, kad mama taip ant jo pyksta, jog daugiau niekada nenorės 
jo akyse matyti. Aš paklausiau, iš kur jis gali tai žinoti, o vaikinas 
tik nusijuokė ir atsakė, kad tai nesvarbu, nes jis niekada negalės to 
išsiaiškinti. Dar pridūrė: „Mano tėtis tuo tikrai pasirūpins.“ 

Mes su Linda susižvalgėme ir viena iš mūsų garsiai paklausė: 
„Tu buvai pagrobtas iš namų? Jis nuėjo nieko mums neatsakęs. 
Iš pradžių su Linda juokėmės iš tokios kvailos minties, bet vėliau 
ėmėme rimtai kalbėtis apie tai, kaip mūsų naujasis draugas galė- 
jo būti atimtas iš motinos. Pasidarė labai liūdna, buvo beveik nejį- 
manoma to suvokti. Niekada nebuvome girdėjusios tokio dalyko 
ir nesupratome, kaip galima pavogti savo vaiką. Nors Meksiko- 
je praleidome dar kelias savaites ir visą laiką žvalgėmės to vaiki- 
nuko, daugiau nė karto nematėme tėvo ir sūnaus. Neprasitarėme 
apie tai ir kitiems mano šeimos nariams. Viskas atrodė pernelyg 
neįtikima. 

Liūdna, bet dabar suprantu, kad tokių dalykų nutinka ne taip 
ir retai; tai puikiai išmano ir įstatymų sergėtojai, žinantys, kaip 
tokiais atvejais elgtis. Tėvai iš tikryjų nelegaliai išsiveža iš šalies 
vaikus. Tiesą sakant, kasmet vis daugėja tokių tarptautinių vaiko 
grobimo atvejų, tačiau dažnai apie tai nepranešama, nes šie įvy- 
kiai būna susiję su nelegaliai šalyje gyvenančiais žmonėmis, bi- 
jančiais papulti į bėdą, jeigu kreiptųsi į policiją. 

Norėtume galvoti, kad tokios apsaugos priemonės kaip reika- 
lavimas abiejų tėvų parašų vaiko pase padeda, tačiau viskam pasi- 
ryžusiam gimdytojui įmanoma rasti būdų apeiti įstatymus. Kaip 
ir sakėme, vilties netekę tėvai elgiasi žūtbūtinai. Kartais teismas 
leidžia vienam iš tėvų išsivežti vaiką iš šalies, o šis vėliau jo nesu- 
grąžina, kaip buvo sutarta. 

Išvežus vaiką iš šalies, gali būti labai sudėtinga jį sugrąžinti. 
Tam gali prireikti daug laiko, kantrybės ir, dažnai, didelių pinigų 
sumų advokatams, vietinių teismų mokesčiams, netgi privatiems 
detektyvams sumokėti. Laimei, yra tokia institucija, vadinama 


30 


3 skyrius: Faktai apie pagrobimus 


Hagos konvencija dėl tarptautinio vaikų grobimo civilinių aspek- 
tų, kurią iki šiol ratifikavo 86 šalys visame pasaulyje. Ši sutartis lei- 
džia šalims dirbti kartu, kad pagrobti vaikai būtų sugrąžinti namo. 
Ji taip pat gali padėti tėvui, iš kurio buvo pagrobtas vaikas, neatsi- 
žvelgdama į tai, ar jis turi leidimą gyventi vienoje iš šių šalių. 

Jungtinėse Valstijose vaikai gali būti lengvai išvežti iš bet ku- 
rios valstijos. Vietinės valstijos įstatymo priežiūros institucijos 
priima pranešimus ir pateikia pagrobtų vaikų vardus bei apra- 
šymus Nacionaliniam nusikaltimų informacijos centrui. Jos gali 
paskleisti pranešimus apie dingusį vaiką per radijo stotis, televi- 
ziją, internetą, informacines švieslentes greitkeliuose bei pasiūly- 
ti tėvams vietinės tarnybos, dirbančios su pagrobtų vaikų tėvais, 
pagalbą. Tačiau, kad ir kaip gaila, tėvui ar motinai ir išsigandu- 
siam, sutrikusiam vaikui nėra sunku praslysti nepastebėtiems. 
Tokią mintį iškėlė vienas mano pažįstamas vyras, labai dramatiš- 
kai atgavęs savo vaiką ir parsivežęs iš kitos šalies. Po to su devyn- 
mečiu sūnumi jis skrido iš Niujorko į Los Andželą ir buvo labai 
nustebęs, kad niekas neprašė pateikti sūnaus asmens dokumentų. 
Turint omenyje, kiek jam teko iškęsti ir patirti, kol pagaliau susi- 
grąžino vaiką iš svetimos šalies, tai atrodė šiek tiek paika. Nejau- 
gi taip lengva pradingti su vaiku daugybės žmonių akivaizdoje? 
Taip, tokia yra sukrečianti tiesa. Kaip jau žinome iš daugybės gar- 
sių ir ne tokių žinomų bylų, šiuo metu išvežti vaiką iš šalies gal- 
būt jau sunkiau, bet paslėpti savame krašte, visų akivaizdoje - vi- 
siškai paprasta. 


Taigi ką daryti tėvams? 


Šioje knygoje rasite konkrečių pasiūlymų, kaip sumažinti to- 
kių skausmingų atvejų pavojų, tačiau aš nuolat kartoju, kad vi- 
suomet labiausiai padeda jūsų pačių sveika nuovoka. Pažįstate 
žmonių, kurie skiriasi? Galbūt žinote, jog vienas iš jų yra ypač 


31 


SUMANŪS TĖVAI - SAUGŪS VAIKAI | Rebecca Bailev, Flizabeth Bailey 


vaidingas? Būkite budrūs, stebėkite ir klausykitės. Jei išgirdote, 
kaip vienas iš tėvų kalba apie persikėlimą gyventi kur nors toli, 
pasakykite apie tai jo buvusiam sutuoktiniui, užsiminkite kam 
nors iš jų vaikų mokyklos ir, svarbiausia, pasikliaukite nuojau- 
ta. Tokios poros vaikai atsidūrę labai sudėtingoje situacijoje. Kaip 
jiems žinoti, ką daryti, su kuo pasidalyti savo rūpesčiais? Kaip 
pasakyti nesukeliant problemų sau ar vienam iš tėvų? Prašyti iš- 
sigandusį vaiką įvertinti savo tėvų motyvus ir veiksmus, trumpai 
tariant, yra nesąžininga. Atsakymą galima rasti juos supančių su- 
augusiųjų aplinkoje. Jei suaugusieji bus budrūs, galbūt pastebės, 
kas vyksta. Iš anksto pasidomėkite, pasiklausinėkite, po to aptar- 
kite tai su vaikais. Galbūt uždavę klausimą jūs padėsite vaikui, ne- 
žinančiam, kur kreiptis pagalbos. 

Kaip tėvui ar motinai išsiaiškinti, ar jų vaikui niekas negresia 
iš kito šeimos nario, kaip įvertinti, ar apskritai tokia rizika eg- 
zistuoja? Visų pirma, patys geriausi pranašiški gresiančio smur- 
to ženklai slypi praeityje. Ar anksčiau buvo atvejų, kai vienas iš 
tėvų naudojo jėgą ar smurtą, norėdamas pakeisti vaiko elgesį? 
Gal jam ar jai sunku suvaldyti pyktį? Ar jis retkarčiais „nenu- 
trūkdavo nuo grandinės“ ir nepuldavo muštis, svaidyti daiktų? 
Mes visi patiriame vienokį ar kitokį stresą, tačiau ar jūs ir jūsų 
buvęs partneris žino būdų, kaip jį suvaldyti, o gal vaikas tam- 
pa susierzinimo ir pykčio objektu? Taigi reikia atkreipti dėmesį 
į elgesį, liudijantį apie smurto ar kitokių nesaugių poelgių gali- 
mybę. Jeigu jūsų vaikas grįžta namo iš susitikimų su buvusiu su- 
tuoktiniu su nepaaiškinamais įbrėžimais, sužeidimais arba jeigu 
viena iš skyrybų priežasčių buvo partnerio smurtinis elgesys, to- 
kia praeitis didina pavojaus tikimybę. Ar anksčiau vaikas buvo 
paimtas be jūsų žinios, likęs nakvoti kitur, nors turėjo vakare 
grįžti namo? Ar sulaukėte grasinimų? Ar jūsų buvęs sutuoktinis 
turi kitos šalies pilietybę, draugų, gyvenančių kitoje šalyje? Ar 
jis arba ji kuria planus: parduoda namus, meta darbą arba kal- 

ba apie būsimus pokyčius? Visa tai gali reikšti potencialią grės- 
mę jūsų vaikui. 

Jei įtariate, kad vaikui gali kilti pavojus būti prievarta paim- 
tam ir išvežtam, labai aiškiai jam pasakykite, kas gali jį pasiimti 
iš mokyklos, darželio, jeigu tai nebūsite jūs pats. Jie turi supras- 
ti, kad jokiu būdu negali niekur eiti su buvusia jūsų antrąja puse. 
Dažnai pagrobimai taip ir įvyksta, todėl turite labai aiškiai kalbė- 
tis apie tai su savo vaiku. Vienoje vietoje laikykite vaiko asmeni- 
nę informaciją: paskutines darytas nuotraukas, gimimo liudiji- 
mą, socialinio draudimo numerį, netgi pirštų atspaudus. Taip pat 
galite surinkti informaciją apie buvusį sutuoktinį (draugų, gimi- 
nių kontaktinius duomenis, socialinio draudimo, vairuotojo pa- 
žymėjimo, asmens tapatybės kortelės numerį, banko sąskaitos, 
kreditinės kortelės numerius). Geriau tai padaryti anksčiau nei 
vėliau. Pasirūpinkite, kad jūsų vaikas visada žinotų, kaip su jumis 
susisiekti; jei vaikas dar mažas, pamokykite, kaip naudotis telefo- 
nu, kaip paskambinti jums arba kitam artimam asmeniui, kuriuo 
abu pasitikite. Užtikrinkite vaiką, kad labai jį mylite. Kai kuriais 
įvykdyto pagrobimo atvejais vaikui būdavo pasakoma, jog jūs su- 
sirgote, esate ligoninėje arba mirėte; pasirūpinkite, kad vaikas Ži- 
notų, jog niekada staiga neprapulsite, o jeigu pasikeistų planai ar 
dėl nenumatytų aplinkybių negalėtumėte būti, kur sutarta, jis turi 
žinoti, kas juo pasirūpins. 

Jei turite įrodymų, kad jūsų buvęs partneris gali pagrobti vai- 
ką, galite prašyti teisėjo suteikti teisę tik jums paimti vaiką iš mo- 
kyklos ar darželio - tai yra faktinis įgaliojimas globoti vaiką tam 
tikru laikotarpiu. Viską darykite teisėtai, su įgaliotų valdžios or- 
ganų pagalba. Žinau atvejų, kai žmonės elgdavosi beatodairiškai, 
norėdami apsaugoti savo vaikus; ypač svarbu, kad veiktumėte ne- 
pažeisdami įstatymų, nesvarbu, kaip susierzinę jaustumėtės. 

Antra, tik palaikydami draugiškus santykius su buvusiuoju 
galėsite sukurti ramią ir saugią aplinką savo vaikui. Tai nelengva, 


33 


SUMANUS TĖVAI - SAUGŪS VAIKAI : Rebecca Bailey. Elizabeth Bailey 


reikalauja daug pastangų, atkaklumo, kartais reikia išmokti pri- 
kąsti liežuvį, kad senos neteisybės ir nuoskaudos vėl neiškiltų į 
paviršių. Neužmirškite, jog skyrybų įtampa dažnai sukuria stresą 
keliančių faktorių, todėl pirmiausia galvoti apie vaiko saugumą 
būna labai sunku. Skatindami visas susijusias šalis didžiausią dė- 
mesį skirti vaiko saugumui ir gerovei, galite sumažinti dramatiš- 
kų, žalingų poelgių galimybę. 


Pagrobimai, įvykdyti ne šeimos nario, bet vaikui 
ar šeimai pažįstamo žmogaus 


Antri pagal dažnumą pagrobimai įvykdomi žmonių, ku- 
riuos šeima vienaip ar kitaip pažįsta. Tai gali būti šeimos drau- 
gas, pažįstamas, žmogus, vieną ar kelis kartus dirbęs šeimai. 
Taip nutiko ir Elizabetai Smart iš Jutos, kurią prievarta paėmė ir 
nelaisvėje laikė vyras, dirbęs mergaitės šeimai. Vieną 2002 metų 
naktį jis įsibrovė į miegamąjį, kuriuo Elizabetė dalijosi su se- 
serimi, ir prieš jos valią išsivedė iš namų į stovyklavietę miške, 
kur vėliau išprievartavo. Buvo išsiaiškinta, kad tai padarė Bra- 
janas Mičelas. 

Brajanas Mičelas buvo tvarkingas, prisižiūrintis žmogus, ku- 
riam tuo metu labai nesisekė ir reikėjo pagalbos. Jis buvo pasam- 
dytas retkarčiais atlikti įvairių darbų Smartų šeimoje. Mičelas ne- 
atrodė psichiškai nesveikas, taigi, regis, nebuvo jokių priežasčių 
įtarti, kad jis gali turėti piktų kėslų. 

Tokio tipo pagrobimai įvyksta daug rečiau nei šeimyniniai. 
Jie dažniau būna susiję su seksualiniu smurtu ir įvykdomi žmo- 
nių, galinčių laisvai prieiti prie vaikų. Jei susimąstytume, galėtu- 
me sudaryti ilgą sąrašą žmonių, kaip nors susijusių su šeima: mo- 
kyklos būrelio treneris, vietinis visų amatų meistras, autobuso 
vairuotojas, namo dažytojas ar picų išvežiotojas. Tai pavyzdžiai 
žmonių, kurių veidai pažįstami ir tėvams, ir vaikams, bet kurių 

iš tikrųjų gerai nepažįstame. Beje, tokių žmonių vaikai nelaiko 
„svetimais“. Juk jie retkarčiais mato juos netoliese, žino, jog tėvai 
įsileidžia į namus, ir gali su jais draugiškai elgtis. 

Tokiais atvejais svarbu prisiminti, kad turime įvertinti, kokie 
gali būti žmonių, su kuriais bendrauja mūsų vaikai, tikslai. Ne vie- 
nas vaikas buvo seksualiai išnaudotas žmogaus, atėjusio į jo gy- 
venimą su, kaip atrodė, gerais ketinimais. Taip, didžioji dauguma 
žmonių iš tikrųjų nelinki jūsų vaikui nieko blogo. Tačiau čia galio- 
ja senas posakis, kad pasitikėjimą reikia užsitarnauti. Būtina ati- 
džiai apsvarstyti trenerių, kaimynų ar kitų žmonių, dažnai pasisiū- 
lančių nuvežti ar parvežti vaiką iš varžybų, treniruočių, galimus 
motyvus. Savęs, kaip tėvų ir globėjų, privalome paklausti, kodėl 
turėtume įleisti žmogų į savo vaiko gyvenimą, ypač jei to asmens 
gerai nepažįstame. Dažnai sprendimus priimame tiesiog iš būti- 
nybės: jei treneris nuolat iš treniruotės parveža mūsų vaiką, tai 
gali labai palengvinti užimtus mūsų gyvenimus. Vis dėlto vien dėl 
savo patogumo neturėtumėte skubėti sprendžiant, ar leisti, netgi 
skatinti dažną vaiko bendravimą su šiek tiek pažįstamu suaugu- 
siuoju. Visada pirmiausia reikia pasverti saugumo ir rizikos fak- 
torius. 


Ką turėtumėte žinoti apie laikinus pagalbininkus 

+» Ką žinote apie šio žmogaus kilmę, biografiją ir profesinę 
istoriją“ 

+» Kokių motyvų skatinami jie gali siūlyti savo paslaugas? 

+ Ar šis žmogus turi rekomendacijų? 

+» „Arjūsų vaikas paliekamas vienas su šiuo asmeniu ir, jei 
taip, ar ilgam? 

+» Kokia nauda plėsti vaiko pažįstamų suaugusiųjų ratą? 

+» Kokia galima rizika? 

+» Ar gerai pažįstate žmogų, kuriam leidžiate bendrauti su 
jūsų vaiku, ir kaip galite daugiau apie jį sužinoti? 

Žinoma, sutikę, kad treneris nuvežtų vaiką į treniruotę, var- 
žybas ir atgal, galėtumėte daugiau laiko praleisti namuose ar 
darbe; auklė, kurios reklaminį lapelį radote prie savo durų, gali 
pigiau prižiūrėti jūsų vaiką penktadienio vakare ir malonus, ką 
tik universitetą baigęs jaunuolis iš kitos gatvės pusės tikrai ga- 
lėtų padėti Džoniui mokytis istorijos, tačiau neužmirškite aki- 
vaizdaus fakto, kad visose šiose situacijose jūsų vaikas gali tap- 
ti pažeidžiamas. Vienas būdų geriau pažinti ir įvertinti žmones 
yra klausinėjimas. Galėtumėte paklausti: „Kam dar dirbote ir 
ar turite tų Žmonių telefono numerį, kad galėčiau paskambinti? 
Kaip ilgai dirbate šioje srityje ir kaip galėčiau tai patikrinti? Ką 
galvojate apie drausmę ir būdus jai pasiekti? Ką darytumėte, jei 
kiltų sunkumų bendraujant su mano vaiku?“ Didžiausią dėmesį 
skirdami vaiko pažeidžiamumui, o ne savo patogumui, galėsite 
nuodugniau apgalvoti, kaip sumažinti vaikui kylančių grėsmių 
riziką. Ar automobiliu su treneriu važiuos daugiau vaikų? Ar na- 
muose bus kitų suaugusiųjų, kai Džonis mokysis istorijos, ir ar 
jis gali mokytis namuose, kai grįžtate po darbų? Jei treneris bus 
vienas su vaiku, kaip ilgai? Ar nepastebėjote vaiko elgesio poky- 
čių, liudijančių apie patirtą stresą, po vakaro, praleisto kartu su 
aukle? Svarbiausia - įsiklausykite, ką savo jūsų vaikai! Nepaisant 
situacijos patogumo, vaikas gali būti patyręs nejaukių akimirkų 
su tuo žmogumi. 

Dauguma Žmonių yra sąžiningi, geri ir darbštūs, širdyje jūsų 
vaikams linkintys tik gera. Būtent todėl tokie žmonės ir turėtų su- 
prasti bei neįsižeisti dėl jūsų užduotų klausimų; galbūt jiems net- 
gi palengvėtų, pamačius jūsų susidomėjimą. Daugeliu atvejų pa- 
matysite, kad lengvai ir greitai gaunate atsakymus į jums rūpimus 
klausimus. Kai kuriais atvejais galite pastebėti pavojaus ženklų. 
Elkitės atitinkamai: būkite protingi ir atsargūs. 

Netipiški pagrobimai, įvykdyti visiškai nepažįstamo 
Žmogaus 


Trečiasis pagrobimų tipas vadinamas netipišku, nes jie nutin- 
ka rečiausiai. Pasak Teisingumo departamento, šie atvejai sudaro 
mažiau nei 1 procentą visų tokio pobūdžio nusikaltimų. Juos pa- 
daro žmonės, visiškai nematyti aukai ar šeimai, kaip nutiko Džei- 
sei Li Dagard, kurią gatvėje pagrobė nepažįstamas žmogus Leik 
Tahe, Kalifornijoje, arba Adamui Volšui, pagrobtam Floridoje ir 
vėliau nužudytam. 

Tokius nusikaltimus padaro šeimai visiškai nepažįstami žmo- 
nės. Vaikas nelaisvėje laikomas bent jau per naktį arba išveža- 
mas kur nors kitur be tėvų sutikimo. Per 2010 metus JAV 115 
vaikų tapo netipiškų pagrobimų aukomis. Svetimas žmogus gali 
pagrobti vaiką dėl įvairių priežasčių: išpirkos, seksualinio iškry- 
pimo ir daugybės kitų. Nors tai patys rečiausi atvejai, jie dažnai 
pritraukia milžinišką žiniasklaidos susidomėjimą ir neretai bai- 
giasi blogai. Po 1981 metais įvykdyto Adamo Volšo pagrobimo 
ir tragiško nužudymo buvo sukurta organizacija, pavadinta Na- 
cionaliniu dingusių ir išnaudojamų vaikų centru. Per kelerius pa- 
skutinius metus padidėjo vaikų, sugebėjusių pasprukti nuo tokių 
pagrobėjų, skaičius. Galbūt didesnis sąmoningumas ir progra- 
mos, tokios kaip „Elizabeth Smart's RADkids, mokančios apsi- 
ginti patiems, padeda vaikams suprasti, kad pabėgimas ir išsigel- 
bėjimas yra reali galimybė. 

Tad kaip reaguoti į grėsmę, kurią gali kelti visiškai nepažįs- 
tamas žmogus ir kurio motyvų galite niekada nesuprasti? Nors 
neįmanoma visiškai pašalinti netipiško pagrobimo rizikos, gali- 
te laikytis paprastų taisyklių ir nurodymų, kad ją sumažintumė- 
te ir veiksmingai reaguotumėte, jei toks pavojus iškiltų. Tikėtina, 
jog jūsų vaikai jau žino apie pačius garsiausius pagrobimų atve- 
jus, kurie buvo minėti žiniasklaidoje, net aptarė tai su draugais 

ir galbūt klaidingai įsivaizduoja, kaip dažnai tai nutinka. Iš tiesų, 
jeigu kliautumės vien žiniasklaidos pranešimais, galėtume beveik 
neabejoti, kad vaikų supratimas apie tokius nusikaltimus yra iš- 
kreiptas ir neteisingas. Baimė gali mus paralyžiuoti ir neleisti im- 
tis veiksmų; vaikai (ir tėvai) gali bijoti to, ko nesupranta. Supa- 
žindinę vaikus su įprastesniais pagrobimų tipais, padėsite jiems 
apgalvoti ir suprasti šiuos retai įvykstančius nusikaltimus. Išsi- 
ugdžius įprotį greitai įvertinti pažįstamus žmones, bus lengviau 
įvertinti ir svetimus, taip pat ir naujas, neįprastas bei keblias si- 
tuacijas. Pradėkite pokalbį aiškiai leisdami vaikams suprasti, kad 
svetimi žmonės retai kada grobia vaikus, tačiau vis dėlto taip gali 
nutikti. Tai būdas užmegzti platesnę diskusiją apie vaikų grobi- 
mus, o žinojimas ir suvokimas yra pirmieji žingsniai didesnio 
saugumo link. 

Taigi dabar jau šiek tiek Žinote apie tokio pobūdžio nusikalti- 
mus. Kalbantis šiomis temomis turėkite omenyje, kad svarbiausia 
yra vaikų saugumas ir stiprybė. Neužmirkite, jog žinojimas yra 
galia! Prabilę apie tai, jūs padedate vaikams būti saugesniems, lei- 
džiate jiems daugiau žinoti ir suteikiate raktą, atveriantį kelią į ki- 
tas sudėtingas temas, galinčias paveikti jų gyvenimus. 

Niekada nesiųskite 
nepažįstamo žmogaus 


Norėdami sumažinti pagrobimų riziką: 
Išmokykite saugumo pagrindų 
Niekada neatsiyskite nepažįstamo žmogaus 
Būkite budrūs 
Sukurkite planą 


4 skyrius: Niekada nesiųskite nepažįstamo žmogaus 


Mes gyvename žinių pasaulyje. Nuolat reikalaujama mūsų 
dėmesio, esame tiesiog apipilami informacija, dažnai pastebime 
stambias laikraščių antraštes, televizoriuje perskaitome bėgan- 
čias informacines eilutes ir neturime laiko įsigilinti į pasakoji- 
mo smulkmenas. Įvairūs dalykai nutinka miestuose ir mieste- 
liuose, kuriuose niekada nebuvome, bet vis tiek imame tai giliai 
į širdį. Dažniausiai mūsų dėmesį patraukia pačios blogiausios ir 
baisiausios istorijos. Nenuostabu, kad dėl tokio kasdien patiria- 
mo kad ir nedidelio streso pradedame jaudintis ir nerimauti dėl 
savo vaikų saugumo. 

Dabar sukuriama įvairių programų, skirtų specifinėms sau- 
gumo problemoms spręsti. Mokyklose vaikai mokomi saugumo, 
įvedamos tam tikros taisyklės mokiniams apsaugoti: niekas ne- 
išeina iš pastato be leidimo, visi pamokų praleidinėjimai privalo 
būti išaiškinti, tikrinami pagalbinio personalo biografijos ir kar- 
jeros faktai, strateginėse vietose įrengiamos vaizdo kameros. Mo- 
kytojai, tėvai ir globėjai moko vaikus pasakyti „ne“ narkotikams, 
niekada negerti vairuojant, nesikalbėti su nepažįstamais, einant 
per gatvę pasižiūrėti į abi kelio puses ir t. t. 

Jūs jaudinatės dėl savo vaikų saugumo ir norite išmokyti juos 
visko, kad tik jiems nenutiktų nieko blogo. Dažnai toks rūpini- 
masis tampa sąrašu taisyklių, kurias reikia išmokti mintinai. Ži- 
noma, aš pritariu visoms taisyklėms, kontroliniams sąrašams ir 
veiksmų planams, bet verta minutėlei stabtelėti ir paklausti savęs, 

ar jūsų vaikai mokomi gero bendravimo. Ar jie mokomi nubrėžti 
ribas? Ar moka ištirti situaciją ir atitinkamai elgtis? Aišku, taisyk- 
lės padės palaikyti vaiko saugumą, bet taip pat padeda ir moky- 
masis pačiam galvoti bei išsakyti savo mintis! Išmokę vaiką viską 
gerai apgalvoti, išanalizuoti situaciją ir pagal tai elgtis, įdiegsite 
jam įgūdžių apsaugoti save. 


Saugumo pagrindai 


Pakalbėkime apie pagrindinius saugumo elementus. Tik- 
riausiai jau nemažai žinote apie tokius dalykus. Suprantate, kad 
mažesnius vaikus privalote išmokyti aiškiai ištarti savo vardą, 
pavardę, įsiminti namų adresą ir telefoną. Žinote, jog maži vai- 
kai gali net nežinoti savo tėvų vardų - juk jiems tai mamytė 
ir tėvelis! Dauguma šeimų išmoko vaikus užsisegti saugos dir- 
žus prieš automobiliui pajudant iš vietos ir, žinoma, mažus vai- 
kus sodinate į specialias saugias kėdutes mašinoje. Tokie kas- 
dieniai pamokymai kaip niekada nežaisti aplink automobilius, 
neiti prie svetimo šuns be suaugusiojo priežiūros, apsidairyti į 
abi puses prieš einant per gatvę, žmonių minioje įsikibti tėtei 
ar mamai už rankos ir yra pagrindinės saugumo taisyklės. Tik- 
riausiai turite susikūrę savų taisyklių priklausomai nuo vietos, 
kurioje gyvenate, kaip patys užaugote ir kokių saugumo įpročių 
įgijote vaikystėje. Galbūt užaugote didmiesčio gatvėje, todėl ži- 
note, kaip elgtis mieste, o gal tėvai augino jus prerijose ir pui- 
kiai mokate atsargiai elgtis su žemės ūkio technika. Gali būti, 
kad užaugote priemiestyje, kur niekada nenutiko nieko blogo. 
Svarbiausia, jog norite, kad ir jūsų vaikai laikytųsi tam tikrų tai- 
syklių, kurios vėliau jiems taptų įpročiu. Visa tai mes vadiname 
saugumo pagrindais: 

+  Sudarykite sąrašą žmonių, kuriais jūs ir jūsų vaikas pasi- 

tiki. Prie jų vardų užrašykite kontaktinę informaciją (tele- 

fonus, kuriais galima susisiekti dieną ir naktį). Prie vardo 
ir telefono pasistenkite pridėti ir to žmogaus nuotrauką. 
Šiems žmonėms galite skambinti kritiškos padėties atve- 
ju, nes žinote, jog jie visada padės jums ir jūsų vaikams. 
Tokį sąrašą laikykite vaikui pasiekiamoje vietoje ir būti- 
nai įsitikinkite, jog jis žino, kur jį rasti. 

Paprašykite vaiko pasižadėti (žodžiu, o jeigu vaikas vy- 
resnis, galėtų tai parašyti ir raštu), kad niekur neis, nie- 
kam nepadės, neims to, kas jam duodama, ir nelips į au- 
tomobilį pirmiausia nepranešęs apie tai jums ar žmogui, 
kuris jį prižiūri. Nuolat kartokite vaikams, jog jie privalo 
taip elgtis, net jeigu manytų, kad galite supykti. Šios pa- 
grindinės taisyklės privalu laikytis ir vaikystėje, ir paau- 
glystėje, ir net šiek tiek vyresniame amžiuje. Jeigu norite 
turėti tokį susitarimą raštu, jo pavyzdį rasite knygos pa- 
baigoje. 

Paprašykite vaiko pažadėti, kad niekur neis vienas. Sūnus 
arba dukra turėtų pasiimti draugą (dar geriau - kelis drau- 
gus) kartu su savimi. Vaikui augant darysite išimčių, bet 
visada turėti ką nors greta savęs yra labai gera strategija. 
Paaiškinkite vaikams, kad reikia pasakyti „ne“, jei kas nors 
padaro tai, kas jiems nepatinka arba verčia nepatogiai jaus- 
tis. Tai gan keblu, nes mažesni vaikai išmoksta sakyti „ne“ 
patiems įvairiausiems dalykams, pavyzdžiui, daržovėms. 
Teks paplušėti, kol išmokysite juos suprasti skirtumus. 


Vienas mano pažįstamas vaikas po pamokų lankė plaukimo 


treniruotes. Treneris laikėsi nuostatos, jog vaikus reikia stipriai 


„spausti , kad jiems pasisektų. Jis liepė vaikams plaukti nuo vieno 
baseino krašto iki kito. Kai tas vaikas atsisakė, treneris primygti- 
nai laikėsi savo ir ėmė jį koneveikti už nepaklusnumą: 


„Tu niekada neišmoksi plaukti, jei nepradėsi tuoj pat!“ - sakė jis. 


„Ne, - atsiliepė vaikas. - Aš negaliu! 

Treneris atsakė: 

„Su tokiu požiūriu tu nieko nepasieksi!“ 

„Ne, - pakartojo vaikas. - Aš nemoku plaukti. Todėl čia ir at- 
ėjau!“ 

Treneris pagaliau suprato: vaikas ne šiaip priešgyniavo, jis tikrai 
visai nemokėjo plaukti. Trumpai tariant: vaikas, sakydamas „ne“, 
kai jaučiasi nesaugiai, bijo ar yra prašomas daryti tai, kas jam ne- 
patinka, ypač jei to prašo žmogus, neįtrauktas į patikimų asmenų 
sąrašą, nesielgia nemandagiai ar nemaloniai. Taip jūs mokote savo 
vaiką kovoti už save! Drąsindami jo savivoką bei savigarbą, jūs pa- 
dedate vaikui išmokti apsiginti. Pravartu priminti, kad vaikai, su- 
gebantys nubrėžti ribas, dažniausiai išmoksta to iš tėvų, kurie pa- 
tys moka vaikams nubrėžti ribas. Pagalvokite apie tai, kai kitą kartą 
liepsite sūnui pabūti vienam kambaryje už tai, kad užgavo sesę! 

+»  Pamokykite vaiką pasakyti žmogui iš saugaus sąrašo, jei nu- 
tinka kas nors, dėl ko jis jaučiasi nepatogiai, bijo ar liūdi. Už- 
tikrinkite jį, jog jūsų tikslas yra padėti suprasti, kas nutiko ir 
ką daryti, kad tai daugiau nepasikartotų. Būtinai skatinkite 
vaikus kalbėtis apie viską, kas vyksta jų gyvenimuose. 

+  Priminkite vaikams, kad jie neturėtų visą laiką tikėti tuo, ką 
jiems sako kiti. Vaikai turi išmokti galvoti patys. Pakarto- 
siu, jog puoselėdami vaiko savigarbos jausmą, padėsite jam 
greičiau išmokti šią pamoką. Ar prisimenate posakį: „Jei 
visi šoka nuo uolos, ar ir tu turi taip elgtis?“ Jei kas nors mė- 
gina įtikinti jūsų vaiką, jog šis „turi“ kažką padaryti, o jis tuo 
abejoja, argi nenorėtumėte, kad jis pirmiausia pasiklaustų 
jūsų? Augdami vaikai įgis daugiau pasitikėjimo savimi, ana- 
lizuos susidariusią situaciją ir priims tinkamą sprendimą, 
bet tai bus įmanoma tik tuomet, jei visada mokysite juos 
mąstyti savo galva ir pritaikyti tai realiame gyvenime. 

+ Pažadėkite vaikams, kad jie visada gali jums skambinti, 
nesvarbu, dieną ar naktį, jeigu nežino, ką daryti ar jau- 

čiasi nesaugiai. Taip pat turite pažadėti, jog nepyksite, jei- 
gu vaikai paprašys parsivežti, pasiimti juos, jeigu kur nors 
jausis nejaukiai. Neužmirškite, kad gali pasitaikyti netikrų 
pavojaus signalų, ir tokiais atvejais nesupykite. Tai puiki 
galimybė pamokyti vaiką protingai samprotauti vertinant 
situaciją. Kartokite tai prasidėjus pirmoms draugystėms, 
vaikams pasiliekant nakvoti pas draugus, paauglystės va- 
karėlių ir įvairių eksperimentų metu. Privalote įtikinti 
savo vaiką, kad jis visada gali pasikliauti jumis. 


Niekada nesiųskite nepažįstamo žmogaus 


Galite manyti, jog šios taisyklės laikytis bus nesunku, tačiau 
šiandieniame pasaulyje, kai dažnai dirbame dviejuose darbuose, 
esame labai užimti, tai nėra taip paprasta, kaip gali atrodyti. Net 
jeigu jums taip sekasi, kad patys galite pasiimti savo vaikus iš mo- 
kyklos, treniruočių ar būrelių beveik visada, vis tiek bus tokių 
atvejų, kai negalėsite. Gyvenimas pilnas netikėtumų. Kas, jei pa- 
pulsite į avariją? O jeigu niekaip negalėsite ištrūkti iš darbo, kad 
paimtumėte vaiką? Kaip bus tada, kai jūsų vaikas paaugs ir no- 
rės po pamokų grįžti namo kartu su nauju draugu? Kas nutiks su 
jūsų taisyklėmis? Taigi paaiškinkite vaikui, jog niekada neatsių- 
site jo paimti svetimo žmogaus, ir įsitikinkite, kad jis supranta, 
kas yra tas „svetimas“. (Turėkite omenyje, jog maži vaikai sveti- 
mus žmones laiko „blogiukais“, o tokius lengva atpažinti iš aš- 
trių bruožų, piktų veidų ir nelabų bedančių šypsenų.) Šiuo atve- 
ju jums pravers patikimų žmonių sąrašas. Tokio - ir netgi atskiro 
sąrašo kiekvienam vaikui, atsižvelgiant į jo amžių, - sudarymas 
padės jums su vaikais sutarti, kaip elgtis netikėtų situacijų atveju. 

Kuo sudėtingesnės aplinkybės, tuo svarbesnis yra atsarginis 
planas. Galbūt jūs patiriate sunkias skyrybas, o gal sulaukėte gra- 
sinimų savo ir vaikų atžvilgiu. Galbūt esate vienišas tėvas su be- 

protišku, nuolat besikeičiančiu darbo grafiku. Nors ir nežinau 
jūsų situacijos, gerai žinau viena - kad gyvenimas gali apversti 
aukštyn kojomis pačius geriausius jūsų planus. Parengti ir ne kar- 
tą išmėginti nenumatytų atvejų planai yra geriausias atsakas gy- 
venimo netikėtumams. 

Draugė, kurios vyresnis vaikas buvo kuriam laikui dingęs, su- 
galvojo raktinį žodį savo jaunesniam vaikui. Jeigu raktinio žodžio 
nėra, niekas negali paimti vaiko. Mokykloje prie vaiko bylos buvo 
pridėtas įspėjimas, kad vaikas jokiu būdu negali išeiti su žmogu- 
mi, nepasakiusiu raktinio žodžio. Kitu atveju asmuo, pasiimantis 
vaiką iš mokyklos, privalėjo atsakyti į klausimą, užrašytą kortelė- 
je prie vaiko dokumentų. Tik artimiausi šeimos nariai žinojo at- 
sakymą. Keli tėvai, su kuriais man teko dirbti sudėtingų skyrybų 
metu, netgi buvo nusiuntę į mokyklą „kontrolinį asmenį, nes ne- 
labai pasitikėjo mokykloje taikoma saugumo sistema. 

Vienu atveju vaikų darželis išleido vaiką su tokiu asmeniu net 
du kartus. Vaikas dar buvo mažas ir sunkiai atsimindavo raktinį 
žodį. Mama laukdavo netoliese, kad ramiai perimtų su nepažįsta- 
mu žmogumi namo išleistą vaiką. Laimei, po šių dviejų incidentų 
vaikų darželis sustiprino saugumą ir trečio karto jau nebuvo. Vie- 
ną dieną atvyko buvęs sutuoktinis ir mėgino paimti vaiką „namo. 
Sekretorė patikrino asmeninę vaiko kortelę ir uždavė tėvui raktinį 
klausimą. Tėvas nesugebėjo į jį atsakyti ir netgi nenutuokė apie to- 
kio testo egzistavimą. Žinoma, jis susierzino, tačiau vaikų darželis 
suprato potencialų pavojų ir vaiko tėvo globai neatidavė. 

Jūsų vaiko mokykla privalo turėti svarbių teismo nuospren- 
džių kopijas. Jeigu nujaučiate apie potencialias grėsmes, praneš- 
kite apie tai mokyklos vadovybei. Jie taip pat nori apsaugoti jūsų 
vaiką. Kitos mano pažįstamos sūnus lankė mokyklą kartu su įžy- 
mybės vaikais. Tai jų sūnui nieko nereiškė, bet vieną dieną jis 
savo tėčiui užsiminė apie vyrą su fotoaparatu kitoje gatvės pusė- 
je. Pasirodė, jog tai buvo paparacas, fotografavęs ne tik įžymy- 

bės vaikus, bet ir visus kitus mokinius. Niekas taip ir nesužinojo, 
kodėl jis padarė tiek daug nuotraukų, tačiau netrukus jo veiklą 
apribojo teismo nuosprendis. Visa tai įvyko mano pažįstamų sū- 
naus dėka. 


Sąmoningumas ir planavimas 


Privalote rimtai apsvarstyti, ar būtini pavadinimai - stovyklos, 
mokyklos - ar net vaiko vardas ant kuprinių, švarkų, automobilių, 
sportbačių, priešpiečių dėžučių ir kitų asmeninių daiktų. Čia, Ka- 
lifornijoje, mes dažnai matome nedideles, į animacinių filmų pa- 
našias figūrėles ant galinių automobilių langų su įrašytais šeimos 
narių, netgi naminių gyvūnėlių vardais. Tai juk gali pritraukti įvai- 
rių nusikaltėlių, kurie gali paminėti vardus ar kitą lengvai perskai- 
tomą asmeninę informaciją kaip būdą pokalbiui pradėti, dėmesį. 

Mano sesers draugė turėjo automobilio registracijos numerį 
su savo vardu „SaraJRN“. Be to, ant registracijos numerio buvo 
užrašytas ligoninės, kurioje ji dirbo slauge, pavadinimas. Vieną 
vakarą sėdant į automobilį kažkoks vyras pašaukė ją vardu: „Sara, 
Sara, palauk!“ Jis pribėgo prie keleivio durelių ir elgėsi taip, lyg ją 
pažinotų. Prietemoje ji gerai jo nematė ir nenorėjo pasirodyti ne- 
mandagi, tačiau pasielgė drąsiai ir užrakinusi dureles nuvažiavo 
šalin. Vėliau paaiškėjo, kad kaimynystėje buvo įsilaužta į keletą 
automobilių. Tariama pažintis gali atverti kelią įvairioms galimy- 
bėms, todėl būkite budrūs. 

Nedrauskite vaikui vilkėti palto su mokyklos emblema, ko- 
mandos švarkelio ar kepurės, bet pademonstruokite jam, kaip 
lengvai nepažįstamas žmogus gali užmegzti pokalbį, remdama- 
sis tariamu familiarumu. Padarykite eksperimentą su vaiku, lan- 
kančiu pradinę ar vidurinę mokyklą ir vilkinčiu lengvai atpažįs- 
tamus tos mokyklos marškinėlius ar kepurę. Dažnai į kreipinį, 
prasidedantį žodžiais: „Ei, mano sūnus lanko tą pačią mokyklą, 

vaikas atsilieps, nors ir bus šiek tiek sutrikęs. Taip užsimegs po- 
kalbis. Padėkite vaikui suprasti, kad tokie drabužiai gali perteikti 
asmeninę informaciją. Nedrauskite jų vilkėti, bet pamokykite, jog 
tokia visiems prieinama informacija gali suteikti nepažįstamam 
žmogui galimybę priartėti ir pradėti pokalbį. 

Viso to tikslas yra padėti vaikui geriau suprasti aplinkinį pa- 
saulį. Labai gerai, jei ir kiti suaugusieji (pavyzdžiui, mokytojai 
situaciją. Dažnai saugumo plano aptarimas tampa pirmu žings- 
niu padedant vaikui geriau susivokti. Nustatykite pagrindines 
taisykles ir pasirūpinkite, kad vaikas puikiai jas suprastų, nes su- 
augusieji dažnai daro prielaidas apie tai, ką (įvairaus amžiaus) 
vaikai suvokia, ir būna visiškai neteisūs! 


Pagrindinės saugumo taisyklės 

+»  Sudarykite sąrašą žmonių, kuriais jūs ir jūsų vaikai pa- 
sitiki. Laikykite jų telefonų numerius ten, kur vaikai gali 
lengvai rasti. 

+» Paprašykite vaiko pažadėti, kad niekur neis vienas arba 
pirmiausia apie tai pasakys jums. 

+» Priminkite vaikui, jog galima pasakyti „ne“, jeigu jam ne- 
patinka tai, ką kas nors daro. 

+ Padrąsinkite vaiką papasakoti kam nors iš saugaus sąrašo, 
jei nutinka kas nors negero. 

+»  Priminkite vaikams, jog jie neturi visą laiką tikėti tuo, ką 
kiti žmonės jiems sako. 

+» Pažadėkite, kad vaikai gali skambinti jums bet kuriuo 
metu, dieną ar vakarą, jeigu abejoja arba jaučiasi nesau- 
gūs dėl to, kas vyksta aplink. Jūs visada jiems padėsite. 

+» Priminkite vaikams, kad juos mylite. 

Kam jūsų vaikas gali paskambinti, jeigu nori pasikalbėti arba 
jam reikia pagalbos, pavėžėjimo netikėtu atveju? Kas galėtų padė- 
ti jiems sunkiu metu? Kam leisti paimti juos iš mokyklos ar dar- 
želio nenumatytu atveju? Ar jūsų vaikas turi šių žmonių telefonų 
numerius? Kartais gyvenimas pasisuka ne taip, kaip tikimės; kar- 
tais negalime kita linkme pakreipti įvykių arba pakeisti staiga at- 
siradusių aplinkybių, bet galime imtis veiksmų, kad geriau apsau- 
gotume savo vaikus ir suteiktume saugią bei laimingą vaikystę. 


5 skyrius 


Tėvams: pažinkite save 


Tai, kaip reaguojate, gali paveikti jūsų vaikus, taigi: 
Gerai apgalvokite savo požiūrį į pasaulį 
Supraskite, kokią žinią iš jūsų gauna vaikai 
Kartu pasikalbėkite apie saugumą 


5 skyrius: Tėvams: pažinkite save 


Turint omenyje saugumą, koks tėvas jūs esate? Ar jus nuo- 
lat persekioja baimė, kad jūsų vaiką gali pagrobti? Viena mano 
pažįstama moteris taip bijojo, kad jos vaiko niekas nepavogtų, 
jog kasdieną rengdavo jį tais pačiais drabužiais, kad galėtų po- 
licijai lengvai nupasakoti jo išvaizdą, jei būtų pagrobtas. (Kai 
tai išgirdau, turiu prisipažinti, akimirką svarsčiau, ar nesu ne- 
rūpestinga motina, nes taip nedarau.) O gal jūs tikite, jog vaiko 
vaikystė turi būti „tyra, neužteršta suaugusiųjų nerimu dėl ga- 
limų pavojų? 


„Tyra“ vaikystė 


Vietovėje, kur anksčiau gyvenau, gatvės gale buvo namas, ku- 
rio kieme dažnai niekieno nesaugomi žaisdavo vaikai. Jie, regis, 
buvo šešerių ir aštuonerių metų amžiaus. Vieną popietę ėjau gat- 
ve, stūmiau vežimėlį su savo kūdikiu ir pamačiau vyrą, kalbantį 
su vaikais pro savo automobilio langą. Priėjusi arčiau išgirdau, 
kaip jis klausė jų vardų. Išgirdusi tai, aš pasistengiau kuo greičiau 
pradėti pokalbį su vaikais. Jie jau buvo matę mane daug kartų 
vaikštinėjančią su vežimėliu ir draugiškai mane kalbindavo, klau- 
sinėdavo apie kūdikį. Ir tą dieną jie ėmė meiliai šnekinti mano 
dukrą. Įdomu tai, kad vyriškis nelaukė, kol mes pasišnekėsime, 
manęs nieko neklausė, tiesiog nuvažiavo. 

Tai pamačiusi, labai nenorėjau palikti vaikų vienų. Nors tai 
galėjo būti visiškai nekaltas pokalbis, kažkodėl jaučiausi labai ne- 
jaukiai. Supratau, kad turiu pasakyti vaikų motinai, ką neseniai 
mačiau. 

Pabeldžiau į jų namų duris ir keletą minučių laukiau. Kai 
pagaliau vaikų mama atidarė duris, ji paaiškino, jog buvo gali- 
niame darže. Tai buvo labai gražūs namai, liudijantys, kad čia 
gyvena vaikai. Svetainės kampe gulėjo mediniai žaislai, ant ka- 
vos staliuko buvo išdėlioti piešimo reikmenys. Paklausiau jos, 
ar galėtume trumpai dviese pasikalbėti. Šiek tiek sunerimusi, ji 
nusiuntė vaikus į virtuvę. Papasakojau, kas nutiko lauke. Mote- 
ris atrodė nustebusi ir padėkojo man, bet kai jau gręžiausi eiti, 
ji sustabdė mane ir pasakė, jog yra nusprendusi leisti vaikams 
gyventi be baimės. Ji leis ir toliau jiems Žaisti vieniems prieki- 
niame kiemelyje ir, nors ir vertino mano rūpestį, laikė jį visiš- 
kai nepagrįstu. Moteris pridūrė, jog mokykla, kurią lanko jos 
vaikai, skatina juos tyrinėti aplinką be nuolatinės suaugusiųjų 
priežiūros. Galiausiai ji išbarė mane, kad be jokios priežasties 
įtarinėjau tą vyriškį. 

Galvojau, kad reikėtų pradėti pokalbį su ja apie argumentus 
už ir prieš, susijusius su jos apsisprendimu taip auginti vaikus, bet 
tai vyko prieš 17 metų, tada dar nesijaučiau pakankamai kom- 
petentinga imtis žinovės vaidmens. Reikia pripažinti, jos vaikai 
ir toliau vieni žaisdavo priekiniame namo kieme, vėliau laimin- 
gai, be jokių incidentų išgyveno paauglystės laikotarpį. Nors aš ir 
neskatinu jūsų rengti vaikų kasdien tais pačiais drabužiais (ypač 
šiais laikais, kai galima kasryt nufotografuoti savo vaiką išma- 
niuoju telefonu), vis tiek manau, kad mano kaimynė darė didelę 
klaidą. Norėčiau, kad ji būtų labiau atsižvelgusi į galimus savo po- 
žiūrio, susijusio su vaikų saugumu, padarinius. 

Įvertinkite patys save 


Augdami vaikai vis tobulina savo suvokimą, žinias ir elgesį, 


padedantį saugiai gyventi šiame pasaulyje. Norėdami padėti vai- 


kams, pirmiausia turėtumėte užduoti sau šiuos klausimus: 


Ką pasakojate vaikams apie mus supantį pasaulį, turėda- 
mi omenyje jų saugumą? 

Ar stengiatės apsaugoti juos nuo nepatogių faktų ir įvy- 
kių? O gal skatinate juos domėtis tuo, kas vyksta šalia jų 
ir platesniame pasaulyje? 

Ar skatinate juos klausinėti ir mėginti patiems priimti 
sprendimus? O gal visada pasistengiate paminėti pačias 
blogiausias galimybes, tikėdamiesi išgąsdinti juos ir pri- 
versti elgtis taip, kaip norite jūs? 


Kai aš kalbu su savo vaikais apie vairavimą išgėrus, visada pa- 


pasakoju pačias baisiausias įvykusias istorijas tikėdamasi, kad jie 


niekada nesės už vairo išgėrę. Visa tai veda prie dar svarbesnio 


klausimo: ar geriau leisti vaikams gyventi nežinant, kad kartais 


nutinka blogų dalykų, ar įdiegti jų širdyse baimę? 


Apklausa, padėsianti nustatyti, koks tėvas esate 


Atsakydami į klausimus, apibrėžkite A, B arba C, o pabaigoje 


suskaičiuokite visus A, B ir C. 


l. 


Parduotuvėje prie kasos pamatote žurnalą, kurio viršely- 
je pagrobto vaiko nuotrauka. Jūsų dukra užduoda jums 
klausimą apie tai. Jūs: 

A. Parodote žurnalą ir paaiškinate, kad taip nutinka ma- 
žoms mergaitėms, kurios nesilaiko tėvams už rankos 
viešose vietose. 

B. Atsakote, jog nieko apie tai nežinote, ir mėginate nu- 
kreipti vaiko dėmesį kitur. 

Atsakote į klausimą ir paklausiate, ką jūsų vaikas apie 
tai galvoja. 


2. Vidurnaktį jus prižadina telefono skambutis. Tai jūsų pa- 


auglė dukra skambina paprašyti, kad parsivežtumėte ją 


namo, nes ji per daug išgėrė ir negali grįžti pati. Jūs: 


A. 


Iš karto supykstate, kad ji gėrė būdama nepilname- 
tė, pasakote, kaip ja nusivylėte, jog nepakluso jums. 
Parsivežę namo, iš karto skiriate bausmę pranešę, kad 
kurį laiką negalės susitikti su draugais. Taip pat pri- 
menate, jog studijų metais jūsų bendrabučio kamba- 
rio draugas mirė, perdozavęs alkoholio. Svarbu, kad 
dukra nepamirštu alkoholio keliamų pavojų. 

Iš karto atvažiuojate jos pasiimti. Džiaugiatės, kad ji 
turi draugų ir yra pakankamai atsakinga, jog nesės- 
tų už vairo išgėrusi. Važiuojant namo pasakojote savo 
pačių beprotiškus jaunystės nuotykius. 

Iš karto važiuojate jos parsivežti. Didžiuojatės, kad ji 
pakankamai atsakinga, jog paskambino jums, užuot 
važiavusi pati. Taip jai ir pasakote. Kitą rytą pasikal- 
bate su ja apie jos apsisprendimą išgerti alkoholio ir 
kodėl tai yra netinkamas poelgis. 


3. Jūsų šešiametis sūnus nenori vilktis striukės, nors lauke 


sninga. Jūs: 


A. 


B. 

Reikalaujate, kad apsivilktų striukę, nes kitaip gali su- 
sirgti plaučių uždegimu. 

Paperkate jį apsivilkti striukę, pažadėdami lauke su- 
rengti sniego gniūžčių mūšį. 

Suabejojate jo sprendimu ir klausiate, ar žino, kodėl 
reikėtų apsivilkti striukę. Jei vaikas ir toliau priešina- 
si, leidžiate išeiti laukan be striukės, tačiau pasiimate 
ją su savimi - dėl visa ko. 


5 skyrius: Tėvams: pažinkite save 


4. Jūsų penkiolikmetė dukra nori mesti sporto šaką, kurią 


lankė daug metų. Jai šis sportas labai gerai sekasi, ir jūs 


tikitės, kad jo dėka ji galėtų gauti stipendiją universitete. 


jūs: 


A. 


Sakote jai, kad neištvermingi, lengvai visko atsisakan- 
tys žmonės nieko nepasiekia, ir primenate, jog ji gali 
susigadinti savo gyvenimą. Taip pat ir jūsų. 

Leidžiate jai tuoj pat viską mesti. Parduosite brangią 
aprangą ir kitą sportinį inventorių, kurį patys jai nu- 
pirkote. Jums nesvarbu, kad ji nėra nieko kito supla- 
navusi. 

Pasikalbate su dukra apie tai, kas vyksta jos gyveni- 
me. Kokie jos tikslai ir svajonės? Kas pastūmėjo ją 
mesti sportą, kuriuo užsiiminėjo daug metų ir jai tai 
labai patiko? Praktiškai aptariate universiteto stipen- 
dijos galimybę ir kaip, jos atsisakius, tai paveiktų jos 
gyvenimą. 


5. Jūsų dešimtmetis sūnus elgiasi taip, lyg žinotų, kas jam 


geriausia. Vieną dieną jis vienas pats pareina iš mokyklos, 


iš anksto niekam apie tai nepranešęs. Jūs it paklaikę jo ieš- 


kojote, netgi skambinote į policiją. Kai valandą pavėlavęs 


jis sugrįžta namo, jūs: 


A. 


Pareiškiate, kad jo savarankiškas gyvenimas nuo šios 
akimirkos baigėsi, ir jis to užsitarnavo. Nuo šiol jis 
nebus paliktas vienas nė akimirkai. Primenate jam, 
kad vaikai „yra nuolat grobiami ir žudomi“ (nors tai 
netiesa). 

Pagiriate, kad jis jau didelis berniukas ir nuo šiol gali 
pats priimti sprendimus. 

Sakote jam, kad nežinojote, kur jis buvo, ir baimino- 
tės dėl jo. Pakartojate kai kurias pagrindines saugu- 
mo taisykles. Pasakote, kad jį mylite ir remiate, bet 

jūs esate jo tėvas / motina ar globėjas ir visada priva- 
lote žinoti, kur jis yra. Priklausomai nuo vaiko, tai gali 
būti arba įspėjimas, arba turėti pasekmių. Susitaria- 
te, kad kitą dieną jis pamėgintų pareiti namo su savo 
draugu. 


Daugiausia A 

„Ugnies ir sieros“ tėvas arba motina 

Norite, kad jūsų vaikas būtų saugus, o kadangi tėvai viską žino 
geriausiai, jūs turite teisę įsakinėti. Netoleruojate nepaklusnumo 
ir jaučiatės nejaukiai, kai jūsų klausinėja. Kalbėdami apie saugu- 
mą, dažnai, užuot pasinėrę į ilgą ir išsamią diskusiją, pasakojate 
apie pačius blogiausius galimus atvejus tam, kad išgąsdintumėte 
savo vaikus. Nors ir gerai, kad stengiatės nustatyti griežtas ribas, 
tačiau jei nesuteiksite vaikams erdvės augti ir klysti, jie nesuge- 
bės ištobulinti savo įgūdžių įvertinti situaciją ir priimti tinkamus 
sprendimus. Jei mokysite vaikus užduoti klausimus ir kalbėtis 
apie jus supantį pasaulį, jie įpras kritiškai žvelgti į savo bendra- 
amžius ir vyresniuosius, jeigu jausis nejaukiai ar nesaugiai. 


Daugiausia B 

Tėvas arba motina su rožiniais akiniais 

Jūs norite, kad vaikas būtų saugus, bet labiau jaudinatės, kad 
jis neišsigąstų. Jei per Žinias pasakojama kas nors baisaus, išjun- 
giate televizorių ir paslepiate laikraščius. Manote, jog vaikams ne- 
būtina ką nors žinoti apie pagrobimus arba tvirkinimą, nes jiems 
taip niekad nenutiks. Tikite, kad vaikai patys turi priimti spren- 
dimus, taigi suteikiate visišką veiksmų laisvę. Nors saugoti vaikus 
nuo negandų ir leisti patiems spręsti yra mūsų visų tikslas, baugi- 
nančių temų vengimas neapsaugos jų nuo pasaulio. Nepasakoda- 
mi vaikams apie tykančius pavojus, slėpdami pavojingas temas, 
trukdote jiems jas suprasti. 

Daugiausia C 

Nešališkas tėvas arba motina 

Jūs lygiai taip pat tikite ir saugumu, ir laisve nuo baimės. Ver- 
tinate savo vaikų sugebėjimą patiems priimti sprendimus ir su- 
teikiate saugios erdvės klysti. Tikite, kad nustatę platesnes ribas 
ir kalbėdamiesi su vaikais apie šių ribų priežastis padėsite jiems 
priimti protingus sprendimus ir jie bus saugesni. Jūs tikite sąži- 
ningais, tam tikram amžiui tinkančiais pokalbiais su vaikais apie 
juos supantį pasaulį ir manote, jog taip elgdamiesi geriau paruo- 
šite juos galimiems pavojams. Sveikiname! Stengiatės įdiegti vai- 
kams protingų sprendimų priėmimo įgūdžius ir rodote tinkamą 
pavyzdį, kaip išlikti sumaniems ir saugiems. 


Aukso vidurio paieškos 


Žinoma, jokia kraštutinybė nėra teisinga, o aukso vidurio, 
kuris tiktų ir jums, ir jūsų vaikams, paieškos prasideda nuo iš- 
siaiškinimo, kas jums kelia patogumo arba nejaukumo pojūčius 
ir kaip matote jus supantį pasaulį. Neužmirškite, kad jūsų požiū- 
ris į pasaulį gali turėti įtakos ir vaiko besiformuojančiam požiū- 
riui bei elgesiui, o tai nulems, kaip saugiai sūnus arba dukra jame 
gyvens. 

Išmokite sąmoningai suvokti, kokią žinią iš jūsų ar kitų arti- 
mųjų gauna vaikai. Jeigu jums gyvenimas atrodo kaip vienas di- 
džiulis nusivylimas, tikėtina, jog ir jūsų vaikas taip galvos. Bevil- 
tiškumo ir nusivylimo jausmas gali pasklisti po namus taip pat 
lengvai, kaip ir nešvarios kačių kraiko dėžutės smarvė; nors kva- 
pas yra, jo nepastebi namuose gyvenantys žmonės. Tačiau paša- 
linis žmogus iš tolo užuos šį dvoką. Pagalvokite apie savo pažiū- 
ras - esate optimistas ar pesimistas? Esate linkę žvelgti į žmones 
su įtarimu, o gal labiau pasitikite jais? Pasaulio ir gyvenimo gali- 
mybes vertinate teigiamai ar neigiamai? Kaip tai susiję su saugu- 

mu? Nes kalbėti apie saugumą neužtenka, tai tik pati pradžia. La- 
bai svarbu, kaip jūs kalbate apie tai. 

Neužmirškite, kad jūsų pažiūros pradėjo formuotis vaikystėje 
ir joms įtakos turėjo tėvų paaiškinimai apie mus supantį pasaulį. 
Viena mano klientė praleido daugybę valandų mėgindama išsi- 
aiškinti savo jausmus apie tai, jog jai nepavyko tapti gera balerina. 
Ji pasakojo, kad jos motina dažnai kartodavo, jog ji būtų galėju- 
si tapti puikia balerina, jei tik būtų dažniau treniravusis. Tai, kad 
ji netapo garsia baleto šokėja, tik patvirtino mamos nuosprendį. 
Vis dėlto ilgainiui ji suprato, kad niekada ir nenorėjo būti baleri- 
na, be to, buvo visiškai patenkinta savo kaip veterinarės gyveni- 
mu. Jai prireikė nemažai metų, kol įveikė įgytą negatyvų požiūrį 
ir sugebėjo atskirti motinos svajones nuo savųjų. Lygiai taip pat 
gali praeiti daugybė metų, kol išmokstame nugalėti kritiką ir bai- 
mes, paveldėtas iš tėvų. 

Kita vertus, pernelyg pozityvus požiūris gali skatinti nerea- 
lius, neobjektyvius lūkesčius iš pasaulio bei kitų žmonių, o visa 
tai gali lemti nesėkmes ir nusivylimus. Dauguma žmonių yra ge- 
ros širdies ir linki jums gera, bet ne visi. Daugelis situacijų baigia- 
si gerai, bet ne visos. Vaikas, užaugintas pernelyg globėjiškoje ir 
nerealistiškai pozityvioje aplinkoje, gali nesuprasti, kaip įvairiose 
situacijose jaučiasi kiti žmonės. Toks vaikas galbūt visą laiką el- 
gėsi taip, kaip norėjo, ir jam niekada neteko susidurti su kitokią 
nuomonę turinčiais žmonėmis. Šis vaikas gali tikėtis, kad ir kiti 
Žmonės turės tokį pat „rožinį požiūrį į supantį pasaulį. Jis nebus 
išmokytas, kaip elgtis ištikus nesėkmei, kaip įvertinti susidariusią 
situaciją ir priimti išmintingą sprendimą. Jis ignoruos realybę ir 
atstums, nepriims kitokio požiūrio. Toks vaikas gali tapti mažuo- 
ju tironu, nesuprantančiu ir nekreipiančiu dėmesio į kitus, ne- 
sugebančiu lanksčiau mąstyti ir nemokančiu toleruoti sudėtingų 
pasaulio aspektų. Kaip jis išmoks mąstyti pats ir susiras savo ke- 
lią gyvenime? 

Savo praktikoje sutikau ne vieną vaiką, augintą it „visatos 
centras . Jiems patiems niekada nereikėdavo nieko daryti, viskuo 
jau būdavo pasirūpinta. Jie nepatyrė jokių bėdų, nusivylimų ir ti- 
kisi, kad gyvenimas ir toliau bus lygus bei saulėtas. Yra toks senas 
posakis: „Jei vaikams nereikia nieko įveikti, jie niekada taip ir ne- 
sugebės nieko įveikti.“ Tai visiška tiesa. 

Man teko sutikti vaikų, kurie palūždavo, jei kas nors nepa- 
vykdavo pagal jų planą, pavyzdžiui, neįstojęs į pasirinktą univer- 
sitetą, neįstengdavo nugalėti nusivylimo. Arba, pradėjęs savo pir- 
mąjį darbą, jaunuolis jausdavosi sukrėstas ir palūžęs, nes nuo šiol 
nebus tėvų, kurie pasakytų, ką ir kaip daryti. Jo gali būti papra- 
šyta daryti tai, ko jis visai nenori, arba, labai tikėtina, jis turi savų 
nusistatymų (kiekvieną kartą vėluoja į darbą, nes „buvo labai už- 
siėmęs ). Tokie vaikai visiškai neturi įgūdžių, kaip susidoroti su 
kilusiais sunkumais, ir strategijų, kaip suvaldyti kritines situaci- 
jas. Dažnai jiems tenka visko mokytis iš naujo, kad galėtų gyventi 
savo gyvenimus. 

Kiekvienas augantis vaikas pasiekia tokį svarbų momentą, kai 
supranta, kad jo tėvai gali turėti visai kitokį požiūrį nei jis pats. 
Vaikas gali labai nustebti supratęs, kad jo mamai patinka špinatai, 
kurių jis negali pakęsti. Staiga jis pradeda suvokti save kaip ats- 
kirą individą, kurio nuomonė skiriasi nuo mamos ir tėtės. Tada 
jis gali pradėti ieškoti savojo kelio, susiformuoti savo požiūrį bei 
įgyti gebėjimų priimti išmintingus sprendimus. Tai kritinio mąs- 
tymo, labai svarbaus vaiko saugumui, pradžia. 

Kritiniu mąstymu vadinu gebėjimą įvertinti situaciją, susi- 
daryti nuomonę apie žmogų, pasverti galimybes bei riziką ir pri- 
imti gerai apgalvotą sprendimą. Maži vaikai tokių sugebėjimų 
dar neturi. Jūsų penkiametė dukra gali galvoti, jog visi nemėgs- 
ta špinatų vien todėl, kad ji negali jų pakęsti, bet pamatysite, jog 
augdama ji išmoks susidaryti savo nuomonę, nebūtinai tokią 
pat kaip jūsų (kartais net labai erzinančią). Skatinkite savo vai- 

ką ir švelniai padėkite priimti tinkamus sprendimus, aiškinda- 
mi jų priežastis ir pasekmes. Jūsų požiūris į vaiko kritinio mąs- 
tymo ugdymą gali turėti didelį poveikį jo sugebėjimui pasitikėti 
savo sprendimais. Galiausiai jis išmoks pasirinkti išmintingas 
bei saugias galimybes. 


Išorinė įtaka 


Kaip minėjau anksčiau, tėvai ir globėjai privalo suprasti, kad 
savo vaikui jie yra tik vienas iš daugelio kitų informacijos šalti- 
nių. Todėl svarbu nepamiršti žiniasklaidos galios. Šeimos, mėgi- 
nančios apsaugoti vaikus nuo pasaulio įvykių, gali labai nusteb- 
ti sužinojusios, kiek daug vaikai vis tiek žino. Viena šeima savo 
darželinukui nieko nepasakojo apie tai, kaip teroristai sugriovė 
Pasaulio prekybos centrą Niujorke. Jų namuose nebuvo televizo- 
riaus, tėvai niekada garsiai neaptarinėjo siaubingų įvykių. Vieną 
popietę virš jų namų praskrido lėktuvas, ir vaikas paklausė, tas 
lėktuvai yra „draugiškas“ ar „mūsų priešas“. Akivaizdu, kad ber- 
niukas buvo kažką girdėjęs. Tėvai suprato, jog turi pasikalbėti su 
sūnumi apie tai, ką jis kažkur girdėjo, kad padėtų jam suvokti šią 
painią ir bauginančią istoriją. 

Ar gerai suprantate, kokias žinias iš pasaulio gauna jūsų vai- 
kai? Iš kur jie gauna tą informaciją, kokie jos šaltiniai? Atkreipki- 
te dėmesį, ar dažnai jūsų namuose būna paliktas įjungtas televi- 
zorius arba radijas automobilyje: vaikai juos taip pat girdi. 

Prieš daug metų sutikau moterį, kentėjusią nuo ypač dide- 
lio nerimo. Ji pasakojo, kad jai labai sunku užmigti, o užmigusi 
nuolat sapnuodavo košmarus. Patariau išjungti televizorių likus 
dviem valandoms iki laiko miegoti, ir tai išsprendė jos proble- 
mą. Kiekvieną vakarą iš televizoriaus sklindančios žinios tik dar 
labiau stiprindavo jos nerimą ir ardydavo saugumo jausmą. Jos 
septynmetis sūnus užsikrėsdavo baime nuo mamos. 

Kartą buvau apstulbinta, kai mano dukterėčia, tuo metu sep- 
tynerių, pareiškė, kad nori eiti į vyrų „klubą“, kuris, pasak jos, 
buvo „netoli jos namų“. Pasirodo, kiekvieną dieną važiuodama į 
mokyklą ji matydavo ypač ryškią reklaminę skelbimų lentą. Joje 
buvo pavaizduota jauna moteris papūstomis ryškiai raudonomis 
lūpomis, o stambi antraštė skersai jos skelbė: „Tik vyrams“. Tiesą 
sakant, duotas adresas buvo toli nuo jos namų. Mums apie tai pa- 
sikalbėjus, žinoma, labai paprastais terminais, ji pradėjo šiek tiek 
suprasti tai, ką matė; be to, taip buvo atvertos durys tolimesniems 
pokalbiams. 

Neužmirškite, kad pokalbiui reikia mažiausiai dviejų žmonių. 
Tėvai privalo klausytis vaikų, taip pat ištirti savo pačių požiūrį 
į pagrobimus. Mano miela draugė psichologė papasakojo, kaip 
kartą mėgino pasikalbėti apie tokius nusikaltimus su savo vyru 
ir vienuolikmečiu sūnumi. Jos vyras taip susijaudino ir nusimi- 
nė, kad net kelis kartus išėjo iš kambario. Mintis, kad gali prarasti 
savo vaiką, taip išgąsdino, kad jis visai negalėjo apie tai kalbėtis. 
Kartais daug lengviau tiesiog neigti tokios temos svarbumą bei 
realumą. Vis dėlto, kai jų sūnus pasakė girdėjęs per žinias apie 
neseniai įvykusį pagrobimą, jo tėtis suvokė, jog labai svarbu bent 
jau išklausyti sūnaus baimes. Mano draugė išmintingai priminė 
savo vyrui, kad jie nebūtinai kalbasi apie jų vaiko pagrobimą. Nu- 
stojus įsivaizduoti savo sūnų, jam pasidarė lengviau kalbėti apie 
tokio pobūdžio nusikaltimus ir saugumą. Žinoma, tokiems po- 
kalbiams vis dar vadovaudavo ji, bet pridūrė, kad jos vyras bent 
jau ištverdavo juos iki galo. 

Neapsigaukite. Vaikai tikrai kreipia dėmesį ir atidžiai klau- 
sosi. Jie žino, jog vaikai kartais dingsta, ir jiems ši tema yra dar 
sudėtingesnė, kelianti didesnį nerimą nei suaugusiesiems. Net ir 
vaikas supranta, kad tai jo bendraamžiai tampa pagrobimų auko- 
mis. Jūs net galite nežinoti, jog jūsų vaikas nerimauja, nes jiems, 
kaip ir mano draugės vyrui, paprasčiausia labai sunku apie tai 

kalbėtis. Galite tai suprasti pamatę jų žaidimus arba išgirdę pasa- 
kojamas istorijas apie pabaisas. Vyresni vaikai gali parodyti jums 
savo baimę apsimesdami, kad jau viską apie tai žino, bet patikė- 
kite manimi, jie atidžiai klausosi. Tokie nusikaltimai įvykdomi ir 
jų aukomis tampa vaikai, kuriuos galbūt pažįstame ar girdėjome 
apie juos. Tėvai turi būti pasirengę susėsti ir pasikalbėti apie tai. 
Ši tema negali būti palikta mokyklos programoms. Tėvai privalo 
patys kalbėtis su savo vaikais ir ne vieną kartą, nes vaikams au- 
gant keičiasi jų suvokimas. 

Prisiminkite, kad jūsų požiūrį į pasaulį gali perimti ir vaikas. 
Jūsų nuomonė gali veikti vaiko elgesį. Ilgainiui jūsų pokalbiai šio- 
mis temomis pasikeis, kitaip klausysitės ir savo vaikų minčių, bet 
svarbu žinoti, jog apie pagrobimus turite kalbėtis nuolat. 


6 skyrius 


Atsargumo niekada 
nebūna per daug 


Galite išmokyti savo vaiką suvokti galimus pavojus: 
Žaisdami budrumą skatinančius žaidimus 


Įpročiu paversdami kasdienius pokalbius per 
pietus, automobilyje ar vakaro žaidimų metu 


6 skyrius: Atsargumo niekada nebūna per daug 


Kaip jau tikriausiai pastebėjote, nuolat kartojame, kad labai 
svarbu vaikus išmokyti kritiškai mąstyti. Tai reiškia mokėti įver- 
tinti situaciją ir nuspręsti, kaip tinkamai į ją reaguoti. Nors sau- 
gumas yra labai rimtas dalykas, vienas geriausių būdų įskiepyti 
įprotį būti saugiam - per žaidimus. Kodėl? Nes žaidimai skatina 
bendravimą, o bendraudami mokomės kreipti dėmesį į aplinką. 
Šiame skyriuje rasite įvairių žaidimų ir gudrybių, kurios padės 
tobulinti budrumą, o su juo - ir kritinį mąstymą. 

Žinoma, viskas prasideda nuo gero bendravimo - tai yra, 
bendrų pokalbių. Ne taip lengva išlavinti kalbėjimo ir klausymosi 
įgūdžius; tam prireikia laiko ir pastangų. Lavinkite šiuos įgūdžius 
nuolat kalbėdamiesi su vaikais. Pradėkite nuo klausimų, tiesą sa- 
kant, galite tai paversti linksmu žaidimu, skirdami vis kitą žmogų 
„tarpininku arba klausinėtoju. Kai kurioms šeimoms pavyksta 
kasdien kartu pietauti, kitos randa kitą laiką pabendrauti. Būti- 
nai tai darykite! Net jeigu jums pavyks tik kartą ar du per savaitę! 


Būk budrus! 


Tai mano mėgstamiausias žaidimas, mokantis vaikus budru- 
mo. Jo dėka mes galime nuolat kalbėtis apie pastabumą ir supra- 
tingumą. Dirbdama su šeimomis ir jaunesniais klientais, išmokau 
įvairių žaidimų - daugelį jų jūs jau žinote, - kurie padės vaikams 
(ir kai kuriems suaugusiesiems) tapti akylesniems. 

Nupieškite „budruolį“ 


Pradėkite paklausdami vaiko, kaip galėtų atrodyti budruo- 
lis. Viena mama padėjo dukrai nupiešti pūkuotą, putlų vikšrą, 
kurį jos pavadino Budruoliu. Galite patarti vaikams įsivaizduo- 
ti, kad jis turi dideles akis arba labai daug akių, o gal akis pakau- 
šyje. Jūs norite išmokyti vaikus, kad budruoliai nuolat dairosi ir 
žino, kas yra netoli jų arba kas atrodo kitaip nei įprasta. Taip pat 
jie mėgsta kalbėti ir bendrauti, nes greitai pasako, ką mato, ir ne- 
daro skubotų išvadų. Skatinkite vaikų akylumą nesukeldami bai- 
mės. Neužmirškite: įdėmiai klausydamiesi vaiko pasakojimo ar 
minčių, skatinate jį būti budresnį. Stenkitės, kad būtų linksma ir 
raginkite vaiką stebėti aplinką ir apibūdinti tai, ką mato. Tai žai- 
dimas, skirtas ne vienai šeštadienio popietei; privalote jį kartoti 
nuolat. 

Kalbėtis su vaikais apie pagrobimus gali būti labai sunki už- 
duotis. Jei per daug išgąsdinsite juos, vaikai (net ir kai kurie su- 
augusieji) ims vengti šios temos. Maži vaikai turi žinoti, kad 
pasaulis yra nuostabi ir saugi vieta. Tačiau tuo pat metu jie turi 
mokėti stebėti savo aplinką. Viena mano klientė papasakojo is- 
toriją apie savo jauniausią dukterį. Dukra kantriai laukė autobu- 
so stotelėje tiesiai priešais jų namus, ir mama matė ją pro virtu- 
vės langą, tačiau pati gatvė jai nebuvo labai gerai matyti. Vieną 
dieną duktė grįžo atgal į namą, įėjo į virtuvę ir pasakė, kad gat- 
vėje mėlyname automobilyje sėdi vyras. Mergytė papasakojo, 
kad matė tą automobilį jau visą savaitę ir kad nenori lauke viena 
laukti autobuso. Motina nuvežė dukrą į mokyklą ir paskambi- 
no vietinei policijai. Kitą rytą važiuodami paskui autobusą po- 
licijos pareigūnai pamatė vyrą, sėdintį mėlyname automobilyje. 
Jis pasakė policininkams, kad „miegojo“. Daugiau to vyro nie- 
kas nematė. 

6 skyrius: Atsargumo niekada nebūna per daug 


Galbūt jis tikrai tik miegojo. Bet kas žino? Tai nutiko 1973 
metais, kai komunikacijos srautas tarp teisėsaugos institucijų dar 
nebuvo toks greitas bei visapusiškas kaip dabar ir žiniasklaidos 
priemonės nepuldavo pranešinėti apie įvykusius ar bandytus pa- 
grobimus per visas nacionalines žinias. Kas žino, ką pareigūnai 
būtų išsiaiškinę, jeigu būtų galėję įsigilinti į vairuotojo biografiją. 
Taigi gali būti, kad mergaitės budrumas ir policininkų veiksmai 
sukliudė nusikaltimui. Štai kokia budruolio galia. 

Tas vaikas dabar yra vidutinio amžiaus moteris. Paklausta, 
kas privertė papasakoti mamai apie vyrą automobilyje, ji atsa- 
kė: „Tas automobilis tiesiog atrodė ne savo vietoje, visiškai netiko 
toje gatvėje.“ Jos atsakymą išgirdome praėjus 45 metams po įvy- 
kio. Ši patirtis atskleidžia, ko galima tikėtis skatinant vaikus gal- 
voti, kreipti dėmesį į aplinką ir pranešti apie tai, kas jiems sukelia 
nejaukumą ar nesaugumą. 

Taigi raginkite savo budruolius būti akylus ir stebėti aplin- 
ką. Budrumas yra lyg raumuo, kuris stiprėja nuolat jį naudojant 
ir treniruojant. Taip treniruotis gali būti smagu. Paprasti žaidimai, 
kaip, pavyzdžiui, prašyti vaiko surasti ne savo vietoje atsidūrusį 
daiktą, gali būti labai linksmi. Pradėkite nuo akivaizdžių ir absur- 
diškų dalykų. Net ir mažas vaikas gali suprasti, kas čia ne vieto- 
je, jei parodysite jam nuotrauką, kurioje žirafa žingsniuoja mies- 
to gatve. „Photoshop“ programa sukurkite nuotrauką arba keistų 
vaizdų paieškokite internete. Ant palangės išdėliokite tris žaislines 
mašinytės ir dinozaurą. Nupieškite piešinį, kur kažkas atrodo ne 
vietoje. Tai panašu į slėpynes. Pirmą kartą galite „paslėpti“ daiktą 
atviroje, visiems matomoje vietoje - ant sofos atlošo ar ant kavos 
staliuko. Kitą kartą pasistenkite, kad vaikui būtų sunkiau jį rasti. 
Vaikams augant, užduotys turi tapti sunkesnės, taip jie vis labiau 
įpras tyrinėti supančią aplinką. Jūsų tikslas yra daryti viską, kad 
lengviau pradėtumėte pokalbį apie pastabumą ir budrumą. 

Aš matau 


Kitas žaidimas, skatinantis aplinkos stebėjimą, yra „Aš ma- 
tau“: kas nors iš suaugusiųjų slapta pasirenka kokį nors daiktą 
kambaryje, sakykime - sofą, ir sako: „Aš matau kai ką, kas prasi- 
deda raide S.“ Vaikai ima spėlioti, kas tai galėtų būti, ir tas, kuris 
atspėja, gauna teisę tyliai išsirinkti kitą daiktą. Šis žaidimas lavi- 
na pastabumo įgūdžius. Jis ypač veiksmingas, kai žaidžia daugiau 
vaikų, besirungiančių tarpusavyje, kas iš jų pastabiausias. Neno- 
rite, kad vaikai varžytųsi tarpusavyje? Liepkite vienam vaikui ieš- 
koti daikto iš S raidės (sofos), kitam iš K (kėdės). Jūsų tikslas yra 
paskatinti juos stebėti, kalbėti ir vertinti. 


Vienas iš šių daiktų skiriasi nuo kitų 


Šį žaidimą dar galima pavadinti „Koks daiktas čia netin- 
ka?“ Tai gali būti obuolys tarp apelsinų. Taip pat galite žaisti su- 
dėtingesnius rūšiavimo ir klasifikavimo žaidimus (kelis skirtin- 
gus objektus reikia suskirstyti į tam tikras grupes, nurodyti, kam 
jie priklauso), kurių lengvai rasite internete ar nusipirksite žais- 
lų parduotuvėje. Šis žaidimas taip pat lavina pastabumą, skati- 
na mąstyti. Tokie žaidimai labai patinka mažesniems vaikams. Ir 
jums nereikia aiškinti, kokių motyvų vedini raginate juos žaisti, 
tiesiog smagiai praleisite laiką! 

Numanau, kad kai kurie iš jūsų gali prieštarauti. „Blogi vy- 
rukai ne visada išsiskiria iš minios“, - sakysite. Tai visiška tiesa ir 
labai svarbu tai paaiškinti vaikams. Tačiau taip pat tiesa, kad šei- 
mai pažįstamas asmuo gali pagrobti ar tvirkinti vaiką. Išmokti ty- 
rinėti aplinkinį pasaulį - tai tik pati pradžia. Žaidimui keičiantis 
iš lengvesnio į sudėtingesnį, nuo akivaizdaus iki sunkiau pastebi- 
mo, didės ir vaiko mąstymo, supratimo galios. Jei pradedate nuo 

6 skyrius: Atsargumo niekada nebūna per daug 


„Aš matau“, mokote vaikus stebėti pažįstamą aplinką. Perėję prie 
„Koks daiktas čia netinka“, įtraukiate stebėjimą to, kas neatitin- 
ka normų. Galiausiai tokie žaidimai leidžia pradėti daug rimtesnį 
pokalbį, kurio metu galėsite vaikams pasakyti, kad negeri žmonės 
ne visada akivaizdžiai skiriasi nuo kitų. 

Šie žaidimai nėra būdas išvengti sunkių pokalbio temų, bet jie 
skatina vaiką pastebėti, kas yra artimiausioje aplinkoje, ir atkreip- 
ti dėmesį, jei kažkas atrodo kitaip. Raginkite vaikus kalbėti apie 
tai, ką mato ar kas atrodo negerai. Svarbiausia - lavinkite ben- 
dravimo įgūdžius. Kalbėkite ir klausykite vieni kitų. Vakarienės 
metu, važiuodami automobiliu ar vakare kartu žaisdami turite 
galimybę sužinoti, ką jūsų vaikai galvoja apie saugumą, ir lavinti 
jų pastabumą. Atkreipkite dėmesį, ką jūsų vaikai žino ir supran- 
ta, o ko ne. Lavinkite jų supratingumą ir bendravimo įgūdžius. 


Žaidimai budruoliams 


Nupieškite budruolį - padėkite sukurti tariamą būtybę, kad 
vaikai lengviau įsivaizduotų budrumą. 

Aš matau - paraginkite vaiką atspėti daiktą pagal jūsų api- 
būdinimą. 

Ko trūksta? - paslėpkite vieną daiktą iš tokių pačių daiktų 
krūvos ar rinkinio ir liepkite vaikui jį surasti. 

Ar tai čia tinka? - tarp laikraščių įkiškite kompaktinės plokš- 
telės dėklą arba įdėkite apelsiną į dubenį su obuoliais ir paprašy- 
kite vaiko surasti tą, kuris skiriasi nuo kitų. 

Įrašyti žodžius į tuščias vietas - paprašykite vaikų į tuščias 
trumpos istorijos (dažnai juokingos) vietas įrašyti žodžius (nu- 
rodykite, veiksmažodžius ar daiktavardžius), neatskleisdami viso 
konteksto. Po to garsiai perskaitykite. Taip skatinate akylumą ir 
padedate mokytis gramatikos. 

Kur Jonas? - „Surask Joną“ ir „Surask Joną dabar“? - britų 
iliustratoriaus Martino Handfordo sukurtos knygelės - puikus 
būdas pastabumui lavinti. Vaikas turi surasti veikėją, vardu Jo- 
nas, tarp daugybės kitų personažų. 

Surask raides gamtoje - išeikite kartu pasivaikščioti ir pa- 
mėginkite surasti kuo daugiau į raides panašių formų. 


2 Vert. V. Labuckienė, „Nieko rimto“, 2014, Vilnius. 

7 skyrius 
Gerai pagalvokite 
Nagrinėkite situacijas naudodamiesi: 


Saugumo lygtimi 
Saugumo sąrašu 


7 skyrius: Gerai pagalvokite 


Žaidimai gali padėti vaikui tapti budresniam, o 4 skyriuje 
aptartas saugumo sąrašas pagelbės jam apgalvoti pagrindines 
saugumo taisykles. Vaikams augant šios paprastos taisyklės — 
žinojimas, kam paskambinti kritišku atveju, kam pasakyti, kur 
eina, kaip atsakyti į nepažįstamo žmogaus pagalbos ar informa- 
cijos prašymą ir kada pasakyti suaugusiajam, kuriuo vaikai pasi- 
tiki, jei kažkas pasirodo keista ar net kelia grėsmę, - padės jiems 
būti saugesniems. Trumpai peržvelkite 4 skyrių, kartu su vaikais 
pakartokite taisyklių sąrašą. Mano sesers penkiolikmetė dukra 
yra įsitikinusi, jog niekada nesusidurs su tokiomis problemomis, 
kad jos išpūstos ir „perlenktos“, bet vis tiek laikosi prieš keletą 
metų mamos sudarytų taisyklių. 


Gerai pamąstykite 


Būdama dvidešimt dvejų, padariau labai kvailą dalyką (tiesą 
sakant, tokio amžiaus aš ne kartą pasielgiau kvailai, bet dažniau- 
siai prisimenu būtent šį nutikimą). Tuo metu man labai patiko 
jodinėti arkliais ir aš daug dirbau, kad sutaupyčiau pinigų ir galė- 
čiau įsigyti nuosavą arklį. Kai pagaliau sukaupiau tinkamą sumą, 
perskaičiau skelbimą laikraštyje ir į jį atsakiau. Man paskambi- 
nus duotu numeriu, atsiliepė vyras ir labai nusimanančiai papa- 
sakojo apie arklį, kurį norėjo parduoti. Jis paaiškino, kad arklys 
laikomas tolimoje ir sunkiai randamoje vietovėje, taigi sutarėme 

susitikti pakeliui į tą vietą. Jis pažadėjo, kad nuveš mane į ūkį, kur 
galėsiu apžiūrėti arklį. Įšokau į automobilį ir nuvažiavau su juo 
susitikti. Jis atrodė pakankamai malonus vyrukas, todėl galvoda- 
ma apie arklį, kurį tuoj nusipirksiu, įsėdau į jo furgoną ir išvažia- 
vome. Iki šios dienos prisimenu akimirką, kai netikėtai suvokiau, 
kokioje pažeidžiamoje padėtyje atsidūriau: pavažiavus apie dvi- 
dešimt minučių staiga supratau, kad sėdžiu viename iš tų furgo- 
nų be langų gale, ir, žinoma, tais laikais mes dar neturėjome mo- 
biliųjų telefonų. O blogiausia, kad niekam nebuvau papasakojusi 
savo plano smulkmenų. Pajutau, kaip į veidą plūstelėjo karštis ir 
pasidarė silpna. Ką aš padariau? Kodėl geriau visko neapmąsčiau? 

Dabar žinau, kad tada man labai pasisekė, nes tas žmogus tie- 
siog norėjo parduoti arklį ir neturėjo jokių blogų kėslų. Bet galiu 
pasakyti, jog ši patirtis pakeitė mane amžiams. Tapau daug atsar- 
gesniu žmogumi. Žinojau, kad padariau klaidą, ir prisiekiau sau 
daugiau tokių klaidų nekartoti. 

Tą dieną išmokau štai kokią pamoką: gerai viską apgalvok. 
Kartais mes puikiai suprantame savo veiksmų pasekmes. Ma- 
moms tai ypač gerai sekasi, jos iš karto pradeda įsivaizduoti pa- 
čius blogiausius įmanomus įvykius. Kai vaikai maži, jos nuolat 
juos moko: „Neplaukiok iš karto po valgio - gali nuskęsti, „Ap- 
sidairyk į abi puses, nes gali partrenkti mašina“, „Nevalgyk pil- 
na burna - gali užspringti , „Nesisupk ant kėdės - gali nusilaužti 
sprandą“. 

Kai kurie žmonės nemoka taip gerai numatyti pasekmių: 
daug jaunų žmonių apskritai apie tai negalvoja. Dažnai girdime 
sakant, kad tokio amžiaus jaunimas dar neturi saugumo jausmo. 
Tarsi jie negalėtų susieti dabarties su ateitimi, nesupranta, kokie 
gali būti jų veiksmų padariniai. Tiesa ta, kad jie iš tikrųjų nesuge- 
ba teisingai nuspręsti; smegenų dalis, atsakinga už tokių sprendi- 
mų priėmimą, šiame amžiuje dar nėra pilnai išsivysčiusi. 

7 skyrius: Gerai pagalvokite 
Bręstančios smegenys 


Visi vaikai vystosi skirtingu greičiu, bet prefrontalinė sme- 
genų žievė išsivysto vėliausiai - kartais tik sulaukus 25 metų am- 
žiaus! Ši smegenų dalis atsakinga už abstraktų mąstymą ir anali- 
zę. Tai paaiškina, kodėl daugumai paauglių sunku: 

+» Sutelkti dėmesį 

+» Planuoti 

+» Apgalvoti ateitį ir mėginti nuspėti 

«Valdyti emocijas 

+» Valdyti impulsus 

Vis dėlto tai tinka ne visiems vyresniems paaugliams ir jau- 
nuoliams; kai kurie iš jų būna labai išmintingi ir sugeba puikiai 
pasirinkti. Bet dauguma - tokie kaip aš, kai buvau dvidešimt dve- 
jų. Mums tiesiog kartais sekasi. Dažniausiai nesugebėjimas tei- 
singai įvertinti situaciją nesibaigia tragiškai. Tačiau rizika yra per 
didelė, kad viską paliktume tik sėkmei, taigi turime tobulinti savo 
gebėjimus gerai viską apgalvoti. 

Vienoje vidurinėje mokykloje Pensilvanijoje mokinė triskart 
paskambinusi pranešė apie padėtą bombą vien todėl, kad jai nesi- 
norėjo tą dieną eiti į mokyklą. Po tokių skambučių buvo evakuoti 
1800 žmonių ir uždaryta mokykla. Policija dirbo greitai ir netru- 
kus nustatė, kas skambino. Mokinė buvo suimta, jai buvo pateikti 
kaltinimai dviem sunkiais nusikaltimais grasinant masinio nai- 
kinimo ginklu, terorizmu, mėginus sukelti katastrofą, taip pat ji 
buvo teista už baudžiamuosius nusikaltimus sukėlus netikrą pa- 
vojų viešojo saugumo agentūroms, per nerūpestingumą sukėlus 
pavojų kitiems bei už chuliganišką elgesį. Tai puikus nesugebėji- 
mo tinkamai įvertinti situacijos pavyzdys. Ši mergina neįstengė 
apgalvoti galimų jos veiksmų pasekmių ir nesugebėjo panaudoti 
kokios nors kitos strategijos, kaip nugalėti sunkumus, diskomfor- 
tą, susijusį su ėjimu į mokyklą. 

Labai svarbu įgusti greitai įvertinti situaciją ir apmąstyti visus 
veiksmus iki galo. Vienas naudingas būdas, kaip to išmokti, yra 
galvoti apie tai kaip apie saugumo lygtį. Jeigu mano arklio pirki- 
mo istoriją surašytume kaip lygtį, išeitų: vieniša mergina + vyres- 
nis nepažįstamas vyras + furgonas be langų + niekas nežino, kur 
ta mergina = galimai pavojinga situacija. Nereikia iš karto dary- 
ti išvados, kad nutiks kas nors blogo, tiesiog taip išauga grėsmės 
galimybė. Tokia saugumo lygtis yra visiškai aiški; ji padeda su- 
vokti tokios galimybės „svorį . Išbraukite „furgoną be langų“ ir 
grėsmė šiek tiek sumažėja. Pridėkite „nutolusią kaimišką vieto- 
vę“ ir suprasite, kodėl jaučiausi tokia kvaila sėdėdama tame fur- 
gone. Lygtis yra priemonė, mokanti akylumo, panašiai kaip bud- 
ruolių žaidimas mažiems vaikams. Jeigu norite, kad maži vaikai 
išmoktų greitai įvertinti juos supančią aplinką, taip pat norėsite, 
kad paaugę jie įprastų iki galo apgalvoti situaciją. Norėčiau įspėti, 
jog maži vaikai dar nemoka atlikti tiek daug žingsnių ir neverta 
tikėtis, kad jie sugebės sudaryti tokias lygtis. Pamėginkite pateikti 
paprastus, konkrečius veiksmų ir jų pasekmių pavyzdžius: „Jeigu 
neapsivilksi striukės, tau bus šalta“ arba „Prieš eidamas per gatvę, 
pažvelk į abi kelio puses“. 


Kaip sukurti saugumo lygtį 


Mažiems vaikams saugumo lygtis gali parašyti suaugusieji 

Kaip situaciją paversti lygtimi: sutraukite ją iki pačių papras- 
čiausių, aiškių faktų. Kas, kada, kur, kaip? Kokie veikėjai sudarys 
šią lygtį? Kokie veiksmai ar veikla numatoma? Kada tai įvyks? 
Kur įvyks ir kaip? Svarbiausia, kas bus kitoje lygties pusėje. Ar 
tai potencialus, tikras, didžiulis pavojus, o gal visiškai saugu arba 
beveik saugu? Šis rezultatas ir yra jūsų apsisprendimas, situacijos 

įvertinimas. Tai galite paversti linksmu žaidimu, savo vaikų „pa- 
tikrinimu , taip pat galite paprašyti, kad jie „patikrintų“ jus. Kas 
iš jūsų sugebės sugalvoti pačių beprotiškiausių situacijų? Kas gali 
jas paversti saugiausiomis? 

Vienas vyrukas vairavo vietinės pagrindinės mokyklos auto- 
busą. Nors neturėjo savo vaikų, jis buvo karštas mokyklos gerbė- 
jas: lankydavosi visuose sporto renginiuose, pažinojo daugumą 
vaikų. Jis visada nešiodavosi fotoaparatą ir fotografuodavo vai- 
kus „metų knygai. Kai kuriems vaikams jis atrodė šiek tiek šiur- 
pokas, bet visi jį pažinojo ir, be to, jis dirbo mokyklai. Vis dėlto 
ilgainiui jis pradėjo rodyti didesnį dėmesį kai kuriems berniu- 
kams. O jie, galbūt todėl, kad jautėsi sutrikę arba jis išsirinko dro- 
viausius, niekam nieko nesakė. Galiausiai vienas berniukas prasi- 
tarė savo tėvams, kad autobuso vairuotojas keistokai elgiasi. Tada 
paaiškėjo, kad anksčiau jis jau buvo apklaustas. Dar vėliau paaiš- 
kėjo, kad jis darė ir nederamų nuotraukų. Jeigu gerai tai apgalvo- 
tumėte, saugumo lygtis iš karto priverstų susirūpinti. Ji atrodytų 
maždaug taip: vienišas, bevaikis vyras + fotoaparatas + lengvas 
priėjimas prie vaikų = galima bėda! 

Saugumo lygtis vertinga tuo, kad ji suteikia jums priežastį 
veikti. Jei lygties suma neleidžia apsispręsti, sugalvokite ir pridėki- 
te dar keletą kintamųjų. Galite išsiaiškinti, kad vairuotojo charak- 
teristika pavyzdinė, kad visas jo metų knygai daromas nuotraukas 
atidžiai patikrina mokyklos personalo koordinatorius. Visa tai su- 
dėję į lygtį pamatysite, kad rezultatas nekelia tokio didelio nerimo. 
Įrašę į lygtį ankstesnį tyrimą ir faktą, kad jo nuotraukos nebuvo 
dedamos į metų knygą, suprasite, jog turite reaguoti. 

Mes visi esame girdėję panašių į autobuso vairuotojo istorijų. 
Apie tokius dalykus dažnai išgirstame tik gandų. Svarbu nesileis- 
ti įbauginamiems pritrenkiančių žinių. Nepulkite teisti žmonių, 
kurių nepažįstate, ypač jei girdėtos istorijos yra tik gandai. Užuot 
baiminęsi ar stebėjęsi, pirmiausia ieškokite tiesos; dažniausiai 

mokytojai ir treneriai domisi jūsų vaikais tik dėl teisėtų priežas- 
čių, o keistas autobuso vairuotojas yra tiesiog keistas. Privalote 
gerai apgalvoti šias pasakojamas istorijas. 


Saugumo sąrašas + saugumo lygtis = sumanus vaikų auklėjimas 


Lygiai taip pat jūs turite mokyti vaikus atidžiai apgalvoti 
sklandančius gandus. Štai čia naudingai susikerta saugumo sąra- 
šas su saugumo lygtimi. Lygtį papildę dalykais iš saugumo sąrašo, 
visada sumažinsite grėsmės galimybę. Ar jūsų dukra pasakė kam 
nors, kur eina? Kaip gerai ji ir jūs pažįstate žmones, su kuriais ji 
susitinka? Ar ji gerai orientuojasi aplinkoje ar vietovėje, į kurią 
vyksta? Ar ji gali nesunkiai pranešti jums ar kitiems patikimiems 
suaugusiesiems, kad jai viskas gerai arba reikia pagalbos? Ar ko- 
kio nors suaugusiojo veiksmai privertė ją pasijusti nepatogiai ir 
ar ji pasakė apie tai jums? Ar jūsų vaikai žino, kad yra mylimi? Jei 
teigiamai atsakysite į šiuos klausimus saugumo lygtyje, pavojus 
sumažės, saugumo tikimybė - padidės. 

Kuo dažniau su vaikais mėginsite viską kruopščiai apgalvo- 
ti, tuo greičiau visi išmoksite įvertinti situaciją ir kompetentin- 
gai nuspręsti apie pavojaus galimybę. Dauguma mūsų tai daro 
instinktyviai. Naktį nevaikštome tamsiais skersgatviais. Stengia- 
mės išvengti pavojų net negalvodami apie tai. Tačiau sąmoningas 
noras sulėtinti tempą ir gerai pagalvoti lavina ir sustiprina šiuos 
instinktus. Ar tikrai yra pavojus? Ar privalote kažką atidžiau ste- 
bėti? Turite gauti daugiau informacijos ar iš karto imtis veiksmų? 
Ar tai saugu? Spręsdami apie žmones savo vaikų gyvenime, turite 
atsakyti į šiuos klausimus: ar pažįstate juos? Kaip ėmėte pasitikė- 
ti jais - ar susipažinote per bendrus draugus arba vietinę organi- 
zaciją, 0 gal jie susirado jūsų vaikus savais keliais? Ar jūsų vaikas 
leidžia laiką su tokiu žmogumi neprižiūrimas jūsų arba kitų pa- 
Žįstamų? 

Įspėjamieji ženklai 


Kad jums reikia daugiau pasidomėti 


Ar pasikeitė jūsų vaiko elgesys, o gal pasikeičia tik pabu- 
vus kartu su tuo žmogumi? 

Ar jūsų vaikas staiga netapo liūdnesnis, irzlesnis, labiau 
užsisklendęs savyje? 

Ar vaikas staiga liovėsi valgęs arba daugiau nedalyvauja 
veikloje, kurią anksčiau labai mėgo? 


Mokydamiesi patys ir mokydami vaikus užduoti sau tokius 


saugumo klausimus ir į juos atsakyti, pamatysite, kaip jūsų mažas 


budruoliukas taps budriu paaugliu. Žinoma, pagrindinių saugu- 


mo taisyklių išmokimas nėra garantija, bet tai tikrai sumažina pa- 


vojaus galimybę. 4 skyriuje išvardinome kelias tokias taisykles ir 


raginome jas papildyti savomis. Trumpai pakartokime: 


Sudarykite sąrašą žmonių, kuriais jūs ir jūsų vaikas pasiti- 
ki. Tokį sąrašą laikykite vaikui pasiekiamoje vietoje ir bū- 
tinai įsitikinkite, kad jis žino, kur jį rasti. 

Paprašykite vaiko pasižadėti, jog niekur neis prieš tai ne- 
Paprašykite vaiko pažadėti, kad niekur neis vienas. 
Paaiškinkite vaikams, jog reikia pasakyti „ne“, jei kas nors 
padaro kažką, kas jiems nepatinka arba verčia jaustis ne- 
patogiai. 

Padrąsinkite vaiką pasisakyti kam nors iš sąrašo, jeigu 
nutiko kas nors blogo. 

Priminkite vaikams, kad jie neprivalo tikėti viskuo, ką 
kalba kiti žmonės. 

Pažadėkite vaikams, jog jie visada gali jums skambinti, 
nesvarbu, dieną ar naktį, jeigu nežino, ką daryti arba jau- 
čiasi nesaugiai. 

Nuolat priminkite vaikams, kad juos mylite. 

Vaikų saugumas 
skaitmeniniame 
amžiuje 


Norėdami apsaugoti vaikus nuo pavojų internete: 


Stenkitės kuo daugiau sužinoti ir pamokyti 
vaikus apie interneto keliamus pavojus 
Kompiuterius ir kompiuterinius žaidimus 
laikykite ten, kur visą laiką galite matyti 
Saugumo taisykles pritaikykite ir internetui 
Tikrinkite telefonų skambučių išklotines 


8 skyrius: Vaikų saugumas skaitmeniniame amžiuje 


Kompiuterių ir socialinės žiniasklaidos amžiuje šeimos susi- 
duria su nepaprastai sunkia užduotimi. Technologijoms ir taiko- 
mosioms programoms sparčiai vystantis ir tobulėjant, dažnai pa- 
sijuntame lyg mėgintume mokyti vaikus apie interneto pasaulį to, 
ko patys nelabai suprantame. O kai jau manome, kad viską išsi- 
aiškinome, technologijos dar labiau patobulėja! Taigi kokios turė- 
tų būti taisyklės? Kaip galime kontroliuoti tai, kas yra visur? Kas 
mums gali nepavykti? Ką susirūpinę tėvai ir globėjai turėtų žinoti 
apie vaiką ir socialinę žiniasklaidą? 


Bet mano vaikai to nedaro! 


Visi, kas turi vaikų ir nežino apie socialinės žiniasklaidos įta- 
ką jų gyvenime, gyvena atsiskyrę nuo pasaulio! Paprastai tėvai 
daro dvi klaidas. Pirmoji: jie mano, jog neverta jaudintis dėl so- 
cialinių tinklų, ko! jų vaikai nepasieks paauglystės amžiaus. Ne- 
gerai. Tiesa ta, kad dabar vis jaunesni vaikai moka valdyti kom- 
piuterį ar planšetę, žino, kaip prisijungti prie interneto ir ko ten 
ieškoti. Maži vaikai greičiau išmoksta valdyti liečiamuosius ekra- 
nus nei taisyklingai rašyti. 

Neseniai vykstant į verslo kelionę mano lėktuvo skrydis buvo 
atidėtas dviem valandoms. Sėdėdama prie išvykimo vartų stebėjau 
dvimetį, žaidžiantį su tėvų planšetiniu kompiuteriu. Vaikas buvo 
labai susidomėjęs, tylus ir ramus. Tėvai šnekučiavosi su kitais ke- 

leiviais ir nekreipė dėmesio, kai jų vaikas atsistojo ir atėjo prie sė- 
dynės šalia manęs. Žvilgtelėjusi į ekraną pamačiau, kad jis žaidė 
smurtinį žaidimą, prie kurio tikriausiai prisijungė per nemokamą 
bevielį internetą - oro uosto teikiamą paslaugą. Neilgai trukus tė- 
vai sunerimo, kai vienas iš jų pastebėjo, kad šalia nėra vaiko. Pama- 
tę jį ir tai, ką jis žaidė, iš karto atėmė planšetinį kompiuterį. Vaikas 
ėmė klykti, ir tėvai planšetę grąžino, šįkart perspėję jį, kad nežais- 
tų tokių žaidimų, nors abejoju, ar perspėjimas buvo veiksmingas. 

Antra klaida: tėvai mano, kad apsaugos vaikus, jei neleis jiems 
namuose prisijungti prie interneto. Ir vėl negerai. Net jei ir nelei- 
džiate vaikams turėti savo elektroninio pašto ar užrakinate kom- 
piuterį, jie gali lengvai prisijungti prie interneto pas draugus, už- 
sukti į interneto kavinę ar viešąją biblioteką. Dabar labai lengva 
susikurti savo paskyrą bet kokiame socialiniame tinklalapyje ir 
bet kas gali tai padaryti. 


Socialinės žiniasklaidos pavojai 


Patarčiau suklusti tėvus, kurių vaikai turi savo paskyras sociali- 
niuose tinkluose arba neduoda ramybės nuolat prašydami leidimo 
prisijungti prie tokių tinklų (kai kurių pavadinimų tėvai net ne- 
bando įsiminti, nes be didžiųjų kompanijų, tokių kaip „Facebook“ 
ar „Twitter“, yra ir daugybė daug mažesnių atšakų, teikiančių to- 
kias pat socialinių tinklų paslaugas): tokiuose tinklalapiuose vai- 
kai gali būti išnaudojami, apgaudinėjami, prie jų priekabiaujama. 
Iš jų gali tyčiotis, daryti jiems spaudimą, gąsdinti ir parodyti tokių 
dalykų, kokių net neįsivaizdavome, kai buvome jauni. „Draugo“ 
apibrėžimas šiais laikais labai pasikeitė. Paklauskite savo paaug- 
lio, kiek „draugų“ jis turi savo socialiniame tinkle; neabejoju, kad 
skaičius viršys 20, o gali net siekti 500 ir daugiau. Galite paklausti, 
kaip kibernetiniai draugai susiję su pagrobimais? Vaikai turi mo- 
kėti atskirti, žinoti, kad tokie „draugai“ dažnai yra žmonės, kurių 

jie visiškai nepažįsta. Tą faktą žino ir grobuonys, nesvarbu, tykan- 
tys informacijos, pinigų ar ko nors daug blogiau. Ne, tai nereiškia, 
kad jūsų vaikas susidraugavo su pagrobėju, bet svarbu tai, jog apie 
interneto saugumą turite mokytis patys ir šviesti savo vaikus. 

Pakalbėkime apie kitą reiškinį. Jis vadinamas „Facebook“ de- 
presija. Ji labai tikroviška ir gali paveikti jūsų vaiką. Kaip galima 
turėti 450 draugų ir vis tiek jaustis lyg niekas tavęs nepažinotų? 
Kaip tu gali būti vienintelis, neturintis ką veikti penktadienio va- 
kare, nes niekas kitas neprisijungęs prie interneto? Vaikai daž- 
niausiai viską supranta tiesiogiai ir lengvai pasiduoda įtakai: „Jei 
niekas nebendrauja internetu su manimi, vadinasi, visi veikia 
kažką nuostabaus, tik aš vienas ne; tikriausiai esu visiškas nevy- 
kėlis.“ Jeigu niekas nepažymi tavęs nuotraukose? Jeigu tu vienin- 
telis, regis, nebuvai pakviestas į vakarėlį, o geriausias socialinio 
tinklalapio draugas sako, kad tai buvo pats šauniausias vakaras, ir 
kaip įrodymą dar prideda nuotraukų? 

Vaikai į tokius dalykus žiūri labai rimtai. O svarbiausia, kad ir 
kiti tai žino. Kai kurie vaikai gali skelbti nuotraukas vien tam, kad 
kiti pasijustų blogai. Socialinę žiniasklaidą galima vertinti kaip 
milžinišką švieslentę su rezultatais, o jūsų vaikui gali atrodyti, jog 
jam nekaip sekasi. Kai kuriems iš mūsų tai gali pasirodyti juokin- 
ga, bet išsiaiškinkite, ką apie tai galvoja jūsų vaikai. Paklausinėki- 
te jų, įtraukite į diskusiją. Socialinė žiniasklaida siūlo mums gali- 
mybę jausti bendrumą su kitais, bet neužmirškite ir jos trūkumų. 
Tai iš tikrųjų gali būti suvokiama kaip švieslentė su kiekvieno iš 
mūsų rezultatais kibernetinėje erdvėje. 

Turėjau aštuoniolikmetę pacientę, kuri papasakojo, kaip „pa- 
šalino“ save iš socialinio tinklalapio. Ši mergina kentėjo nuo 
menkos savigarbos ir beveik visą laisvą laiką leisdavo internete 
lygindama save su visais kitais „draugais. Nors dėl šio įpročio jai 
neišsivystė rimtų valgymo sutrikimų, bet tikrai suteikdavo dings- 
tį tai prisikimšti pilvą, tai išsivemti. Kitas mano pažįstamas aštuo- 

niolikmetis uždarė savo socialinio tinklalapio paskyrą, nes, kaip 
jis sakė: „Man nepatinka tokiu būdu bendrauti, taip neįmanoma 
visiškai atsiskleisti. Žmonės tiesiog žiūri, lygina ir teisia.“ 

Kitas nerimą keliantis aspektas - internetinės patyčios. Mano 
dukrai labai patinka filmas „Virtualūs priekabiautojai“ („Cyber- 
bully'), paremtas tikra istorija, kai viena paauglė Misūryje vos ne- 
nusižudė po to, kai virtualioje erdvėje iš jos pradėjo tyčiotis net 
nepažįstami žmonės, įtikinę ją, kad ji niekam tikusi. Tikiu, jog žiū- 
rėdama šį filmą mano duktė mėgina suvokti jausmus, kilusius nuo 
minties, kad patyčios internete gali netgi priversti vaiką mėginti 
atimti sau gyvybę. Nors šis filmas daug ko pamokė, bet, deja, ne- 
pakeitė visų jos įpročių internete. Turėjau paprašyti jos ištrinti kai 
kurias netinkamas asmeninio gyvenimo smulkmenas, kurias ji pa- 
minėjo savo interneto puslapyje, be to, keletą kartų su ja kalbėjo- 
mės apie tai, kas buvo tiesa „Virtualiuose priekabiautojuose“ (jau 
minėjau, jog filmas buvo paremtas tikra istorija), o kas išgalvota. 


Kaip kalbėti su vaiku apie internetines patyčias? 

+ Paklauskite savo vaiko, ką jis perskaitė, kas jį nuliūdino. 

+ Išsiaiškinkite, kas yra tos žinutės šaltinis. Neužmirškite, 
kad žinutę galėjo parašyti kas nors kitas nei atrodo. 

+» Neatsakykite į tokią Žinutę, bet išsaugokite ją, kad galėtu- 
mėte panaudoti kaip įrodymą. 

+ Jei įmanoma, užblokuokite Žinutės siuntėją. 

+» Praneškite apie tai interneto paslaugų tiekėjui, mokyklai 
(jei siuntėjas yra iš jūsų vaiko mokyklos) ir policijai, jei ži- 
nutė susijusi su grasinimais, rasinės neapykantos kursty- 
mu arba buvo paskelbtos netinkamos nuotraukos. 


Ar jūsų vaikai tiki, jog kažkas yra tiesa, vien todėl, kad taip 
buvo paskelbta internete? Mokome vaikus, jog tai, ką jie mato 


?. Apsilankykite tinklapyje http://www.bepatyciu.lt/ 

per televiziją, nėra tikra (taip, net ir vadinamieji „realybės šou“ iš 
tikrųjų neatspindi tikrovės), todėl turime pasidomėti, kaip mūsų 
vaikai vertina tai, ką mato internetinėje erdvėje. Paklausinėkite, 
ką jie Žiūri? Ar mano, jog tai tiesa, nes rodoma per televiziją; tie- 
sa, nes parašyta internete? Apie tokį realybės supratimą kalbama 
ir per pamokas, ypač tada, kai prašoma paieškoti informacijos 
internete ir panaudoti ją rašto darbuose. Yra daugybė programų, 
kuriomis mokytojai gali patikrinti, ar medžiaga nebuvo nuplagi- 
juota. Apie plagijavimą kalbama daug, tačiau toks reiškinys nu- 
tinka nuolat ir dažnai „netyčia . Vaikai turi gerai žinoti, iš kur in- 
formacija gaunama ir kodėl. Kai kurios mokyklos JAV į mokymo 
planus įtraukė ir žiniasklaidos „raštingumo“ kursą, bet būtų ge- 
rai ir patiems nusimanyti, ką jūsų vaikai galvoja apie tai, ką mato 
internete. 

Akivaizdu, kad su socialine žiniasklaida ir internetu susiję 
daugybė pavojų. Visi esame girdėję apie intymių nuotraukų siun- 
tinėjimą, patyčias, pernelyg didelį informacijos kiekį, realybės 
painiojimą, asmeninės informacijos paviešinimą, socialinės žŽi- 
niasklaidos depresiją ir taip toliau. Taigi kalbėkitės apie tai. Kal- 
bėdami padėsite vaikams apsvarstyti informaciją ir taisykles. Už- 
duodami klausimus padėsite jiems suprasti. Visas jūsų dėmesys 
turi būti skirtas saugumui, nesvarbu, mokant vaikus, kaip apsi- 
saugoti realiame ar virtualiame pasaulyje. 


Kolambo strategija 


Pamėginkite pasikalbėti apie socialinę žiniasklaidą arba apie 
visos žiniasklaidos poveikį su savo dešimtmečiu ar dvylikame- 
čiu vaiku. Jie iš tikrųjų galvoja, kad žino daugiau už jus, todėl ne- 
užmirškite, koks svarbus bendravimas ir švietimas. Nors jie gali 
daugiau žinoti apie greitai tobulėjančių technologijų smulkme- 
nas, bet nepajėgia suvokti visų socialinių tinklų, filmų, televizi- 

jos ir radijo skelbiamų poteksčių. Tai galite panaudoti kaip savo 
pranašumą. 

Pirmiausia, būtų gerai, kad į pokalbį įsitrauktų ir vienas ar keli 
jūsų vaiko draugai. Antra, panaudokite tai, ką aš vadinu „Kolam- 
bo strategija“ (pagal TV serialo detektyvą, apsimetantį kvaileliu, 
kad prisikastų iki tiesos). Galėtumėte pradėti apsimesdami, kad 
nieko nenutuokiate. Paklauskite, ką jie galvoja apie socialinius 
tinklalapius. Kas juose gerai ir kas blogai? Tada atidžiai klausykite, 
ką jie pasakoja. Jei mano dukra su draugėmis atsako man bend- 
rais bruožais, užduodu daugiau klausimų, pavyzdžiui: „Iš kur Ži- 
noti, kas iš tikrųjų su manimi kalbasi, kai esu prisijungusi?“, „Iš 
kur man žinoti, kad tai, ką perskaičiau, yra tiesa? Palieskite temą, 
ką reiškia būti internetiniu „draugu“. Išplėskite pokalbį klausdami, 
kiek jie iš tikrųjų žino arba nežino apie tokius „draugus“. Pasido- 
mėkite, ar jie kartais varžosi tarpusavyje, ar panaršę internete kada 
nors jaučiasi nuliūdę. Paprašykite, kad paaiškintų jums privatumo 
nuostatas, ką jie apie tai žino, ką panaudojo. 

Neatgrasysite vaikų nuo tokių „draugų“ ieškojimo, bet priver- 
site juos pagalvoti, kuo virtualus pasaulis panašus ir kuo skiriasi 
nuo realaus. Ir svarbiausia - būsite pradėję pokalbį, prie kurio ga- 
lėsite bet kada sugrįžti. Kartais visos šios kalbos apie internetinius 
draugus, nuotraukų žymėjimą, simpatijų rodymą (angl. „liking — 
vert. pastaba) gali atrodyti vaikiškos ir visai nedarančios vaikui 
įtakos, bet jūs klystumėte. Socialinė žiniasklaida siūlo vaikams vi- 
siškai naują būdą susijungti su pasauliu, o pasauliui - naują būdą 
bendrauti su vaikais. Taigi visai nekeista, kad susiduriame su nau- 
jomis problemomis ir painiava, kurios negalime ignoruoti. 


Naudojimosi socialine žiniasklaida taisyklių nustatymas 


Privalote aiškiai pasakyti, ko tikitės. Jums rūpi vaiko saugu- 
mas ir prašote jo elgtis atsakingai. Taigi paaiškinkite savo vaikui, 

kad privalote būti jo „draugas“ socialiniame tinkle. Jei jis priešin- 
sis, pasakykite, jog apskritai neleisite turėti savo paskyros šiuose 
tinklalapiuose. Kai pasakiau tai savo sūnui, jis tarė: „Mama, jei 
„draugausiu su tavimi, jausiuosi, lyg tu mane nuolat kontroliuo- 
tum!“ Aš atsakiau: „Bet taip ir bus! Beje, noriu perspėti: jeigu 
esate „draugas vaiko socialiniame tinkle, tai nereiškia, kad tu- 
rite ką nors rašinėti jo asmeniniame puslapyje. Kartais pasirody- 
mas vaiko puslapyje yra panašus į baltojo ryklio išnirimą sausa- 
kimšame paplūdimyje. Jūsų tikslas nenuginti vaiko nuo puslapio, 
prie kurio jis leido jums prisijungti, ir paskatinti jį susikurti naują 
paskyrą visai kitame socialiniame tinkle, apie kurį visiškai nieko 
nežinosite. Žodinis arba rašytinis susitarimas gali padėti iš tiesų: 
jūs pasižadėsite, ką darysite ir ko nedarysite jo asmeniniame pus- 
lapyje. Vien žinojimas, kad galite stebėti vaiko įrašus, bus nau- 
dingas. Vyresniems paaugliams būtų pravartu priminti, jog uni- 
versitetai, netgi darbdaviai kartais tikrina socialinės žiniasklaidos 
tinklalapius, norėdami geriau įvertinti stojančiojo ar besikrei- 
piančio dėl darbo charakterį. 

Šeimos kompiuterį laikykite bendro naudojimo patalpoje. 
Nors tai nėra pats patikimiausias būdas užtikrinti vaiko saugumą, 
tai bus kaip atgrasinimo priemonė nuo nesaugaus elgesio ir veik- 
los. Neužmirškite nešiojamųjų kompiuterių, mobiliųjų telefonų. 
Vaikams (ir suaugusiesiems) nesunku pradingti kitame kamba- 
ryje: gali praeiti ir valanda, kol susiprasite, kad vaiko nėra šalia. O 
jis tuo tarpu gali naršyti internete, įsitraukti į virtualius žaidimus 
ir pokalbius, kurie, labai tikėtina, neturės nieko bendra su realiu 
vaiko gyvenimu. 

Neužmirškite ir žaidimų pultų bei kitų prietaisų, per ku- 
riuos galima prisijungti prie interneto, pavyzdžiui, elektroninių 
skaityklių. Laikykite juos ten, kur galite matyti. Galbūt vaikai gali 
jums šiek tiek paaiškinti apie naujas technologijas? Jos nuolat kei- 
čiasi ir tobulėja, taigi kuo daugiau apie jas žinosite, tuo geriau 

pamokysite vaikus apsisaugoti. Mūsų vaikų pasaulyje gausu įvai- 
riausių nuotraukų skleidimo ir dalijimosi programų. Tai nepa- 
prastai geras dalykas, galintis suteikti daug džiaugsmo seneliams 
bei toli gyvenantiems draugams ar giminaičiams. 

Vis dėlto prisimenate seną žaidimą „Aš parodysiu tau, jei tu 
parodysi man * Jis ir vėl populiarus, tik šįkart jo dalyviai šiek tiek 
vyresni, o nuotraukos taip ir lieka internete arba kieno nors mo- 
biliajame telefone, bet kartais pasklinda net labai plačiai. Mažai 
tikėtina, kad vaikai pasikels marškinėlius arba nusileis kelnes 
kambaryje, kuriame nuolat sukinėjasi suaugusieji. Jeigu dirba- 
te iki vakaro, o jūsų vaikas vienas namuose, pasikalbėkite su juo 
apie tai, kas jums kelia nerimą. Galite susitarti, kad vaikas nesi- 
dalins jokiomis nuotraukomis, kol jūsų nėra namie. Švietimas ir 
žinios kartu su aiškiomis taisyklėmis padės vaikui lengviau tin- 
kamai apsispręsti. 

Viena mano pažįstama išsineša kompiuterio klaviatūrą su 
savimi į darbą, jeigu vaikas pažeidžia jų susitarimą; kita apribo- 
ja kompiuterio naudojimo laiką. Bet atsirandant naujiems prie- 
taisams, technologijoms greičiau tobulėjant, darosi vis sunkiau 
diktuoti savo sąlygas. Įsitikinkite, jog vaikas supranta, kad viskas 
daroma jo saugumo labui. Socialinė žiniasklaida labai paplitusi, 
prie jos prisijungti darosi vis lengviau. Jeigu dažnai kalbatės apie 
socialinę žiniasklaidą, kibernetinį saugumą, nuolat mokote savo 
vaikus apie pavojus ir naudą, jie bus puikiai pasiruošę teisingai 
apsispręsti. 


Socialinės žiniasklaidos saugumo pagrindai 

+ Nustatykite socialinės žiniasklaidos tinklalapių naudoji- 
mo taisykles. 

+  Laikykite kompiuterius ir kitus prietaisus bendro naudo- 
jimo patalpose. 

+ Išanksto sutartu laiku išjunkite visus kompiuterius. 

+ Patikrinkite naršyklės istoriją, kad sužinotumėte, kokiuo- 
se tinklalapiuose lankėsi jūsų vaikas. 

+»  Paprašykite vaiko pasakyti slaptažodžius, kuriuos panau- 
dotumėte tik nenumatytu, kritišku atveju. 

+  Turėkite prieigą prie vaiko socialinės žiniasklaidos (būda- 
mas jo „draugas“ ar kitais būdais). 

+» Paprašykite draugų ir giminaičių, kad padėtų jums kon- 
troliuoti vaiko įrašus interneto svetainėse. 

+» Domėkitės naujausiomis technologijomis, prietaisais ir 
svetainėmis (jūsų vaikai yra puikus tokios informacijos 
šaltinis). 

+»  Tikrinkite telefonų skambučių suvestines. 

+»  Kalbėkitės apie tai. 


Draugai ir giminaičiai taip pat gali jums padėti stebėti vaiką. 
Neseniai, kai mano sesuo su vyru buvo išvykusi iš miesto, ji su- 
laukė skambučio iš draugės. Ši papasakojo, kad aštuoniolikme- 
tis mano sesers sūnus parašė savo socialinio tinklo puslapyje, jog 
kviečia visus į atvirų durų vakarėlį jo namuose. Be to, jis paskelbė 
namų adresą. Sesuo greitai paskambino sūnui ir paliepė ištrinti 
namų adresą bei parašyti naują skelbimą, kad vakarėlis atšaukia- 
mas. Vietinė policija maloniai sutiko šiek tiek vėliau vakare pra- 
važiuoti pro jų namus ir įsitikinti, jog vakarėlis tikrai nevyksta. 
Laimei, namuose buvo tylu. Grįžusi sesuo pasikalbėjo su savo sū- 
numi ir paaiškino, kodėl negalima internete skelbti namų adreso. 
Privalote savo vaikams pasakyti, jog nevalia rašyti asmeninės in- 
formacijos, tokios kaip adresas, telefono numeris ir t. t. Net ir pa- 
tys supratingiausi vaikai gali nevisiškai suvokti, kokių problemų 
tai sukels. Taip, asmeninės informacijos galima rasti daug kur, bet 
pradėję pokalbį apie tai, kodėl negalima tokių dalykų skelbti in- 
ternete, padėsime vaikams suprasti, kaip svarbu saugoti savo pri- 
vatumą. 

Geriausia būtų, jei jūs su vaikais tvirtai pasitikėtumėte vieni 
kitais. Laikydamiesi šioje knygoje išdėstytų principų, galėsite su- 
tvirtinti tarpusavio ryšius. Bet net ir labai pasikliaudami vaikais 
neužmirškite, kokie pavojai tyko virtualioje erdvėje. Nesvarbu, 
tyčia ar atsitiktinai, vaikai nesunkiai gali tyrinėti interneto tink- 
lus, apie kuriuos jūs nieko nežinote. 

Pavyzdžiui, patikrinkite, ar jūsų vaikas nežaidžia internetinių 
žaidimų, o jeigu žaidžia, tai su kuo. Tokiais žaidimais kai kurie 
suaugusieji gali privilioti vaiką bendrauti. Jūsų dukra gali žaisti su 
neaiškiu tipeliu, apsimetusiu jos bendraamžiu. Turėjau kraštutinį 
atvejį, kai mano klientės sūnus nuolat žaidė su žmonių grupe, ku- 
rie pasirodė esantys radikalūs ekstremistai. Ji išsiaiškino tai, pati- 
krinusi sūnaus „draugų“ sąrašą (ji galėjo tai padaryti, nes ir pati 
priklausė jo „draugų“ būriui) ir iš ten susekė grupelę, kuri greti- 
mame mieste rengė turnyrą. Jos sumanumo ir stropumo dėka sū- 
nus nenuvyko į jį. Taigi, kol dar negavau šimtų laiškų nuo supy- 
kusių Žaidimų entuziastų, paminėsiu, kad grupelė, su kuria žaidė 
mano klientės sūnus, sąmoningai klaidingai skleidė, kas jie esą 
ir kokie jų idealai. Berniukas manė, kad žaidžia su draugais iš jo 
mokyklos rajono, o ne su dvidešimčia nepažįstamų vyrų. Esu tik- 
ra, kad dauguma žaidėjų yra puikūs žmonės, bet ši knyga para- 
šyta ne dėl to, ką daro daugelis žmonių. Be to, mūsų sveika nuo- 
voka sako, jog trylikamečiai yra lengvai paveikiami įspūdžių, o 
bendravimas su bet kokia suaugusių radikalų grupuote nėra gera 
mintis, ir tėvai privalo apie tokius dalykus žinoti. 

Virtualus pasaulis yra tarsi naujas milžiniškas parduotuvių 
rajonas, prekybos centras, nepažįstamojo automobilis, tamsus 
skersgatvis, bendraamžių spaudimo grupė ir, taip, neįtikėtinai 
naudinga žinių, bendravimo, paslaugų bei žmonių sankaupa - 
viskas viename. Turėtumėte paklausti savęs štai ko: ar leistumėte 
savo vaikui Žaisti automobilyje su vyresniu visiškai nepažįstamu 
žmogumi? Vienam vaikštinėti po didžiulį prekybos centrą? Ar 

leistumėte dukrai eiti kažkur, kur ji niekada anksčiau nebuvo, ir 
be jokių pažįstamų? Ar patikėtumėte asmeninę informaciją žmo- 
gui, kurio nei jūs, nei jūsų dukra nepažįsta? Žinoma, ne. Išmokite 
galvoti apie kompiuterį kaip apie automobilį, žaidimų aikštelę ar 
prekybos centrą. Norėdami, kad vaikai būtų saugūs virtualiame 
pasaulyje taip pat, kaip ir realiame, turite taikyti tas pačias sau- 
gumo taisykles. 

Jauni žmonės lengvai pasiduoda paslaugių, dėmesingų drau- 
gų įtakai. Tai nestebina ir ne visada yra kenksminga, bet kartais 
kelia nerimą. Ką daryti? Jau kalbėjome apie tai, kad kiti žmonės 
išsineša kompiuterio klaviatūrą, jeigu vaikas pažeidžia taisykles, 
apie kompiuterinių ir kitų elektroninių prietaisų laikymą ten, kur 
galite matyti. Bet tokie pasiūlymai jums gali atrodyti juokingi, 
jūsų vaikas gali prisijungti prie interneto savo telefonu ar kitais 
prietaisais. Hm, pagalvokite, ar protinga suteikti vaikui interneto 
prieigą jo mobiliajame telefone. Tai dar vienas būdas prisijung- 
ti prie socialinės žiniasklaidos tinklalapių. Ar tai tikrai būtina? 
Ar todėl, kad visi kiti tai turi (nebūtinai, bet vaikai taip jums sa- 
kys), ir jūsų vaikui to reikia? Nieko blogo nenutiks, jei pasakysite, 
kad telefonas yra priemonė jums susisiekti su vaiku, o ne visomis 
paslaugomis aprūpintas kompiuteris. Iš tiesų išmanusis telefonas 
vaikui turėtų būti kaip užsitarnauta privilegija, kurią jis įgyja aiš- 
kiai ir ne kartą pademonstravęs, kad yra pakankamai subrendęs 
ir moka susidoroti su tokia atsakomybe. 

Nenoriu pasakyti, kad kompiuteriai ir mobilieji telefonai yra 
nenaudingi. Jie padeda atkakliems tėvams bendrauti su užsispy- 
rusiais, paniurusiais paaugliais. Viena pažįstama mama siunčia 
sūnui žinutę, net jeigu jis yra kitame kambaryje. Taip jis atsako 
daug greičiau ir ne taip arogantiškai. Paauglė, kuriai sunku iš- 
reikšti savo jausmu, galbūt lengviau tai padarys parašydama jums 
žinutę. Kompiuteriai ir telefonai gali padėti sutaupyti laiko ir pi- 
nigų, lengviau bendrauti. „Parke prie medžio, išeiname už pen- 

kių min. Prašau, paskubėk“ - kartais tokia žinutė naudingesnė 
už ilgą pokalbį, kurio metu bandote paaiškinti vaikui, kodėl jis 
turi paskubėti. Šiais laikais vaikai dažnai net negali pradėti ruošti 
namų darbų, jei neprisijungs prie interneto. 


Šiek tiek apie bendravimą 


Noriu pabrėžti, kad nesu nusistačiusi prieš technologijas. 
Net neabejoju, jog internetas dažnai palengvina kasdienį mūsų 
gyvenimą, tačiau taip pat kelia naujų iššūkių ir pasirinkimų. Visa 
tai ganėtinai nauja ir kartais turime gerai pagalvoti, kas yra tei- 
singa, etiška ir tėvams, ir vaikams. Visai neseniai kalbėjausi su 
gerai žinomu liberaliu TV naujienų apžvalgininku apie pykinan- 
čią, sudėtingą, erzinančią užduotį šiuolaikiniame pasaulyje ug- 
dyti paauglius. Jis papasakojo apie per vieną žinių laidą įvykusią 
diskusiją dėl GPS įdiegimo jaunuolių automobiliuose ir vaikų te- 
lefonu siuntinėjamų trumpųjų žinučių tikrinimą. Jis sakėsi esąs 
įsitikinęs, kad šiais laikais privalu taip elgtis, aiškino, jog tai jis 
apmoka visas vaikų sąskaitas, todėl jam atrodo natūralu kontro- 
liuoti juos, nesvarbu, vaikai apie tai žino ar ne. 

Sekti asmens judėjimą? Tikrinti žinutes? Tai skambėjo labiau 
lyg „Didžiojo brolio“ nei liberalių pažiūrų televizijos apžvalgi- 
ninko pozicija. Bet jam toliau kalbant, pajutau palengvėjimą. Jis 
buvo tik dar vienas susirūpinęs tėvas, mėginantis neprarasti ry- 
šio ir tuo pat metu besistengiantis bent vienu žingsneliu pralenkti 
savo paauglį sūnų. Galbūt, tik galbūt, vaikų sekimas automobily- 
je su GPS ir slaptas žinučių skaitymas telefone siekiant išsiaiškin- 
ti, su kuo vaikai bendrauja ir ką ruošiasi daryti, gali būti naudin- 
gas. Bet ar tai yra būdas išsaugoti ir palaikyti ryšį su savo vaikais? 
Saugumas ir supratimas yra tik dvi trikojės kėdės kojos - manau, 
tai aiški metafora. Atimkite bendravimą, ir jūsų kėdė apvirs. Taip, 
galbūt jūsų aplinkybės yra sudėtingos ir ypatingos. Bet beveik vi- 

sais atvejais atsakingi tėvai privalo išmokti kalbėtis su vaikais su- 
dėtingomis temomis, ypač kai vaikai paauga, ir bendromis jėgo- 
mis pasiekti abipusį susitarimą. 

Jei atvirai nebendrausite, iškils pavojus jūsų vaiko saugumui. 
Atsiskyrimas, nerimas ar depresija gali pastūmėti vaiką ieškoti 
nepažįstamojo paguodos. Labiau tikėtina, kad pastebėsite tokius 
ženklus, jei nuolat kalbėsite apie tykančius pavojus. Taip, techno- 
logijos vis geriau leidžia jums stebėti savo vaikus, bet tai brovi- 
masis į asmeninę erdvę ir kelias į nepasitikėjimą. Net ir tais retais 
atvejais, kai jaučiate, jog privalote stebėti vaiką, vis tiek turite jam 
pranešti apie savo ketinimus. Remdamasi savo patirtimi tvirti- 
nu, kad geriausia aiškiai išsakyti savo lūkesčius ir nusistatymus, o 
tada nuosekliai juos vykdyti. 

Kas daugiausia žino, ką jūsų vaikas veikia internete ir su kuo? 
Ogi pats vaikas. Užuot mėginę apeiti šį faktą, pasinaudokite juo. 
Pasakodami vaikams apie žaidimų ar virtualių draugysčių socia- 
liniuose tinkluose realybę, padėsite jiems suprasti pavojus ir su- 
žinoti apie būdus, kaip apsisaugoti patiems. Padėkite jiems tai 
pamatyti ir imti abejoti. Paklauskite, iš kur jie žino, su kuo iš tik- 
rųjų kalbasi? Pasidomėkite, ką reiškia santykiai, egzistuojantys 
tik kompiuterio ekrane. Galbūt išgirsite ir apie naudą, apie kurią 
anksčiau nė nenutuokėte, bet gali būti, kad vaikai internete at- 
skleidžia pernelyg daug asmeninės informacijos. 

Jei jūsų vaikas atrodo labai atsiskyręs nuo kitų, jo bendra- 
vimo su žmonėmis tik kompiuteryje nelaikykite pakaitalu. Ap- 
svarstykite galimybę kreiptis profesionalios pagalbos arba ieško- 
kite būdų, kaip paskatinti jį daugiau bendrauti. 


Padėkite vaikams rasti ryšį su kitais, skatindami juos: 
+» Būti savimi. | 

+» Sutelkti dėmesį į kitus. 

+» Siūlyti savo pagalbą. 

+ Įsitraukti į pokalbį. 
+» Būti atkakliems. 
+ Būti įsimintiniems (gerąja prasme!). 


Svarbiausia, stenkitės ir patys sužinoti, su kuo jie bendrauja 
ir žaidžia internete. Vaikai turi žinoti, kad jūs visada šalia ir nuo- 
širdžiai juos sergstite, nesvarbu, kokio amžiaus jie bebūtų. Vai- 
labiau tikėtina, jog jie paguodos ieškos pas svetimus ir neteisin- 
gai supras jų užmačias. Sulėtinkite tempą, sukluskite... atkreipkite 
dėmesį. Stebėkite plačiai atmerktomis akimis. 


Ženklai, perspėjantys apie interneto ir socialinės žinias- 
klaidos keliamą stresą: 

+  Atsiskyrimas nuo draugų ir šeimos. 

+»  Susidomėjimo gyvenimu ar dalykais, kurie anksčiau teik- 

davo malonumą, praradimas. 

+» Elgesio pokyčiai. 

+ Svorio kritimas. 

+» Vaikas daugiau arba mažiau miega. 

+» Daugiau laiko praleidžia prie kompiuterio. 

+» Neįprastas nerimastingumas ar dėmesio sutrikimai. 


Šeima gali padaryti įdomų eksperimentą - dienai ar kelioms 
dienoms visiškai išjungti internetą. Ar esate labai nuo jo priklau- 
somi? Kaip praleidžiate dieną, kaip bendraujate su kitais, jei 24 
valandoms išjungiate internetą? Kai kurie žmonės tai išbandė ir 
jiems tai taip patiko, kad nuo šiol kartą per savaitę skelbia dieną 
„be technologijų. 

Šioje knygoje stengiamės pabrėžti saugumo, žinojimo ir ben- 
dravimo svarbą. Šios trys sąvokos visada būna kartu, nesvarbu, 
kokia eilės tvarka. Kalbėkitės su vaikais, praneškite jiems apie 

savo nerimą; galbūt kartu ko nors išmoksite. Papasakokite jiems 
apie naujas, ką tik atsiradusias technologijas, paklauskite, ką jie 
apie jas žino. Paprašykite, kad jie atsakytų į jums nerimą kelian- 
čius klausimus. Jei nesuprantate naujos taikomosios programos 
ar prietaiso veikimo principų, paprašykite, kad vaikai jus pamo- 
kytų. Tegul jie žino, kad domitės ir stebite. Vaikus sustiprina ži- 
nojimas, kad yra mylimi, saugūs ir jūs jais rūpinatės (nors tik- 
riausiai jie to nepripažins). Tai vienodai svarbu tiek realiame, tiek 
virtualiame pasaulyje. 


9 skyrius 


Tai išnaudojimas arba 
„Ar aš tau iš tikrųjų 
patinku?“ 


Norėdami apsaugoti vaikus nuo išnaudojimo, 
turite žinoti: 

Kas yra išnaudojimas? 

Žinojimas yra jėga 

Savigarba, susijusi su vaiko saugumu 


9 skyrius: Tai išnaudojimas arba „Ar aš tau iš tikrųjų patinku?“ 


Kaip apibrėžtumėte išnaudojimą? 


Galvodami apie vaikų išnaudojimą, iš karto siejame tai su sek- 
sualiniu priekabiavimu. Bet yra ir daugybė kitokių atvejų, kai su 
vaikais elgiamasi neteisingai. Juos gali išnaudoti darbdaviai, mo- 
kyklų administratoriai, gali apgauti politikai, reklamų skelbėjai, 
netgi tėvai, ypač besiskiriantys ar patiriantys kitokį didelį stresą. 
Turite žinoti du dalykus, susijusius su vaikų išnaudojimu: pirma, 
tai vyksta palaipsniui; gali svyruoti nuo švelniausių iki pačių Žiau- 
riausių formų. Tai gali būti susiję su lytiškumu, bet turėkite ome- 
nyje, kad yra labai įvairių išnaudojimo būdų. Antra, išnaudoti ga- 
lima pačiose įvairiausiose situacijose, todėl svarbu prisiminti, kad 
tai, ką jūs galite pavadinti išnaudojimu, kitam atrodo kaip visai 
nekaltas dalykas. Tai, ką jūs laikote išnaudojimu - treneris gali rei- 
kalauti, kad jūsų vaikas keltųsi labai anksti ir atvyktų į treniruotę 
dar prieš pamokas, - jūsų vaikui gali atrodyti kaip normalus rei- 
kalavimas, kuriuo siekiama pagerinti komandos galimybes varžy- 
bų metu. Kodėl visa tai svarbu? Nes patys plačiau galvodami apie 
vaikų išnaudojimą, gauname dar vieną galimybę padiskutuoti apie 
tai su vaikais ir lavinti jų kritinio mąstymo įgūdžius. 

Pažvelkime į du kraštutinumus. Tikriausiai girdėjote pasa- 
kojimų apie vaikus karius. Kai kuriose šalyse vaikai šaukiami į 
vyriausybės kontroliuojamas ir į opozicinių grupuočių armijas. 
Dauguma tokių karių būna nuo penkiolikos iki aštuoniolikos 


103 


SUMANUŪS TĖVAI - SAUGŪS VAIKAI į Rebecca Bailey. Elizabeth Bailey 


metų, bet esu girdėjusi ir apie devynmečius ar dešimtmečius ka- 
rius. Į armijas šaukiami ir berniukai, ir mergaitės; pastarosioms 
kyla didesnis pavojus būti išprievartautoms, patirti seksualinį 
priekabiavimą ar užgauliojimą. Vaikų armijas lengviau valdyti 
nei suaugusiųjų, lengviau įsakinėti ir pigiau išlaikyti. 

Toks vaikų šaukimas į armiją verčia mane galvoti apie politinį 
vaikų išnaudojimą apskritai. Esu mačiusi vaikų, pasirodančių per 
televiziją politinėse reklamose, agituojančių už įvairias idėjas ir 
politinių partijų kandidatus. Žinoma, šie vaikai aktoriai - ne tas 
pats, kas vaikai kariai, bet argi tai ne kitokia išnaudojimo forma? 
Dauguma mažų vaikų dar neturi visiškai susiformavusios nuo- 
monės apie mūsų politinę sistemą, jau neminint ypatingos įsta- 
tymų leidybos, todėl tikriausiai ne patys pasirenka, kokį politi- 
nį reiškinį ar kandidatą remti. Ar tai išnaudojimas? O kaip kitos 
marketingo rūšys? 

Jungtinėse Amerikos Valstijose ne vieną amžių egzistavo įvai- 
rios vaikų darbo, įskaitant ir vergiją, formos. Kaip ir armijoje, fa- 
brikuose pirmenybę taip pat teikdavo vaikams darbininkams, nes 
fabrikų savininkai lengviau juos suvaldydavo ir galėdavo mažiau 
mokėti už darbą. Taip pat buvo mažiau tikėtina, kad vaikai stos 
į profesinę sąjungą ar ims streikuoti. Mūsų dienomis vaikus gina 
dar 1938 metais priimtas Sąžiningo darbo standartų aktas - įsta- 
tymas, nustatęs federalinius vaikų darbo standartus. Pirmą kartą 
šios šalies istorijoje federalinis įstatymas pradėjo reguliuoti mini- 
malų darbininkų amžių ir vaikų darbo valandas. Taip yra ir da- 
bar. Tikriausiai ir jūs žinote apribojimų savo šalyje ar mieste, ku- 
rie gali neleisti jūsų amžiaus vaikui dirbti be specialaus leidimo. 
Daugelyje šeimų vaikai turi namų ruošos darbų. Kaip manote, 
kada darbai namuose peržengia ribą ir gali būti vadinami išnau- 
dojimu? Tvarkytis savo kambarį yra viena. O padėti tėvui ar mo- 
tinai versle, kurį jie valdo iš namų? 

Seksualinis išnaudojimas 


Seksualinis vaikų išnaudojimas yra rimta pasaulinė proble- 
ma, regis, nepaisanti įvairių teisėsaugos institucijų veiksmų, sie- 
kiančių tai sustabdyti. Visame pasaulyje klesti prostitucija, sek- 
so turizmas ir vaikų pornografija. Vaikų pornografijos laikymas, 
gaminimas ir platinimas, vaikų viliojimas internete seksuali- 
niams veiksmams, vaikų sekso turizmas ir seksualinis priekabia- 
vimas prie jų - visa tai yra seksualinio išnaudojimo pavyzdžiai. 
Taip pat tokiam išnaudojimui priskiriamos ir situacijos, kai vai- 
kai priversti užsiimti seksualine veikla tam, kad būtų patenkinti 
pagrindiniai jų poreikiai, pavyzdžiui, maisto, pinigų, prieglobs- 
čio suteikimas, arba kai iš tokių veiksmų pelnosi trečioji šalis. 
Pasaulinis kongresas prieš komercinį ir seksualinį vaikų išnau- 
dojimą net ir iš anksto sutartas vestuves tarp aštuoniolikos metų 
nesulaukusių vaikų, jeigu jie su tuo nesutinka, vadina seksuali- 
niu išnaudojimu. 

JAV seksualinis vaikų išnaudojimas susilaukė didžiulio sis- 
teminio atsako, kurį plačiai apžvelgė žiniasklaida, išleisti ir vyk- 
domi tam tikri įstatymai. Pavyzdžiui, Meganos įstatymas (angl. 
„Megans Law ) įpareigojo teisėsaugos institucijas viešai interne- 
te skelbti informaciją apie registruotus seksualinius nusikaltėlius. 
Dauguma žmonių galvoja, kad, žinodami apie tokius nusikaltė- 
lius savo bendruomenėje, galėtų geriau apsaugoti savo vaikus ir 
apsisaugoti patys. Tokiu atveju pažeidžiamos asmens privatumo 
teisės laikomos net labai priimtinu dalyku, jeigu tai gali užkirsti 
kelią nors vienam mažamečio seksualinio išnaudojimo inciden- 
tui. Yra ir daugybė kitų įstatymų bei nuostatų, skirtų apsaugoti 
vaikus nuo seksualinio išnaudojimo. Žiniasklaidos dėmesys to- 
kiems įvykiams užtikrina visuomenės informuotumą ir akivaiz- 
džiai didina mūsų sąmoningumą. 

Prekyba žmonėmis 


Paskutinė išnaudojimo forma, kurią norėčiau paminėti, yra 
prekyba žmonėmis (taip pat ir vaikais). Tai jau tapo greitai be- 
sivystančiu verslu, dažnai apimančiu ir seksualinį išnaudojimą. 
Pervežant žmones, ypač vaikus, iš vieno šalies krašto į kitą ar už 
valstybės ribų, didėja jų pažeidžiamumas, priklausomybė nuo 
kitų ir blogo elgesio su jais tikimybė. Sunku nepastebėti panašu- 
mo į vergiją, kai žmonės verčiami prievarta dirbti, su jais dažnai 
blogai elgiamasi, smurtaujama. Tikiu, kad informacija yra jėga. 
Paauglė, susipažinusi su faktais, nesileis taip lengvai apgauna- 
ma saldžiai kalbančio vyro, žadančio jai aukso kalnus. Apytikriai 
skaičiuojant, maždaug 1 milijonas žmonių, įskaitant berniukus, 
mergaites ir suaugusiuosius, kasmet tampa prekybos žmonėmis 
aukomis. JAV tam tikros nusikaltėlių grupuotės verčiasi prekyba 
žmonėmis seksualinio išnaudojimo tikslais; jos dažnai lieka ne- 
susektos teisėsaugos institucijų arba jų tinklus nepaprastai sun- 
ku išardyti. 


Faktai apie prekybą žmonėmis 

+» Skaičiuojama, kad dėl prekybos žmonėmis apie 2,5 mi- 
lijono žmonių dirba priverstinai (įskaitant ir seksualinį 
išnaudojimą). 

+ Oficialiai pranešama, jog 161 šalis buvo kaip nors paveik- 
ta prekybos žmonėmis, tapusi šaltiniu, pervežimo arba 
galutinio kelionės tikslo vieta. 

+» Prekyba žmonėmis paliečia visus kontinentus ir visų tipų 
ekonomikas. 

Aukos 

+» Dauguma prekybos žmonėmis aukų yra nuo 18 iki 24 
metų amžiaus. 

+» Skaičiuojama, kad apie 1,2 milijono vaikų kasmet tampa 
prekybos žmonėmis aukomis. 

+» Daug aukų turi bent jau vidurinį išsilavinimą. 


Prekybos žmonėmis organizatoriai 

+» 5296 verbuojančių aukas yra vyrai, 4290 - moterys, 690 - 
ir vyrai, ir moterys. 

+» 5490 atvejų auka verbuotojo nepažinojo, 4690 atvejų auka 
verbuotoją pažinojo. 

+» Dauguma prekybos žmonėmis įtariamųjų yra tos šalies, 
kurioje vyksta prekyba žmonėmis, piliečiai. 


Dažnai nusikaltėlius įsivaizduojame kaip lengvai atpažįs- 
tamus, bet tiesa yra visiškai priešinga. Patys sėkmingiausi ver- 
buotojai iš pirmo žvilgsnio gali nekelti jokio nepasitikėjimo ar 
baimės. Jie moka puikiai manipuliuoti, gali pačiais įvairiausiais 
būdais priversti aukas pasiduoti ar sutikti. Nors kartais naudoja- 
mi patys aršiausi metodai - grasinimai aukoms ar jų šeimoms - 
gali paskatinti auką nusileisti, daug aukų papuola į nusikaltėlių 
pinkles susigundę meilės, gerai apmokamo darbo, galimybių pa- 
žadais. Kartais auka priverčiama patikėti, jog kad ir kokioje sek- 
sualinėje veikloje ji dalyvavo, tai bus panaudota ją šantažuoti ir 
sugėdinti. Kai kurios aukos laikomos izoliuotos nuo visų žmonių, 
išskyrus jų kankintoją. Vis dėlto visos prekybos žmonėmis aukos 
laikomos tokiomis sąlygomis, kai visiškai praranda galimybę val- 
dyti savo aplinką ir gyvenimą. 

Kodėl vaikai? 


Nusikaltėliai žino, kad vaikai yra ypač pažeidžiami; jie dar 
neturi gerai išvystytų mastymo gebėjimų. Dažniausiai vaikai pa- 
žadus ar grasinimus supranta tiesiogine prasme. Jie neturi gyve- 
nimiškos patirties kaip suaugusieji ir stokoja kritinio mąstymo 
įgūdžių, tokių kaip sveika nuovoka ar gebėjimas numatyti savo 
sprendimų pasekmes. Jie mažesni ir silpnesni už suaugusiuo- 
sius bei priklausomi nuo kitų globos ir rūpesčio. Nusikaltėlis pir- 
miausia ieško silpnumo ir stengiasi jį išnaudoti. 

Kituose šios knygos skyriuose kalbėjome apie tai, kaip vysto- 
si vaikų smegenys. Tai aktualu ir išnaudojimo atveju, nes siejasi 
su tuo, kaip vaikai priima sprendimus ir suvokia situacijas. Pa- 
vyzdžiui, vyresniems paaugliams ne visada sekasi protingai sam- 
protauti: pagalvokite, kiek jaunuolių padaro avarijas, nes vairuo- 
dami mėgino telefonu parašyti žinutę. Juk jiems ne kartą buvo 
sakyta, jog tai pavojinga. Keli mano pažinoti vaikinai susiviliojo 
skelbimu, siūliusiu „nemokamus grynuosius“. Pasirodo, tai buvo 
reklaminis nesąžiningos kompanijos skelbimas. Paaugliui sunku 
suvokti, kad tokio dalyko kaip „pinigai už dyką paprasčiausiai 
nėra. Vienas jaunas mano klientas neseniai įkalbinėjo mamą pa- 
kloti 500 dolerių už visiškai beverčių namų apyvokos reikmenų 
rinkinį, kuris, kaip žadėjo kompanija, bus labai gerai perkamas. 
Jeigu jis parduos jį, kompanija pažadėjo pasamdyti jį už 15 do- 
lerių per valandą (tik neskaityk smulkiu šriftu parašytų sąlygų). 
Nors visi šie pavyzdžiai yra gan tipiški, dauguma jaunų žmonių 
užsispyrę kartos, kad jie žino geriau už savo tėvus. Bėda ta, kad 
smegenų dalis, atsakinga už gebėjimą protingai samprotauti, dar 
nėra visiškai išsivysčiusi, be to, jiems trūksta gyvenimo patirties. 
Paaugliai mažiausiai nori girdėti, jog jais mėginama pasinaudo- 
ti, tik jie to nesupranta. Nepadės ir tai, jei priminsite savo vaikui 
ankstesnes jo klaidas. Štai kodėl turėtumėte pradėti diskusiją apie 

išnaudojimą ir galbūt, užuot minėję padarytas klaidas, išklausy- 
site, ką apie tai galvoja jūsų vaikas. 


Kaip užkirsti kelią išnaudojimui 


Kaip turėtumėte mėginti apsaugoti vaikus nuo pačių įvairiau- 
sių išnaudojimo formų? Turite apie tai kalbėti. 

Pradėkite užduodami klausimus. Tinkamas metas būtų tada, 
kai paprašote vaikų padėti jums namų ruošoje, o jie pradeda 
skųstis ir niurnėti. Tai gana sunku, nes ne viskas yra aiškiai gerai 
arba blogai, tam nėra nustatytų griežtų taisyklių ir kiekvienas gali 
turėti savo nuomonę. Žinome, kad mintys formuoja elgesį, taigi 
pamėginkite išsiaiškinti, ką galvoja jūsų vaikai. Neužmirškite, jog 
jūsų užduotis - klausytis ir skatinti pokalbį. 


Kaip su vaikais kalbėtis apie išnaudojimą 


Paklauskite jų: 

+» Kaip manai, kas yra išnaudojimas ir kokį elgesį tai apima? 
(Turite ir patys įsijungti į šį pokalbį, pasakyti savo nuo- 
monę.). 

+» Manai, kad esi išnaudojamas, kai prašau tavęs padėti 
tvarkytis namuose? 

+» Kuo skiriasi namų ruošos darbai nuo tikro išnaudojimo? 

+ Ar pažįsti išnaudojamų vaikų? Kaip jie išnaudojami? 


Privalote bendrauti, šviesti, klausytis ir įsitraukti į pokalbį, 
kad apsaugotumėte savo vaikus. Tikėtina, jog jie mes jums iššū- 
kį, atsakykite tuo pačiu. Kai vaikai moka žodžiais išreikšti tai, ką 
galvoja, turi savo nuomonę sunkiaisiais, neaiškiais atvejais, tai 
stiprina jų kritinio mąstymo gebėjimus. Kai vaikai sugeba kalbė- 
ti apie daug sudėtingesnes, nusikalstamas išnaudojimo formas, 
supranta, ką visa tai reiškia ir kaip reikėtų elgtis, jūs ugdote jų 

pasitikėjimą savimi. Labiau tikėtina, jog savimi pasitikintis, save 


gerbiantis vaikas sugebės drąsiai pasipriešinti išnaudojimui ir ap- 


siginti. Turite vaikus nuolat šviesti, lavinti, ugdyti pasitikėjimo 


savimi ir kritinio mąstymo gebėjimus. 

Savigarbos ugdymas 


Sudaryk sąrašą: 


3-4 dalykų, savo charakterio savybių, kuriomis esi paten- 
kintas, 

3-4 gerų prisiminimų, 

3-4 didžiausių savo stiprybių. 

Kai tik pajunti, kad pradeda slėgti nepilnavertiškumo kom- 
pleksas ar nepasitikėjimas savimi, perskaityk šį sąrašą. 


Pasidaryk koliažą: 


Iš žurnalų išsikirpk nuotraukas ir žodžius apie tau patin- 
kančius dalykus. Priklijuok juos prie kartoninės lentos, 
kuria galėsi dalintis su kitais arba laikyti savo kambary- 
je ant sienos. 


Padėk kitiems: 


Kartais pagalba kitiems žmonėms padeda suvokti, koks 
naudingas gali būti. 

Pasisiūlyk savanoriškai padėti mokykloje, bažnyčioje ar 
kreipkis į organizacijas, ieškančias savanorių, pavyzdžiui, 
„Caritas, „Maltos ordinas“, „Raudonasis kryžius, gyvū- 
nų prieglaudos ir pan. 


Išmok ko nors naujo: 


Pradėk lankyti kokį nors sporto būrelį mokykloje ar iš- 
mok groti tau patinkančiu muzikos instrumentu. 


9 skyrius: Tai išnaudojimas arba „Ar aš tau iš tikrųjų patinku?“ 


Šypsokis ir kvėpuok: 


Jeigu jautiesi prislėgtas ar pradeda kamuoti negatyvios 
mintys apie save, paprasčiausiai pamėgink šypsotis - tai 
tikrai padės pasijusti geriau! 

Kitas būdas šiek tiek atsipalaiduoti, susigražinti pasiti- 
kėjimą savimi - sutelkti dėmesį į kvėpavimą. Tai puikiai 
padeda, kai jauti įtampą ar imi prastai galvoti apie save. 
Visomis mintimis susitelk į kvėpavimą ir pamatysi, kaip 
palengvės. 


Vaikai gali būti išnaudojami daugybe būdų, išnaudojimą taip 


pat galima interpretuoti labai įvairiai. Svarbiausia yra kalbėtis, 
svarstyti ir mokyti vaikus pasakyti „Ne“! 


Kada reikia pasakyti „Ne“? 


Kai kas nors daro tai, dėl ko jautiesi nepatogiai. 

Kai kas nors tave liečia taip, kaip tau nepatinka. 

Kai kas nors ragina tave padaryti ką nors nesaugaus. 

Kai kas nors siūlo kur nors nueiti apie tai nepranešus tė- 
vams ar globėjams. 


Turite patys nuspręsti, kas tinka jūsų šeimai, bet visada priva- 


lote būti atidūs, nuovokūs. Privalote ginti ir palaikyti vaiką, kad 


vėliau jis ir pats išmoktų apsiginti bei teigiamai save vertinti. Vai- 


kui bus sunku suvokti šias idėjas, bet sutelkdami dėmesį į vaikų 


saugojimą nuo išnaudojimo, jūs liejate pamatus jų nuovokumui ir 


sugebėjimui teisingai apsispręsti. Jeigu jūsų dukra savimi pasitiki, 


jaučia savo vertę ir jūsų meilę, ji nebus tokia pažeidžiama. Jeigu 


jūsų vaikai žino, kad bet kada gali su jumis pasikalbėti apie išnau- 


dojimą ar pagrobimą, jie jausis tvirtesni ir ne tokie pažeidžiami. 


Bet kokio amžiaus vaikams kelkite pasitikėjimą savimi ir moky- 


kite išlaikyti protingas ribas. Išnaudojimas yra labai svarbi tema, 

kuria privalote kalbėtis, ji neturi teisingų ir klaidingų atsakymų. 
Vienintelė klaida būtų tylėti. (Nors apie išnaudojimą lengviau 
kalbėtis su šiek tiek vyresniais vaikais, gebančiais suprasti sudė- 
tingesnes idėjas ir sąvokas, jie niekad nebus per jauni ugdyti svei- 
ką, teigiamą požiūrį į save ir mokytis nusibrėžti tam tikras ribas). 

Visi vaikai nusipelno būti saugūs. Jeigu informacija yra jėga, 
kodėl jiems jos neperduoti? Tai padės lavinti nuovokumą, savi- 
monę ir kritinį mąstymą. Vaikai paprastai nesuvokia, kad yra 
žmonių, organizacijų, kurios gali norėti pasinaudoti jais. Tai jūsų 
pareiga padėti vaikams išsiugdyti sveiką nuovoką, išmokyti juos 
viską gerai apmąstyti ir kreiptis į tinkamus žmones, jeigu reikia 
pagalbos. 


10 skyrius 
Jei nesikviečiate 
policininko priešpiečių, 
bent jau pasisveikinkite 


Policijos pareigūnai padeda jums saugoti vaikus, 
todėl: 
Pasisveikinkite su pareigūnu 
Stenkitės nebūti šališki ar priešiškai nusiteikę 
Remkite, skatinkite ir reikalaukite gerų 
santykių su teisėsauga 


10 skyrius: Jei nesikviečiate policininko priešpiečių, 
bent jau pasisveikinkite 


Nebūkite šališki ar priešiškai nusiteikę 


Policininkai ir kiti teisėsaugos institucijų pareigūnai dažnai 
turi prastą reputaciją. Dauguma mūsų susiduria su policija, kai 
būname padarę ką nors negero arba jie taip galvoja. Kartais iš tik- 
rųjų yra priežasčių juos kritikuoti, pavyzdžiui, kartą policininkas 
aprėkė vieną jauną mano klientę už tariamą vagiliavimą parduo- 
tuvėje, bet vėliau paaiškėjo, jog ji tiesiog kišo į kišenę savo pinigi- 
nę. Užuot sąžiningai atsiprašęs, kad apsiriko, jis vis tiek jai liepė 
„dingti“ iš parduotuvės. Vis dėlto kiekvienai istorijai apie blogą 
policijos elgesį galėčiau pasiūlyti dvi apie tai, kaip į pagalbą su- 
skubęs policininkas buvo piktai iškoneveiktas to paties žmogaus, 
kuriam jis stengėsi padėti. 

O ką galvoja jūsų vaikai? Kam pirmiausia skambintumėte, jei 
prapultų vaikas? Ir į ką norėtumėte, kad jūsų vaikas kreiptųsi pa- 
galbos, jei atsiskirtų nuo jūsų ir pasimestų? Nuo mažens vaikus 
turėtumėte skatinti teisėsaugos pareigūnus laikyti draugiškais ir 
visada pasirengusiais padėti. Atrodo, visai paprasta, bet, norite 
tikėkite, norite ne, daugelyje šeimų viskas vyksta atvirkščiai. Vie- 
nas mano pažįstamas policininkas papasakojo, kad jam būnant 
su uniforma gatvėje tėvai dažnai atveda prie jo savo vaikus. Kai 
pirmą kartą taip nutiko, jis džiugiai pasisveikino su vaiku, tačiau 
labai nustebo, kai tėvas pareiškė: „Matai šitą vyrą? Būk geras ir 
gražiai elkis, jei nenori, kad jis tave sučiuptų.“ Keistas supažindi- 

nimas su žmogumi, į kurį norėtum, kad kreiptųsi tavo dukra, pa- 
puolusi į bėdą! Mano draugas dažnai pastebi tokį reiškinį: tėvai, 
norėdami įskiepyti vaikams tikėjimą, jog policininkai yra drau- 
giški, įteigia jiems priešingą mintį. Vaikai turėtų būti mokomi, 
kad teisėsaugos pareigūnai yra žmonės, į kuriuos reikia kreiptis 
ištikus krizei. Taigi kol dar neištiko jokios bėdos, supažindinki- 
te savo vaiką su policininku, parodykite, kaip pasisveikinti ir būti 
mandagiam. Kas iš to? Jūs būsite padarę tai, dėl ko krizė ar bėda 
taps mažiau tikėtina. 

Tas pats pažįstamas policininkas, pasakojęs, kad yra pristato- 
mas vaikams kaip baudžiantis išdykusius vaikus, vėliau persikė- 
lė gyventi į kitą miestą. Čia su juo buvo elgiamasi kitaip. Vienas 
vaikas pasisiūlė nupirkti jam kavos. Tėvai, supažindindami su juo 
vaikus, rodydavo pagarbą. Kaip manote, kodėl vaikai iš skirtingų 
miestų gali turėti visiškai priešingą požiūrį į pareigūnus? Galbūt 
yra daug paaiškinimų, bet akivaizdžiausias - tėvų pagarba poli- 
cininkams. Visi tėvai privalo susimąstyti, kokį požiūrį į polici- 
jos pareigūnus jie demonstruoja savo vaikams. Neužmirškite, kad 
nutikus nelaimei - ar jūsų namai buvo apvogti, ar pavogtas auto- 
mobilis, - labiausiai tikėtina, jog pirmiausia kreipsitės į policiją. 
Jei pradingtų jūsų vaikas, policija tikriausiai bus jūsų gelbėtoja ir 
informacijos šaltinis. Tikėkitės, kad su jumis bus elgiamasi pagar- 
biai, bet neužmirškite, jog ir patys turite rodyti pagarbą - kokiu 
saiku jūs seikėjate, tokiu ir jums bus atseikėta. 

Viena buvusi pagrobimo auka man pasakojo, kad jos tėvas vi- 
sada minėdavo policininkus bloguoju, vadindavo ne pačiais gra- 
žiausiais vardais. Jis sakydavo, jog, tik su keliomis išimtimis, visi 
policijos pareigūnai korumpuoti. Mergaitė prisipažino, kad bū- 
dama nelaisvėje niekada nepagalvojo, jog galėtų kreiptis į policiją 
ir jiems padedant atgauti laisvę. 

Kaip ir jos tėvas, vyras, pagrobęs ją, visada peikdavo teisė- 
saugos organus. Jis nuolat kartodavo, kad policija jai niekada 

bent jau pasisveikinkite 

nepadės, vadindavo juos „kiaulėmis“ ir kitais žeminančiais var- 

dais. Kadangi mergaitė tą patį girdėdavo ir iš savo tėvo, neigia- 

mas požiūris į policiją tik dar labiau sustiprėjo ir jai niekada ne- 

kilo mintis kreiptis pagalbos. Keletą kartų ji netgi matė ir girdėjo 

jos pagrobėją kalbantį su policijos pareigūnu namuose, kuriuose 
ji buvo laikoma. 

Pareigūnas, aišku, nežinojo, kas ji tokia. Mergaitės pagrobė- 
jas kalbėjo labai įtikinamai, pristatė ją kaip savo dukterį. Ji netgi 
girdėjo, kaip jis pasakojo, jog savo vaiką moko namuose, ir abu 
su policininku diskutavo apie vaikų mokymosi vietinėse valstybi- 
nėse mokyklose privalumus. Nors pareigūnas ją matė ir kalbėjosi 
su ja, ji niekada neprašė pagalbos ir nepasisakė, kas esanti. Mer- 
gaitės pagrobėjas surengė tokį įtikinamą spektaklį, kad pareigū- 
nas taip pat jos nieko neklausinėjo ir atidžiau nepasidomėjo vyro 
papasakota istorija, nors jo praeityje buvo tamsių dėmių, jis net- 
gi buvo teistas dėl išprievartavimo. Liūdniausia, kad vaikas buvo 
taip įpratęs neigiamai žiūrėti į policininkus, kad net neprašė pa- 
galbos. 

Kitu tragišku atveju jaunuolis, pavartojęs narkotikų, ėmė la- 
bai keistai elgtis. Jo draugai nežinojo, ką daryti, ir nenorėjo „pa- 
pulti į bėdą . Taigi, užuot kreipęsi į policiją pagalbos, jie parvedė 
vaikiną namo, kad gerai išsimiegotų. Kai ryte mėgino jį prikelti, 
jis jau buvo miręs. Kaip viskas būtų susiklostę, jeigu policininkus 
jie būtų laikę pagalbininkais, o ne priešininkais? 


Raskite laiko pasisveikinti 


Kaip skatinti vaikų pagarbą policijai? Ieškokite galimybių tei- 
giamai pabendrauti su policininkais. Padėkite vaikams suprasti, 
kad pareigūnai yra draugiški ir lengvai pasiekiami. Praėjusiais 
metais būdamos su dukra Niujorke tris kartus susidūrėme su tuo 
pačiu policininku, ieškodamos žinomos riestainių krautuvėlės. 

Kiekvieną kartą jis vis parodydavo mums, kur eiti, kartu pasi- 
juokdavome iš mūsų prastos orientacijos. Mūsų bendravimas su 
policininku padarė didelį įspūdį mano dukrai. Grįžusi ji papasa- 
kojo draugams, kokie malonūs ir draugiški yra Niujorko pareigū- 
nai. Ne vienas iš nuostabos kilstelėjo antakius. 


Abipusės pagarbos ugdymas 


O dabar Žodis teisėsaugos pareigūnams: jeigu jūs esate polici-, 
ninkas ir skaitote šią knygą, prašau neužmiršti, koks svarbus gali 
būti jūsų bendravimas su vaikais ir paaugliais. Visi žinome, kad 
kartais su paaugliais bendrauti labai sunku, bet jie taip pat nu- 
sipelno pagarbos kaip ir visi kiti. Neseniai į mūsų kaimynų na- 
mus 10 val. vakare atvyko šerifas dėl nusiskundimų pobūvio ke- 
liamu triukšmu. Stebėjau, kaip įžūliai jis bendravo su kaimynės 
paaugliu sūnumi ir paliepė jam: „Tučtuojau pakviesk savo moti- 
ną ir išjunk muziką! Berniukas mėgino paaiškinti, kad tai ma- 
mos penkiasdešimtmečio šventė ir ji dainuoja paskutinę dainą su 
savo grupe. Girdėjau, kaip pareigūnas, visai jo nesiklausydamas, 
pakėlė balsą ir riktelėjo: „Geriau jau surask ją arba jūs su drau- 
gužiais atsidursite už grotų. Tada įsikišau ir aš, bet tai nieko ne- 
padėjo. Tai jau buvo pavirtę ginču, o ne pokalbiu, ir jis elgėsi su 
manimi lygiai taip pat, kaip ir su paaugliu, grasindamas, kad mes 
visi būsime suimti, jeigu namų šeimininkė tučtuojau nepasirodys 
ir nebus išjungta muzika. Man, kaip ir kitiems šio įvykio liudi- 
ninkams, jo elgesys atrodė pernelyg arogantiškas. Žinoma, tai ne 
mes visą naktį važinėjome automobiliu, užsukdami tai į vieną, tai 
į kitą paauglių surengtą triukšmingą vakarėlį, mėginome suval- 
dyti šeimyninius kivirčus ar net smurto protrūkius, bet atvykęs į 
mūsų kaimynų namus jis galėjo elgtis nuolaidžiau. Vėliau, kai su 
šeima aptarinėjome šį atvejį, nusprendėme, jog paprastai mūsų 
vietiniai teisėsaugos pareigūnai elgiasi kur kas mandagiau. 

10 skyrius: Jei nesikviečiate policininko priešpiečių, 
bent jau pasisveikinkite 
Kraštutiniais atvejais priešprieša tarp pareigūnų ir gyventojų 
būna tokia didelė, kad policija neįstengia efektyviai padėti. To- 
kiu atveju jums gali būti labai sunku įtikinti savo vaikus, jog po- 
licininkai yra mūsų pagalbininkai. Jei taip yra ir jūsų apylinkėje, 
pamėginkite su kokiu nors pareigūnu pasikalbėti apie jums neri- 
mą keliančius dalykus. Tai galėtų būti jūsų rajono policijos sky- 
riaus viršininkas, pavaduotojas arba mokyklai priskirtas pareigū- 
nas. Yra pareigūnų, skiriančių pagrindinį dėmesį santykiams su 
bendruomene, jie netgi skelbia savo mobiliojo telefono numerį, 
kad piliečiai galėtų jiems paskambinti ir pasikalbėti. 


Draugiškas bendravimas su policija 

+» Paieškokite internete, kokia veikla galėtumėte užsiimti 
kartu su vietine policija ar ugniagesių tarnyba“. 

+»  Paskambinkite į vietinį policijos skyrių ar ugniagesiams 
ir pasiteiraukite, ar jie siūlo kokią nors veiklą ar užsiėmi- 
mus, kad vaikai galėtų pabendrauti su šių institucijų pa- 
reigūnais. 


Jokios teisėsaugos institucijos nenori užsitarnauti prastos re- 
putacijos, kad blogai elgiasi su vaikais. Taip pat neužmirškite, jog, 
kaip ir šeimos, organizacijos taip pat gali patirti sunkumų bend- 
raujant su visuomene, tačiau jos paprastai reaguoja į atsiliepimus. 
Jei tai nesuveiks, galite kreiptis į jūsų renkamus atstovus, pavyz- 
džiui, miesto tarybos narius. Neužmirškite, kad pagarba turi būti 
abipusė, ir būkite pasirengę kreiptis į abi nesutariančias puses. 
Vieno bendruomenės susitikimo su policijos pareigūnais metu 
paaugliai elgėsi taip nepagarbiai, kad susitikimą teko nutraukti. 
Keli paaugliai naująjį bendruomenės atstovą išvadino necenzūri- 
niais žodžiais ir netgi grasino jo žmonai bei vaikams. Užuot pa- 
* Lietuvoje siūloma „Jaunųjų policijos rėmėjų programa", veikia „Lietuvos jaunų- 

jų ugniagesių sąjunga“ (red. past.). 

barę vaikus, kiti bendruomenės nariai tik juokėsi ir laidė nepa- 
garbias replikas. Ne tik kad nieko nebuvo pasiekta, bet situacija 
netgi pablogėjo. Ironiška, bet dažniausiai tik tragedija suvienija 
žmones; kaip dažnai tragedijų būtų galima išvengti, jei visuome- 
nė nebūtų susipriešinusi ir jei visos pusės rastų būdą pagarbiai 
bendradarbiauti. 


11 skyrius 


Pagarba autoritetui 
nereiškia, kad niekada 
negalima juo abejoti 


Net ir autoritetingi žmonės klysta, taigi: 
Pasakykite „ne“, kai kažkas jums atrodo ne taip 
Pasitikėkite savo nuojauta 
Raginkite apsispręsti 
Nustatykite ribas 


11 skyrius: Pagarba autoritetui nereiškia, kad niekada 
negalima juo abejoti 


Vaikams, ypač jaunesniems, sunku suvokti štai ką: jeigu jau- 
čiate, kad kažkas negerai, taip ir iš tiesų gali būti. Turite išmokti 
pasikliauti nuojauta. Vaikai dažnai nekreipia dėmesio į pamoko- 
mas istorijas, nes laiko jas absurdiškomis. Jie mano, kad gali pa- 
tys suvaldyti bet kokią situaciją ir atpažinti žmogų su nedorais 
ketinimais. Tačiau jie turi labai mažai gyvenimo patirties, o jų 
jaunystė ir nekaltumas kartais neleidžia patikėti, jog iš pažiūros 
malonus žmogus gali norėti padaryti ką nors blogo. Žinoma, gy- 
venimas būtų labai baugus, jei tikėtume viskuo, ką girdime per 
televiziją, iš draugų, matome filmuose ar skaitome laikraščiuo- 
se, bet vaikai privalo išsiugdyti sveiką nuovoką ir mokėti įvertin- 
ti žmones bei situacijas tam, kad galėtų pasitikėti savo nuojauta. 

Nedideliame šiaurės Kalifornijos miestelyje vietinis autorite- 
tas priekabiavo prie grupelės berniukų. Apie tai sklido pačių įvai- 
riausių gandų: nuo tiesmuko seksualinio išnaudojimo iki keistų 
pasakojimų, kad jis ragino berniukus išsirengti nuogai, bėgioti 
ir gaudyti mažus zefyriukus, kuriuos jis jiems mėtė. Buvo kalba- 
ma, kad kai kuriems vaikams šis žaidimas atrodė kvailas ir šiek 
tiek juokingas, bet dviem berniukams pasirodė, jog tai pernelyg 
keista. Jie nesutiko dalyvauti ir papasakojo apie tai savo tėvams. 
Žinoma, tokie žaidimai buvo iš karto baigti. Deja, vyriškis iš kar- 
to išvyko iš šalies ir nebuvo apklaustas. Ši istorija apie keistą, iš- 
krypusį elgesį suteikė galimybę pamokyti vaikus ir parodyti, jog 
galima pasikliauti nuojauta. Taip pat buvo paraginta nesiremti 

netikru saugumo jausmu. Vaikas galvoja: „Na, aš tai jau tikrai ne- 
padaryčiau nieko tokio absurdiško ir iš karto suprasčiau, koks jis 
atstumiantis, nemalonus žmogus.“ Tiesa ta, kad daug vaikų iš- 
naudotojų naudojasi savo autoritetu - nuo kunigų iki trenerių bei 
vyresnių giminaičių, - kad įgautų viršenybę prieš vaikus. Vaikai 
turi žinoti, jog gali pasakyti „ne“, jeigu kažkas atrodo įtartina, ir 
išmokti pasitikėti savo vidiniu jausmu. Prisiminkite posakį: „At- 
sargumas gėdos nedaro.“ 


Nebijokite abejoti autoritetu 


Ankstesniame skyriuje sakiau, kad turėtumėte susidraugauti 
su policijos pareigūnais. Tai tiesa. Tačiau taip pat turite išmoky- 
ti vaiką kelti pagrįstus klausimus autoritetą, valdžią ir įtaką tu- 
rintiems žmonėms. Tokį dalyką vaikams sunku paaiškinti. Visi 
pritariame minčiai, kad pareigūnus, mokytojus turime gerbti, 
tačiau verta neužmiršti, jog jie tokie patys Žmonės kaip ir mes. 
Jei susimąstytumėte, suprastumėte, kad jūs taip ir darote. Jeigu 
daktaras jums ką nors pataria daryti, juk pasikonsultuojate apie 
tai dar su kuo nors? Mokytojai taip pat kartais klysta. Galbūt ne- 
seniai girdėjote per žinias, kad žymus, įtakingas žmogus pada- 
rė kelias dideles klaidas? Klausydamiesi įtakingų žmonių kalbų, 
privalome išmokti pasikliauti nuojauta. Juk atsargumas gėdos 
nedaro. Užuot aklai pasitikėję ar paklusę autoritetui, mokykitės 
kritiškai mąstyti, kad galėtumėte atskirti pelus nuo grūdų. 

Dauguma mūsų visą laiką mokome vaikus nuovokumo. Ar 
manote, jog vaikas turi kartą pats nudegti, kad suprastų, jog vi- 
ryklė karšta, ar sakote: „Būk atsargus, ji karšta, gali nusidegin- 
ti ? Pirmiausia pagalvok, po to daryk. Taip pat pamokykite vai- 
kus elgtis ir su autoritetą turinčiais žmonėmis. Tai ir yra mokymo 
suprasti bei atskirti esmė. 

Nustatykite ribas 


Ir maži vaikai gali pradėti suprasti fizinių ir emocinių ribų są- 
vokas. Galite pamokyti vaiką, kad jo kūnas yra tik jo paties, inty- 
mios vietos yra asmeniškos; nebūtina leisti, kad kas nors įžnybtų 
tau į skruostą, ir nebūtina sėdėti kam nors ant kelių, jeigu pats to 
nenori. Tuo pat metu reikia mokyti vaikus, jog negalima mušti 
kitų, reikia gerbti asmeninę kito žmogaus erdvę. Paaiškinkite vai- 
kui, kad kai jis yra vonioje, kiti pirmiausia turėtų pasibelsti ir pa- 
klausti, ar gali užeiti, užuot tiesiai veržusis vidun. Sėdėdami prie 
jūsų stalo, vaikai turi pamažu suprasti, jog jūsų knygos, doku- 
mentai, rankinė ir piniginė yra tik jūsų, ir jie privalo tai gerbti. Tai 
nėra tik gražaus elgesio pamoka. Taip jūs mokote vaikus supras- 
ti ir gerbti savo bei kitų Žmonių nustatytas ribas. Jeigu jie girdės 
jus sakant „ne, ir patys išmoks tai pasakyti. Vaikas privalo žinoti, 
jog jis gali nubrėžti ribą, atsisakyti sėdėti dėdei ant kelių. Perdėtai 
draugišką moterį prekybos centre galima ignoruoti. Yra visiškai 
normalu ir priimtina pasakyti „ne“. 

Katės gali tapti nuostabios jūsų vaikų mokytojos. Nors ne visos, 
bet daugelis kačių nesileidžia paimamos ant rankų, jeigu nesijaučia 
patogiai. Jos paprasčiausiai pabėga ir pasislepia. O kartais sušnypš- 
damos ar įdrėksdamos jos gali pamokyti vaiką, kad yra ir turi būti 
tam tikros ribos. Laikydami namuose katę ar lankydami draugus, 
kurie turi naminių gyvūnėlių, turėsite galimybę pasimokyti. Savo 
darbe aš turiu mažą taksų veislės kalytę, kuri dažniausiai yra švel- 
ni ir meili tiems, kuriems to labai reikia. Vis dėlto jeigu ji nenori 
būti paimta ant rankų, išleidžia tokį garsą, panašų į gremlinų iš fll- 
mų, mėgindama atbaidyti vaiką arba suaugusįjį. Kelis kartus nie- 
kas nekreipė dėmesio į jos perspėjimą, taigi ji suurzgė dar garsiau. 
Paprastai to pakanka, o mes gauname puikią galimybę pasikalbėti 
apie ribas, asmeninę erdvę ir teisę garsiai išsakyti savo jausmus, jei- 
gu jums kas nors nepatinka ar jaučiatės nepatogiai. 

Tačiau ne visi mėgsta gyvūnus arba negali jų laikyti, o ribas 
gali būti sunku nustatyti, jei nesi pratęs to daryti. 


Patarimai, kaip nustatyti ribas 

+ Aiškiai ir suprantamai išsakykite savo mintis. 

+ Teigiamai suformuluokite ribas: „Galėsi eiti pas draugą 
į namus, kai paruoši namų darbus“ ir laikykitės savo žo- 
džio patikrindami, ar namų darbai tikrai paruošti. 

+» Leiskite vaikui pačiam nustatyti paprastas ribas: „Pasi- 
belskite prieš įeidami į mano kambarį.“ 

+» Neužmirškite, kad vaikas jausis daug saugesnis, kai žinos 
aiškiai nustatytas ribas. 

+ Jeigu jau nustatėte tam tikras ribas, patys jų neperženkite 
sakydami: „Na, tik šįkart.“ 


Instinktų lavinimas 


Kaip dar galite išmokyti vaiką atskirti deramus dalykus nuo 
nederamų? Jeigu norite, kad vaikai būtų nuovokūs ir pasitikėtų 
instinktais arba nuojauta, mokykite juos užduoti sau klausimus 
ir į juos atsakyti, taip pat apgalvoti, kokios buvo jų apsisprendi- 
mų priežastys. Jei stengsitės visada patys priimti sprendimus už 
vaikus, nesuteiksite jiems galimybės pasimokyti iš savo klaidų, 
o jeigu nuolat kritikuosite jų sprendimus, išmokysite vaikus ne- 
pasitikėti savo instinktais. Pirmiausia vaikai turi pereiti pradinę 
„kodėl?“ stadiją. Dauguma dvimečių-penkiamečių vaikų nesu- 
geba patys suprasti ir atskirti gera nuo bloga, taigi jie apiberia jus 
klausimais „kodėl*“ ir „kodėl ne?“ Kodėl deserto negalima valgy- 
ti prieš pietus, piešti ant sienų arba neatsiklausus paimti kito vai- 
ko žaislo? Vaikui išaugus iš pradinio „kodėl?“ amžiaus, tėvai pri- 
valo skatinti jį mokytis pačiam priimti sprendimus, tuo pat metu 
aiškinti apie ribų nustatymą ir jų gerbimą. 

11 skyrius: Pagarba autoritetui nereiškia, kad niekada 
negalima juo abejoti 

Pirmas žingsnis būtų paprasčiausiai paklausti, kodėl vaikas 
nusprendė taip, o ne kitaip. Jei lauke lyja, nesakykite: „Apsivilk 
lietpaltį , bet padrąsinkite vaiką patį apsispręsti. Pasakykite, kad 
lyja, ir paklauskite, ką jis norėtų apsivilkti. Jeigu vaikas pasirinks 
lengvą vasarinį švarkelį, pasidomėkite, koks, jo nuomone, būtų 
geresnis pasirinkimas, ir netgi paklauskite kodėl. Taip, toks klau- 
sinėjimas gali erzinti, todėl nebūtina taip elgtis nuolat. Tačiau 
jei tai darysite retkarčiais ir turėdami pakankamai laiko, padėsi- 
te vaikui išmokti teisingai apsispręsti. Tokia pagalba taip pat bus 
veiksminga, jeigu leisite jam kartais suklysti. Jeigu tau keturio- 
lika ir nusprendei nesinešti į futbolo rungtynes sportinio nerti- 
nio, galbūt sušalęs suprasi, kodėl tėvai nuolat primena pasiimti 
šiltesnių drabužių. Kartais geriausiai pasimokoma iš savo karčios 
patirties, bet tėvai privalo pasirūpinti, kad tai nebūtų pernelyg 
pavojinga patirtis. Jei keturiolikmetis išmoks šilčiau apsirengti, 
vėliau, būdamas septyniolikos, galbūt mokės lengviau apsispręsti, 
ar saugu su kuriuo nors draugu važiuoti automobiliu. 

Nors kartais taip neatrodo, auginant vaikus laikas bėga labai 
greitai, todėl per ilgai nedelskite pradėti šio proceso. Skatinkite 
vaikus dažniau apsispręsti pačius. Prieš daug metų viena paauglė, 
vardu Sju, papasakojo, kaip kartą išėjo pietauti su drauge Keite 
ir jos tėčiu. Jie ėjo į madingą, prašmatnų restoraną, kuriame per 
pusantros valandos Keitės tėtis išgėrė du butelius vyno. Sju neno- 
rėjo, kad jis vežtų ją namo, todėl atsiprašė ir nuėjusi nuo staliuko 
paprašė padavėjo pasinaudoti restorano telefonu (tais laikais dar 
nebuvo mobiliųjų telefonų). Paskambinusi ji paprašė mamos at- 
važiuoti jos parsivežti, nes blogai jautėsi. Mama sutiko ir netru- 
kus jau buvo ten. 

Sju papasakojo mamai, kad Keitės tėtis gėrė. Mama pasiūlė 
ir Keitei namo važiuoti kartu su jomis, bet mergaitė atsisakė. Pa- 
kanka pasakyti, jog visi patyrė keletą nejaukių akimirkų. Keitė su 
tėčiu išvažiavo pirmieji. Sju su mama pravažiavo pro juos, stovin- 

čius šalikelėje, nes juos buvo sustabdęs policijos patrulių automo- 
bilis. Viskas baigėsi tuo, kad Keitę jos parvežė namo, o policija su- 
ėmė mergaitės tėtį. Paklauskite savęs, ar jūs arba jūsų vaikas būtų 
turėjęs tiek drąsos pasielgti taip, kaip pasielgė Sju? 

Skatinimas turėti savo nuomonę nereiškia, kad namuose turi 
įsiviešpatauti anarchija. Norėdami pasikliauti savo nuojauta, pir- 
miausia turite išmokti ją išgirsti. 


Pamirškite savo pačių nusistatymus bei šališkumą 


Sunkiausia padėti vaikui apsispręsti, kada reikia sutikti su val- 
džios ar įtakos turinčiu žmogumi, o kada imti abejoti jo autoritetu. 
Norėdami padėti vaikui, suaugusieji turi ištirti savo pačių įsitiki- 
nimus. Ar jūs aklai tikite autoritetingais žmonėmis? Ar sutinkate, 
kad tokie žmonės taip pat nėra tobuli? Ar suprantate, kokie pavo- 
jai gali kilti, jeigu vaikus mokysite aklai pasitikėti mokytojais, tre- 
neriais ir kitais vyresniais žmonėmis? Labai dažnai vaikai perima 
tėvų įsitikinimus bei elgesį. Tėvas, niekada nepasitikintis policijos 
pareigūnais, išaugins vaiką, kuris tikriausiai niekada nesikreips į 
policininką pagalbos. Tėvas, niekada neabejojantis religinio lyde- 
rio ar trenerio autoritetu, išaugins vaiką, kuris, tikėtina, elgsis lygiai 
taip pat. Daugybė faktų apie išnaudojimą tik dar labiau akcentuo- 
ja, kaip svarbu sugebėti atskirti ir teisingai apsispręsti. Remiantis 
statistika, tie, kuriuos kažkada išnaudojo vyresnis asmuo, labiau ti- 
kėtina, jog vėliau patys taip pasielgs. Daugelį aukų išaugino tėvai, 
kurie ne tik kad niekada neabejojo valdžios ar autoritetingais žmo- 
nėmis, bet ir nesąmoningai juos palaikė bei rėmė. 

Padėkite vaikui suprasti mąstymo procesą, kuris nulemia jo 
apsisprendimą. Mokykite vaiką mąstyti savo galva. Raginkite sa- 
kyti „ne“, kai vaikas jaučia, jog kažkas yra negerai, ir reikalauti pa- 
aiškinimo, jeigu kažkas atrodo ne taip. Ir visada skatinkite išsakyti 
savo jausmus bei patirtį žmogui, kuriuo jūs ir jūsų vaikai pasitiki. 

12 skyrius 


Žinok, kada NEREIKIA 
paisyti gerų manierų 


Pamokykite vaikus, kada galima: 
Vengti nepažįstamų žmonių 
Sakyti „ne, jeigu jaučiasi nejaukiai 
Pirmiausia atsiklausti jūsų 
Pasikliauti nuojauta 


12 skyrius: Žinok, kada NEREIKIA paisyti gerų manierų 


Minutėlę! Pirmiausia patariate mokyti vaikus mandagiai elg- 
tis su policininkais. Tada sakote, jog turėčiau pamokyti vaikus 
aklai nepasitikėti mokytojais ir treneriais. O dabar sakote, kad jie 
apskritai neprivalo būti mandagūs? Kaip tai suprasti? 


Kaip svarbu būti mandagiam 


Jei pirmiausia galvojate apie vaikų saugumą, viskas tampa 
logiška. Kritinis mąstymas, bendravimas, žinių panaudojimas - 
apie visa tai mes ne kartą kalbėjomės. Supratimas, kad policijos 
pareigūnas gali padėti ištikus krizei, - tai yra žinios. Nuojautos 
ugdymas ir mokėjimas ja pasikliauti - tai žinios ir bendravimas. 
Teisingas situacijos įvertinimas ir nuovokumas yra kritinis mąs- 
tymas. Bet kas - aklas pasitikėjimas autoritetu ar geros manieros, 
užgožiančios saugumą, - kas trukdo kritiniam mąstymui, gali pa- 
kenkti asmeniniam saugumui. 

Žinoma, tėvai, norintys, kad vaikams šiame pasaulyje sektųsi, 
privalo išmokyti juos gerų manierų. Mokome vaikus pasisveikinti 
su nepažįstamais žmonėmis, paspausti ranką. Netgi galime ragin- 
ti juos pabučiuoti į skruostą, apkabinti ar atsisėsti ant kelių žmo- 
nėms, kuriuos gerai pažįstame, bet vaikams jie - visai svetimi. Mo- 
kome, kad dėmesingas vaikas turėtų kalbėti, kai yra kalbinamas, ir 
visada padėti, kai yra prašomas. Tokie mandagūs ir pareigingi vai- 
kai yra mūsų džiaugsmas ir pasigėrėjimas, bet jie taip pat gali tapti 

būsimo pagrobėjo taikiniu. Būtent todėl vaikai privalo Žinoti, jog 
kartais reikia, netgi būtina nepaisyti mandagumo taisyklių. 


Kaip išmokyti protingo šiurkštumo 


Praėjusiame skyriuje mokėme, kad galima atsisakyti sėsti dė- 
dei ant kelių, o dabar žengiame dar vieną žingsnį ir sakome, jog 
jūsų vaikas turi žinoti, kad gali vengti kalbėti su nepažįstamais 
žmonėmis ir netgi atsisakyti padėti. Tai ne nemandagus, o sau- 
gus elgesys. 

Kaip jau minėjau, jeigu šalikelėje netoli vaikų sustoja auto- 
mobilis, jie turėtų kuo greičiau pasišalinti. Nesvarbu, kad tai gali 
būti tik žmogus, ieškantis kelio. Greitai nueikite šalin, geriausia — 
pereikite į kitą gatvės pusę, jei tai saugu. Nelaukite, kol vairuoto- 
jas ar keleivis jus užkalbins. Ne kartą buvo pademonstruota, jog 
vaikams galima nuolat kartoti, kaip elgtis, kai į juos kreipiasi ne- 
pažįstamas žmogus, bet tikrovėje jie pasielgia atvirkščiai. Kodėl? 
Todėl, kad mes visi buvome išmokyti mandagumo taisyklių. 

Vaikams ypač sunku atsispirti istorijoms apie pradingusį šu- 
niuką ar kačiuką. Vaikai iš karto leidžiasi ieškoti gyvūnėlio, nors 
jiems buvo daug kartų sakyta nepadėti nepažįstamiems žmonėms 
ieškoti šuniukų ar kačiukų. Kodėl jie taip daro? Vaikai gyvena 
„šia akimirka“ ir dažnai pasiduoda akimirksnio pasitenkinimo 
jausmui. Be to, jie buvo mokyti padėti, gerbti vyresniuosius, gra- 
Žiai elgtis. Tai ir dar mintis, kad gali surasti pasimetusį šuniuką, 
greitai ištrina iš atminties taisyklę vengti nepažįstamų Žmonių. 
Taigi nuolat priminkite vaikams taisykles ir neužmirškite, jog la- 
bai padeda praktinis jų pritaikymas. Paaiškinkite vaikui, kad jei- 
gu nepažįstamas žmogus kreipiasi į jį pagalbos, vaikas pirmiausia 
turi ateiti ir pakviesti jus. Jei vaikas mažas, pasakykite, kad pats 
greičiausias būdas surasti šuniuką - tai pirmiausia susirasti jus. 

Stenkitės tokius pavyzdžius pritaikyti praktiškai. 

Kuo pritaikymas tikroviškesnis, tuo geriau. Paprašykite žmo- 
gaus, kurio jūsų vaikas nepažįsta, privažiuoti ir kreiptis į jį pagal- 
bos. Stebėkite, kas nutiks. Ar jūsų dukra priėjo arčiau automo- 
bilio ir pradėjo kalbėtis, o gal iš karto pabėgo nuo stabtelėjusios 
mašinos? Jeigu dukra greitai neatsitraukė, pasikalbėkite su ja ir 
išsiaiškinkite, kodėl ji taip nusprendė. Neišgąsdinkite jos, tiesiog 
pamokykite. Paaiškinkite vaikams, kad būna tokių atvejų, kai bū- 
tina pamiršti geras manieras. 


Kartais reikia užmiršti gero elgesio taisykles 


Du asmeniniai patyrimai padėjo man aiškiai suvokti šią tie- 
są. Kartą mūsų namuose buvo penki vaikai, iš kurių vienas žaidė 
atviroje vietoje šalia namo. Aš gyvenu kaimiškoje vietovėje, kur 
dažnai, nors ir nelabai išmintingai, žmonės atsipalaiduoja, leidžia 
vaikams žaisti vieniems ir neprižiūrimiems. Tąkart ir aš pamiršau 
budrumą. Vienas iš mano vaikų įėjo į namus su telefono numeriu, 
kurį jam davė kažkoks vyras. Jis pasakė, kad tam žmogui baigėsi 
benzinas ir prašė paskambinti jo draugui ir paprašyti, kad atvežtų 
degalų. Išgąsdinta fakto, jog mano sūnus bendravo ir priėjo taip 
arti prie nepažįstamo Žmogaus, kad netgi atsinešė jo telefono nu- 
merį, išbėgau laukan. Buvau pasirengusi užsipulti žmogų, priėjusį 
prie mano vaiko. Vėliau būčiau ilgai aiškinusi, kodėl taip sureaga- 
vau ir ko išsigandau. Tačiau išėjusi į gatvę nepamačiau nei to vyro, 
nei jo automobilio. Ar jis išsiaiškino, kad turi užtektinai benzino, 
jog pasiektų namus? Išsigando? Pabodo laukti? Sulaukė kito žmo- 
gaus pagalbos? Ko jis siekė? Žinoma, aš to niekada nesužinosiu. 

Antras atvejis susijęs su nepažįstamu žmogumi ir naujutėlai- 
čiu dviračiu. Vieną dieną mano posūnis įbėgo į namus. Jis pasakė, 
kad prie šaligatvio sustojo senas raudonas sunkvežimis. Vyriškis 
paaiškino, jog bagažinėje turi visiškai naują dviratį, kurį ruošia- 
si išvežti į šiukšlyną. Mano posūnis stovėjo kitoje gatvės pusė- 

je, taigi vyras turėjo išrėkti: „Gal norėtum jo?“ Berniukas galvojo 
greitai. Jis suprato, kad vyro pasiūlymas yra keistas, todėl parbė- 
go į namus pasitarti su manimi. Išėjusi laukan pamačiau nuva- 
žiuojantį sunkvežimį su dviračiu gale. Ir vėl nežinau, ko iš tikrųjų 
jis norėjo. Kaip ir praėjusį kartą, vyras nelaukė, kol aš paklau- 
siu. Galbūt jis iš tikrųjų norėjo atiduoti naują dviratį, kurį vežė į 
šiukšlyną, nors nelabai tuo tikiu. Fakto, kad mano posūnis, rizi- 
kuodamas negauti dviračio, pirmiausia atsiklausė manęs, dėka aš 
niekada nesužinosiu, ar mano abejonės turėjo pagrindo. 

Neseniai pažįstama papasakojo įdomią istoriją apie savo dvyli- 
kametį sūnų. Atrodo, vietinėje riestainių krautuvėlėje jis susipažino 
su „malonia moterimi ir vyru“. Jis pradėjo vaikščioti į krautuvėlę 
kiekvieną šeštadienį susitikti su draugu ir parnešti šeimai riestainių. 
Krautuvėlė buvo judrioje gatvėje jų nedidelio miestelio viduryje, ir 
mano draugė nusprendė, kad sūnus bus saugus, eidamas ten vienas. 
Jai taip pat patiko mintis, jog jis saugioje aplinkoje mokysis būti sa- 
varankiškas. Berniukas lankėsi ten pusę metų be jokių incidentų. 

Vieną lietingą rytą mano draugė nusprendė nuvežti sūnų į 
krautuvėlę ir palaukti, kol jis užbėgs vidun. Dešimt minučių pa- 
laukusi, ji prarado kantrybę ir pati nuėjo pasižiūrėti, kur sūnus 
taip ilgai užtruko. Įėjusi ji pamatė sūnų su draugu sėdinčius prie 
staliuko su vidutinio amžiaus pora. Vyriškis rodė vaikams triukus 
su kortomis, ir abu buvo labai susidomėję. Iš pradžių ji nekreipė 
į tai dėmesio, bet kai berniukai atsistojo ir pasakė: „Susitiksime 
kitą savaitę, ji prisiminė anksčiau mano pasakotą istoriją, kaip 
mano posūnis (taip, tas pats) dideliame prekybos centre susipaži- 
no su maloniu džentelmenu. 

Tas vyriškis dukart nupirko mano posūniui priešpiečius 
„McDonalds“ restorane ir kvietė paskambinti, kai tik jis užsinorės 
užvalgyti ar netgi nueiti į kiną. Berniukas manė, kad atrado ne- 
mokamo maisto rojų ir džiaugsmingai papasakojo apie tai man. 
Aš, kaip paprastai, sugadinau jam nuotaiką pasakiusi, jog tai la- 

bai keista, nes jis net nepažįsta to žmogaus, ir paskatinau vaiką iš- 
trinti jo numerį iš savo telefono. Mums pasikalbėjus, posūnis su- 
tiko su mano nuomone ir ištrynė telefono numerį. Vėliau jis sakė 
dar kelis kartus matęs tą vyrą, bet praėjęs pro jį nepasisveikinęs. 
Apsidžiaugiau dėl tokio posūnio „nemandagaus elgesio“ ir fakto, 
kad jis pats nedavė nepažįstamam vyrui savo telefono numerio. 

Taigi mano draugė, prisiminusi šį pasakojimą, nusprendė su- 
sipažinti su porele, regis, neblogai pažinojusia jos sūnų. Ji priėjo 
prie jų ir prisistatė. Jie paspaudė vieni kitiems rankas. Ji paklau- 
sė, ar jie čia neseniai apsigyveno, ir jie atsakė „taip. Tai atrodė vi- 
sai malonūs žmonės, bet ją apėmė negera nuojauta, kai jie susi- 
painiojo sakydami savo naująjį adresą. Ji nenorėjo paspęsti jiems 
spąstų, tiesiog nuoširdžiai pasidomėjo, kur jie apsigyveno. 

Važiuojant namo sūnus papasakojo, kad porelė prisistatė 
maždaug prieš du mėnesius. Po ilgo pokalbio apie beisbolą ir dra- 
bužius jie pasiūlė abiem berniukams nupirkti po kakavos gėrimą. 
Pirmą kartą jie atsisakė, tačiau trečią kartą susitikę su jais, jau šiek 
tiek tuos žmones pažinodami, nusprendė, jog būtų nemandagu 
atsisakyti. Vaikams patiko su jais kalbėtis apie beisbolą ir kitas 
dvylikamečiams įdomias temas. Tačiau sūnaus draugas prasita- 
rė, jog jam pasirodė keista, kai moteris paprašė šeštadieniais jų 
atsivesti ir savo „merginas“ į kavinukę. Šis pokalbis jam nebuvo 
malonus, bet jie jau buvo pripratę prie šeštadieninių susitikimų 
ir spontaniški jų pokalbiai tęsėsi iki tos dienos. Kai mano drau- 
gė papasakojo savo vyrui apie tai, kas vyksta, ir kad ji nerimauja, 
jis atsakė, jog ji tiesiog pernelyg jautriai reaguoja. Juk jie gyvena 
draugiškame miestelyje, o porelė tiesiog maloniai elgiasi. Daugu- 
ma žmonių iš tikrųjų yra draugiški. O kaip faktas, kad jie nežino- 
jo savo adreso? Jis atsakė, kad žmonės kartais pamiršta savo nau- 
ją adresą. Galbūt jie tikrai susimaišė. O faktas, kad beisbolo tema 
leidžia pasikviesti susitikti mergaites? Tiesiog moteris pakeitė po- 
kalbio temą. Galbūt. 

Kitą šeštadienį mano draugė vėl pasisiūlė nuvažiuoti kartu su 
berniukais į krautuvėlę. Jie paprieštaravo sakydami, kad yra jau 
nebe maži vaikai, bet mama nenusileido. Kai visi kartu įėjo vi- 
dun, poros nebuvo. Tiesą sakant, jie nepasirodė tris savaites iš 
eilės. Ar tai reiškia, jog toji pora iš tikrųjų kėlė pavojų vaikams? 
Žinoma, nei aš, nei mano draugė to nežinome. Galbūt jie pradėjo 
laikytis dietos ir liovėsi valgę riestainius, o gal tikrai turėjo negerų 
kėslų ir nenorėjo atsakinėti į mamos klausimus. Dabar mums ne 
taip svarbu svarstyti, kokios buvo tos poros užmačios. Svarbiau- 
sia tai, kad mandagus berniukų elgesys atvėrė kelią galimam pa- 
vojui ir tai paaiškėjo visai atsitiktinai. 


Kaip suprasti sunkiai suvokiamus dalykus 


Daug vaikų auga griežtose šeimose, kartais net galima jas pa- 
vadinti autoritarinėmis. Tokiose šeimose tėvai savo rankose turi 
visišką ir absoliučią valdžią, o vaikai mokomi priimti, susitaikyti 
ir niekada neprieštarauti tėvų sprendimams. Toks vaikų auklėji- 
mo metodas gali būti efektyvus būdas labai užimtiems tėvams su- 
valdyti beprotiškas dienotvarkes, ypač kai vaikai dar maži. Bet tai 
kelia ir tam tikrų problemų. 

Jei mokote savo vaiką aklai paklusti jūsų nurodymams, tuo- 
met kaip pamokysite jį, kad kartais reikia nepaklusti autoritetą 
turintiems žmonėms? „Ką? - galite sakyti. - Aš noriu, kad mano 
dukra darytų būtent taip, kaip jai sakau.“ Žinoma, vaikas turi jūsų 
klausyti, tačiau augdamas taip pat turi išmokti mąstyti pats ir mo- 
kytis priimti teisingus sprendimus. Vaikai privalo žinoti, kaip elg- 
tis, kad būtų saugūs, o tai reiškia, kad turi išmokti galvoti patys. 
Mandagūs vaikai, klausantys tėvų, darantys, kaip jiems liepta, - 
labai gerai. Tačiau vaikai, išmokyti mandagiai daryti tai, ką jiems 
liepia suaugęs žmogus, - negerai. Tėvai negalės būti su jais kiek- 
vienoje sporto aikštelėje, parduotuvėje, riestainių krautuvėlėje; 

jie ir neturėtų to norėti. Tėvai nori turėti sumanius, gebančius 
mąstyti ir mokančius teisingai apsispręsti vaikus. 

Aiškindami dukrai, kad gyvenimas nėra tobulas ir saugus, 
mokote ją susidoroti su sunkumais ir painiomis situacijomis. Jei- 
gu kažkas atrodo keista - nemokamas dviratis, ypatingos trene- 
rio ar mokytojo skiriamos privilegijos, pakartotinis nepažįstamo 
žmogaus dėmesys, - ji turi pradėti abejoti ir pasikalbėti apie tai 
su jumis. Ne į kiekvieną klausimą rasite paprastą atsakymą; ne 
viskas gali būti gerai arba blogai. Vaikai turi žinoti, kad bet kokiu 
klausimu gali kreiptis į jus, bet taip pat privalo išmokti mąstyti 
ir patys. Nelaukite, kol vaikui sueis šešiolika, kad paklaustumėte: 
„Jeigu visi kiti nori nušokti nuo uolos, ar šoktum ir tu?“ Jei norite 
apsaugoti vaikus, kad niekas jais nepasinaudotų, privalote anks- 
ti pradėti aiškinti jiems, kaip svarbu viską gerai apgalvoti. Galite 
pradėti nuo pamokymo, jog vaikai kartais neprivalo paisyti gerų 
manierų. Taip pradėsite pokalbį, kuris priklausys nuo aplinkybių. 
Padėkite vaikui suprasti, kad suaugęs žmogus privalo užsitarnau- 
ti vaiko pasitikėjimą. Pavyzdžiui, vaikai turi tikėti mokytojais ir 
jų klausyti, bet netgi mokykloje vaikas turi būti skatinamas sava- 
rankiškai mąstyti ir spręsti. Paaiškinkite, jog jie neturi bijoti už- 
davinėti klausimų, turėti savo nuomonę ir gerai apgalvoti įvairius 
pasiūlymus bei prašymus. Dar labai svarbu, kad vaikai ir jų drau- 
gai žinotų, jog gali bet kada pasikalbėti, pasitarti su jumis. Juk jūs 
norite padėti jiems saugiai užaugti. 

Jeigu įtariate priekabiavimą ar tvirkinimą: 
Pirmiausia pasirūpinkite savo ir vaiko saugumu 
Sudarykite saugumo lygtį 
Praneškite apie tai tinkamoms institucijoms 
Nedarykite išankstinių išvadų 

Neskubėkite iš karto daryti išvadų 


Rašant knygą apie vaikų saugumą, kyla pavojus, kad ji gali 
paskatinti ar netgi sukurti terpę paranojai. Mes visi į tai linkę. 
Pavyzdžiui, mano sesuo buvo įsitikinusi, jog vietiniame sporto 
klube aptiko potencialią grėsmę. Ji ten lankėsi tuo metu, kai at- 
ėjo treniruotis vietinės mokyklos vaikinai sportininkai. Sesuo 
pastebėjo vieną keistai atrodantį vyruką, visą laiką dėbčiojusį 
į vaikinus. Jis, regis, mėgino į save atkreipti jų dėmesį, kilno- 
damas ypač sunkius svarmenis ir demonstruodamas savo jėgą. 
„Aha! - pagalvojo mano sesuo. - Iškrypėlis mano pamėgtame 
sporto klube!“ 

Vienu momentu tas vyras priėjo prie vieno iš vaikinų ir pa- 
klausė, kas jį išmokė tam tikro svorių kilnojimo judesio. Vaikinas 
atsakė, o vyriškis davė jam keletą patarimų. „Ak, koks įžūlumas, 
priekabiauja mano akyse!“ - mintijo sesuo. Ji buvo labai pasipik- 
tinusi dėl tokio begėdiško elgesio jos mažame miestelyje ir pra- 
dėjo galvoti, ką daryti. 

O tada ji staiga suprato, jog tai buvo tų vaikinų treneris. 

Trys vaikinukai priėjo prie jo, pavadino treneriu ir pasiteira- 
vo apie kažkokį pratimą. Viskas stojo į savo vietas. Aišku, kad jis 
juos stebėjo ir kontroliavo. Prižiūrėti treniruotę, rodyti tinkamus 
svorių kilnojimo metodus ir mokyti pratimų buvo jo darbas. 

Šis įvykis labai paveikė mano seserį, ji suprato, kodėl turime 
būti atsargūs ir nepulti daryti išankstinių išvadų bei teisti žmo- 
nių, jei nežinome visos istorijos. 

Tik nesupraskite manęs klaidingai. Pagrindinė žinia visada 
buvo ir bus: jeigu jūsų vaikas turi bent vieną priežastį nerimau- 
ti dėl savo saugumo, iš karto turi imtis veiksmų, kad apsisaugotų: 
pereiti į kitą gatvės pusę; atsisakyti padėti ieškoti dingusio šuniu- 
ko; nesutikti važiuoti su nepažįstamu žmogumi; elgtis nemanda- 
giai, jeigu to reikia. Vis dėlto saugojimasis yra visiškai skirtingas 
dalykas nei žmogaus apkaltinimas nederamu elgesiu. Galbūt vai- 
ruotojas iš tikrųjų pasiklydo, šuniukas pabėgo, o nepažįstamas 
žmogus neturi jokių piktų kėslų. Esmė ta, kad intuicija, patirtis ir 
žinios gali padėti išlikti saugiam; o jeigu jūsų vaikas saugus, elki- 
tės protingai prieš pradėdami ką nors kaltinti. 

Žinojau tokį atvejį, kai dvynukai paskelbė, kad juos tvirkino 
jų senelis. Vyko didžiulio atgarsio susilaukęs teismas, kurio metu 
kilo daugiau klausimų nei atsakymų. Abiejų pusių advokatai, re- 
gis, visiškai tikėjo savo klientais. Berniukų terapeutė, remdamasi 
jų elgesiu, buvo visiškai įsitikinusi, jog jie buvo tvirkinami. Kai- 
mynai, bendradarbiai ir kai kurie giminaičiai tikėjo vaikų sene- 
lio nekaltumu; žentas (vaikų tėvas) nė kiek neabejojo, kad jo uoš- 
vis buvo seksualinis nusikaltėlis. „Vaikai buvo išniekinti, - viešai 
pareiškė jis. Paaiškėjo, jog vyresnio amžiaus moteris anonimiš- 
kai paskambino į vietinę vaikų teisių tarnybą ir pranešė, jog vai- 
kai buvo seksualiai išnaudojami. Dar po trijų panašių anonimi- 
nių skambučių tarnybos darbuotojai ėmėsi veiksmų. Iš pradžių 
berniukai dvejojo, bet vėliau pradėjo teigti, jog tai tiesa, senelis 
tvirkino juos. Tiesą sakant, kuo dažniau jų apie tai klausinėjo, tuo 
labiau jie buvo tuo įsitikinę. 

Byloje lemiamas buvo vaikų terapeutės liudijimas. Ji tvirti- 
no iš pradžių nepastebėjusi jokių ženklų, jog prie berniukų buvo 
priekabiauta, tačiau po antro pokalbio su policija ji pripažino su- 

sirūpinimą dėl berniukų elgesio. Moteris pateikė pavyzdį, kaip 
kartą berniukai lankėsi pas ją su seneliu. Įėjusi į laukiamąjį, ji pa- 
stebėjo, kad vaikai sėdėjo labai arti senelio, ir tai jai pasirodė kaip 
labai neįprastas vyro elgesys. Gydytoja dar pridūrė, jog vienas iš 
dvynių per pastaruosius metus priaugo daug svorio. Ji pareiškė, 
kad svorio padidėjimas buvo seksualinio išnaudojimo požymis. 

Vis dėlto nėra jokių klinikinių įrodymų, jog padidėjęs svoris 
susijęs su išnaudojimu, o tėvai ir seneliai visada sėdi arti savo vai- 
kų ar anūkų. Taigi ar gydytoja norėjo suklaidinti policiją? Savai- 
me suprantama, kad išnaudojami vaikai gali priaugti svorio. Įma- 
noma, jog iškrypėlis gali vaikus sodinti labai arti savęs. Tačiau 
tokie faktai susiejami, kai jau daroma prielaida, kad kaltinimai 
tvirkinimu yra pagrįsti. Visgi joks pavienis, su niekuo nesusijęs 
faktas negali būti įtikinamas įrodymas. 

Dvynukų atveju situacija tapo nevaldoma. Teismo proceso 
metu jų tėvai išsiskyrė, o prisiekusieji nusprendė, jog įrodymai 
nepakankami, kad senelį būtų galima pripažinti kaltu. Deja, tai 
nepadėjo šeimai bei draugams atsikratyti įtarimų. Niekas dau- 
giau neleido jam vienam būti su dvynukais ar kitais vaikais. Nors 
jis nebuvo įtrauktas į liūdnai pagarsėjusį „Meganos“ sąrašą, ku- 
riame surašytos visų teistų seksualinių nusikaltėlių pavardės, vie- 
tinės teisėsaugos institucijos pažinojo jį kaip galimą seksualinį iš- 
krypėlį. Viso to pasekmė - senelis prarado savo šeimą. 

Skyrybų atveju panašūs nepagrįsti tvirtinimai naudojami 
kaip ginklas tarp sutuoktinių. Vos tik kas nors apkaltinamas, visi 
iš karto tampa budresni. Lieka didžiulis neatsakytas klausimas: 
o jeigu taip buvo iš tikrųjų? O jeigu ne? Teisėjams, terapeutams, 
šeimoms ir advokatams kartais būna labai sunku tai išsiaiškin- 
ti. Man nemažai teko dirbti su pacientais, patiriančiais sudėtin- 
gas, konfliktines skyrybas. Kartais aiškiai nustatoma, kad vienas 
iš tėvų tvirkino savo vaiką. Deja, kitais atvejais visiškai neaišku, 
kas ir kaip nutiko. 

Tai nėra tapatūs dalykai. Jums kelia rūpestį treneris, mokyto- 
jas ar dar kas nors? Pasikalbėkite su vaiku. Pasirūpinkite, kad jis 
neliktų vienas su tuo asmeniu. Įtarimas yra pakankama priežas- 
tis, jog susirūpinęs tėvas imtųsi saugumo priemonių. Tačiau įta- 
rimo nepakanka kaltinimams iškelti. Vis dėlto tai turi paskatin- 
ti tėvus ar globėjus labiau pasidomėti, išsiaiškinti daugiau faktų. 
Nepamirškite pamokyti vaiką šioje knygoje paminėtų saugumo 
taisyklių - tėvai turi visada žinoti, kur yra vaikai, kur bus vėliau, 
su kuo ir kaip su jais galima susisiekti. Mokykite vaikus budru- 
mo, skatinkite viską gerai apgalvoti. Neužmirškite, jog bendravi- 
mas yra jėga, o švietimas - stiprybė. Tik atvirai pabendravus su 
vaikais ir žinant faktus, galima imtis teisinių priemonių ir praneš- 
ti apie savo nerimą teisėsaugos atstovams ar kitoms susijusioms 
tarnyboms. Pirmiausia pasirūpinkite vaiko saugumu, tik po to 
apsvarstykite, ką jūs žinote, o ko ne, su kuo turėtumėte apie tai 
pasikalbėti ir ką daryti toliau, priklausomai nuo to, ką sužinosi- 
te. Elkitės greitai, kad užtikrintumėte vaiko saugumą, tačiau nu- 
sprendę apkaltinti nederamu elgesiu, neskubėkite, elkitės apgal- 
votai, atsargiai ir pasitelkę teisines priemones. 


Kur kreiptis norint pranešti apie nederamą elgesį: 
+» Susisiekite su policija. 
+ Susisiekite su Vaiko teisių apsaugos tarnyba. 


Treneriai: situacijos analizė 


Apie trenerius per žinias kalbama nuolat. Keletas blogųjų su- 
silaukė išskirtinio žiniasklaidos dėmesio dėl amoralaus elgesio su 
vaikais. Tuo pat metu ir dažniausia tuose pačiuose laikraščiuose 
ar televizijos laidose pasakojama apie neįtikėtinus sporto pasieki- 

mus, apie darbščius, stropius vaikus ir jų mokyklas. Niekas nenei- 
gia, kad didžioji dauguma trenerių yra neapdainuoti didvyriai, 
sunkiai ir daug dirbantys už nedidelį atlygį, prisidedantys prie 
begalinio skaičiaus vaikų charakterių formavimo. Jei šie vyrai ir 
moterys gerai atlieka savo darbą, jie artimai bendrauja su vaikais, 
sukuria tarpusavio santykius, kurie gali būti asmeniški. Sporte 
reikalingas ir fizinis, ir emocinis atsidavimas, nes jeigu ruošiesi 
rungtyniauti, varžytis, tave visada lydės stimulas, stresas, baimė 
dėl nesėkmės ir džiaugsmas nugalėjus. Tokią intymią atmosferą 
gali sukurti talentingi sportininkai, miesto ar net valstybės čem- 
pionai, kartais olimpiados žvaigždės. Retais atvejais tai gali atver- 
ti seksualinio piktnaudžiavimo galimybes. 

Daugelis trenerių atsiranda mūsų vaikų gyvenimuose, kai jie 
mokosi vidurinėje mokykloje ar gimnazijoje arba, tiksliau, kai 
prasideda atsiskyrimo nuo tėvų procesas ir vaikai lengviau pasi- 
duoda kitų suaugusiųjų įtakai. Tokiu metu turite pasikalbėti su 
jais apie tinkamus santykius su suaugusiaisiais ir būtinybę išlaiky- 
ti tam tikras deramas ribas. Labiau tikėtina, kad vaikas papasakos 
tėvams, kas vyksta, jeigu, pirma, būsite jam paaiškinęs, koks suau- 
gusiojo elgesys yra deramas ir koks nederamas, ir, antra, jis žinos, 
jog pajutęs, kad kažkas negerai, gali apie tai pasakyti jums ir ne- 
bus dėl to kaltinamas. Kaip jau žinote, bendravimas yra visagalis. 


Kaip elgtis neaiškiose situacijose: 


Ką darytumėte jūs? 

+ Treneris nori nusivesti jūsų penkiolikmetę dukterį į jos 
mėgstamos grupės koncertą. Tik ją vieną. Jis sako, jog tai 
„atsidėkojimas“ už tai, kad ji pati geriausia jo žaidėja. 

Atsakytumėte, jog, jeigu jis perduotų bilietus kaip „atsidėkoji- 

mą“ jums, su malonumu nusivestumėte dukrą į koncertą, nes ne- 
manote, kad jam derėtų ją vestis. 

+ Jūsų šešiametė dukra sako, kad jai nepatinka, kai dėdė 
Tomas sodinasi ją ant kelių. Jis mėgsta ją kutenti ir, nors 
dėdė Tomas jai patinka, jūsų dukra nemėgsta būti kutena- 
ma. Ji prašo jūsų nieko jam nesakyti. 

Pasakytumėte, jog džiaugiatės, kad ji apie tai jums papasako- 
jo. Primintumėte, jog kitą kartą, kai dėdė Tomas vėl pakvies ją ant 
kelių, ji galės atsisakyti. Tegul dukra žino, jog būsite netoliese, kai 
dėdė Tomas vėl ateis į svečius. Pasakysite jam, jog džiaugiatės jo 
apsilankymais, bet nenorite, kad jūsų dukra sėdėtų jam ant kelių. 
Priminkite, jog tai puiki galimybė pasimokyti apginti savo teises, ir 
ji nepasakė ir nepadarė nieko blogo! 

+» Sūnaus mokykloje esate atsakinga už pagalbą klasei. Jūs 
nepasisiūlėte savanoriškai, bet kiti tėvai balsavo už jus sa- 
kydami, jog „žinojo, kad jūs neprieštarausite“. Iš tiesų jūs 
prieštaraujate, nes tai pradeda trukdyti darbams namuo- 
se, jau nebeturite laiko padėti savo vaikams. Tačiau jūsų 
sūnus mano, jog tai puiku, kad jūs tiek daug darote. 

Pasakytumėte sūnui, kad jį mylite ir norite padėti, bet turite 
nubrėžti tam tikras ribas. Nuo šiol padėsite tik tada, kai turėsite 
laiko, ir pranešite kitiems tėvams, jog darysite tik tai, ką pati nu- 
spręsite ar pasisiūlysite. 


Šiame amžiaus tarpsnyje gali padėti saugumo lygtis. Pradėki- 
me nuo paauglės mažojo beisbolo žaidėjos ir trenerio, laikančio 
ją labai talentinga. Kol kas viskas gerai. Mergaitė iš tikrųjų tampa 
tikra komandos žvaigžde ir treneris skiria jai daugiau laiko, to- 
bulina jos įgūdžius. Kol kas tai reiškia tik tiek, jog daugiau laiko 
po mokyklos praleidžiama beisbolo aikštelėje. Taigi: puiki spor- 
tininkė + susidomėjęs treneris + vieša treniruočių erdvė = saugi 
situacija. 

Tarkime, kad mergaitės mama mano, jog dukra nusipelno 
daugiau dėmesio; galų gale, kalbama, kad ji gali gauti koledžo sti- 

pendiją, o gal netgi patekti į olimpiadą. Iš trenerio ir draugų mama 
girdėjo, kad jos dukra „ypatinga. Duktė jaučia tą patį, ji taip at- 
sidavusi sportui, jog savo mobiliajame telefone nustačiusi skir- 
tingą melodiją, kad iš karto atpažintų, kai jai skambina treneris. 
Treneris siūlo jai šiek tiek padirbėti papildomai, tik su juo. Gal- 
būt plaukiojimas baseine padėtų sustiprinti raumenis. Jo namuo- 
se yra baseinas, taigi niekas netrukdytų. Beje, šis treneris neseniai 
pradėjo dirbti mokykloje ir niekas jo gerai nepažįsta. Jis atrodo 
„normalus , galų gale, mokyklos administracija nesamdytų nepa- 
tikimo žmogaus. Be to, duktė tikrai talentinga, toji stipendija la- 
bai reikalinga. Ką gi, situacija darosi painesnė. Bet ne iš saugumo 
lygties požiūrio taško. Papildžius lygtį dar vienu dėmeniu „nau- 
jas treneris, rezultatas šiek tiek pasikeičia, iškyla daugiau klausi- 
mų. Pakeiskime lygtį dar labiau: po treniruotės baseine duktė, re- 
gis, praranda susidomėjimą mažuoju beisbolu, ištrina skambučio 
melodiją, rečiau lanko treniruotes. Susidomėjęs naujas treneris + 
laikas, praleistas vienu du, + talentinga sportininkė staiga prarado 
susidomėjimą = kas čia vyksta? = potencialus pavojus. 

Jeigu jums dar neskamba pavojaus varpai, - turėtų. O dabar 
komanda keliauja į varžybas kitame mieste. Treneris nerimauja dėl 
pagrindinės žaidėjos sveikatos, siūlo naktį praleisti jo viešbučio 
kambaryje, kad „gerai išsimiegotų . Jis netgi pataria mamai labiau 
atsipalaiduoti, jeigu nori, kad dukrai pasisektų. Duktė sako neno- 
rinti apie tai kalbėti. Dabar pavojaus varpai skamba tikrai garsiai. 
Metas pradėti rinkti informaciją, atverti komunikacijos kanalus. 

Kas, jeigu treneris yra gerai žinomas, nepriekaištingos reputaci- 
jos, su daugybe rekomendacijų ir padėkų už meistriškumą ir atsida- 
vimą savo auklėtiniams? Jeigu trenerė yra moteris? Jei mama išgirsta 
iš dukters draugės, kad prie jos dukters priekabiauja kita pavyduliau- 
janti komandos narė ir trenerė stengiasi ją apsaugoti? Jeigu dukra 
prisiekinėja, kad nieko nepadoraus čia nevyksta? Kada tėvams rei- 
kėtų žengti kitus žingsnius ir prašyti atitinkamų instancijų dėmesio? 

Susidomėjęs treneris praleidžia vis daugiau laiko vienumoje 
su talentinga, vos penkiolikos sulaukusia sportininke, kuri stai- 
ga prarado susidomėjimą sportu = pavojus. Labai gerai žinomas, 
nepriekaištingos reputacijos treneris, ginantis savo auklėtinę nuo 
priekabiavimo = ?? Lygtis keičiasi sulig kiekvienu naujos infor- 
macijos trupinėliu. 

Būtent tokią istoriją man papasakojo viena iš klienčių. Lai- 
mei, jai neteko patirti teismo proceso išbandymų. Ji papasakojo 
mamai, kur ir kada treneris norėjo susitikti su ja akis į akį, prisi- 
pažino jaučianti, jog čia kažkas ne taip. Mamai kilo įtarimų ir ji 
privertė mokyklą atkreipti dėmesį į trenerio elgesį. Ji nieko ne- 
kaltino, bet paprašė daugiau informacijos. Buvo išsiaiškinta, kad 
treneris anksčiau teistas dėl keturiolikmetės išprievartavimo ki- 
toje valstijoje. Mano klientė netapo auka, nes jos su mama buvo 
budrios. Mama ėmėsi veiksmų, kad apsaugotų savo dukterį. Kai 
paaiškėjo tiesa, daugybė žmonių buvo apstulbę. Vėliau mano 
klientė gerame koledže pasižymėjo kaip puiki mažojo beisbolo 
žaidėja, o dabar pati dirba trenere. 

Taigi kaip reikia elgtis? Kas yra perdėta reakcija ir pernelyg 
didelis liberalumas? Kilęs įtarimas turi paskatinti susirūpinu- 
sį tėvą paieškoti daugiau informacijos ir išsiaiškinti, kas vyksta. 
Užtenka vien įtarimo, kad padėtumėte sunerimusiam vaikui ap- 
sisaugoti. Kalbėkite su savo vaikais. Supažindinkite su saugumo 
taisyklėmis, paminėtomis šioje knygoje. Saugumo lygtis visada 
atrodys šiek tiek kitaip, jei tėvai žinos, kur jų vaikas yra, su kuo, 
kaip su juo susisiekti. Mokykite vaikus budrumo, sąmoningumo, 
viską gerai apgalvoti ir pasipasakoti, jeigu jaučia, jog kažkas yra 
ne taip, kaip turėtų būti. Situacijos apie trenerį analizė moko mus 
vieno dalyko: pirmiausia pasirūpinkite vaiko saugumu, tada iš- 
siaiškinkite visus faktus. Įtarimų nepakankama asmeniui apkal- 
tinti, bet jų užtenka tam, kad imtumėtės veiksmų savo vaikui ap- 
saugoti. 

14 skyrius 


Meilė, prilygstanti 
stiprybei 


Jei norite, kad jūsų vaikai būtų saugūs, privalote 
prisiminti: 

Svarbiausia yra bendravimas 

Mokymas yra galia 

Meilė yra stiprybė 


14 Skyrius: Meilė, prilygstanti stiprybei 


Meilė yra stiprybė 


Tikriausiai jau žinote, kad vaikai visą laiką mokosi iš tėvų, 
atkartoja žodžius, gestus ir idėjas. Daugelis vaikų vaikštinėja su 
apčiuopiamais jūsų meilės įrodymais - daiktais, kuriuos jiems 
nupirkote: nuo papuošalų iki madingų ir „visiems privalomų“ 
sportinių batelių. Vis dėlto galbūt dar nežinote, jog šios nepas- 
tebimos jūsų pamokos ir daiktai formuoja jų elgesį ir sugebėjimą 
kovoti už save. Kodėl? Nes vaikui kaip niekas kitas padeda žinoji- 
mas, kad yra besąlygiškai mylimas. 

Susiklosčius pačioms blogiausioms aplinkybėms, meilė yra 
stiprybės šaltinis. Žinau, kad tragedijas išgyvenę žmonės dažnai 
remiasi į tikėjimą, kuris padeda jiems tuo sunkiu metu. Net ir 
nereligingi žmonės ieško pagalbos neapčiuopiamuose dalykuose. 
Viena mano klientė, kurios dukra buvo pagrobta, gailėjosi, kad 
nedavė savo vaikui ko nors, simbolizuojančio begalinę jos meilę, 
ir pažado, jog galiausiai ji vis tiek bus išgelbėta. Ji troško, kad būtų 
galėjusi perduoti dukrai pažadą, kad ji „visada bus su ja, nesvar- 
bu, kas benutiktų . 

Nelaukite ir nedvejokite, perduokite šią žinią savo vaikams 
dabar pat. Vaikai šiuos žodžius visada nešiojasi su savimi, kiek- 
vieną dieną, jei tik nuolat jiems tai kartojate. Dirbau su moteri- 
mi, kuri labai gailėjosi, jog nepasakė savo dukrai, ką jautė, aiškiai 
neparodė savo meilės, nepadovanojo nieko, į ką abi galėtų laiky- 

tis įsikibusios, jeigu nutiktų kas nors blogo. Ir tikrai nutiko. Su- 
laužęs globos sutartį, tėvas išsivežė vaiką iš šalies. Mano klientę 
graužė kaltė. Ji niekaip negalėjo pranešti savo pagrobtai dukrai, 
kad ją be galo myli. „Mano dukra visiškai viena ir neturi iš manęs 
nieko, kas ją paguostų“, - sakydavo ji man. Tačiau kai dukra buvo 
sugrąžinta, motina sužinojo, kad jai ištverti padėjo vienas prisi- 
minimas, kai kartą jos dviese su mama ruošė ypatingą vakarienę. 
„Mama, aš vis galvodavau ir galvodavau apie tai, kai man būdavo 
liūdna, ir pajusdavau tavo artumą.“ Motina savo veiksmais per- 
teikė besąlyginę meilę dukrai ir suteikė jai tiek pasitikėjimo, kad 
mergaitė galėjo pasakyti: „Aš žinojau, jog tu lauki manęs.“ 


Stiprinkite savo meilę 


Meilė, kurią duodate savo vaikams, tampa meile, kurią jie iš- 
moksta perduoti kitiems. Vėliau, atsidūrus stresinėje ar sunkioje 
situacijoje, šioje meilėje jie sugeba rasti jėgų. Mes dažnai mano- 
me, jog vaikai supranta, kad besąlygiškai juos mylime. Tariamės, 
jog jie žino, kad mylime juos ne dėl to, kad įmušė lemiamą įvartį 
per svarbias varžybas ar gavo patį geriausią pažymį už matema- 
tikos testą. Mylime juos visada, net ir tada, kai jie mus suerzina 
ir supykdo. Nemanykite. Vaikams nuolat reikia pastiprinimo. Jie 
jaudinasi, kad nėra labai geri; nerimauja, kad gali padaryti tai, kas 
jums nepatiks. Tragiška tiesa yra ta, kad seksualiai išnaudojamos 
mergaitės prievartautojų dažnai gąsdinamos, jog gėdingos nuo- 
traukos bus parodytos tėvams, jeigu jos nedarys, kaip liepiamos. 
Dažnai paauglės nutyli tiesą, nes bijo, kad tėvai po viso to jų ne- 
mylės! O jeigu toks vaikas giliai širdyje žinotų, jog bus suprastas 
ir mylimas besąlygiškai? 

Tėvų nepritarimas yra lyg dviašmenis kardas. Nepritarimo 
baimė dažnai veikia teigiamai. Tai gali būti sąžinės balsas, nelei- 
džiantis vaikams pakliūti į bėdą. Tačiau tai taip pat gali sutrukdy- 

ti vaikams pasitikėti savimi. O jeigu nepasitiki savimi, nesugebi ir 
apsiginti. Nepasitikėdamas savimi, gali imti galvoti: „Nesvarbu, ką 
bedaryčiau. Vis tiek niekam tai nerūpi. Taigi pasakykite savo vai- 
kams, kad juos mylite! Papasakokite, ką jie jums reiškia ir kad visa- 
da juos mylėsite. Jei elgsitės su jais su meile ir pagarba, jie ir patys 
save mylės bei gerbs. Tai padės jiems sunkiu metu, padės ir jums. 

Ir koks gi viso to neigiamas aspektas? Jo apskritai nėra. Nuo- 
latinis kartojimas, jog mylite ir visada palaikysite savo vaiką, blo- 
giausiu atveju gali tik šiek tiek jį trikdyti. Tai nereiškia, kad vai- 
kams leidžiama daryti, ką tik jie nori. Užmerkti akis prieš niekam 
tikusį elgesį - tai ne besąlyginės meilės pasireiškimas. Jeigu myli- 
te, tai nereiškia, jog neturite nustatyti tam tikrų ribų. Vaikai, ku- 
rių elgesio tėvai neriboja jokiomis taisyklėmis, vėliau ir patys ne- 
sugeba nusibrėžti ribos. Tačiau žinojimas, kaip labai mylite savo 
dukrą ar sūnų, suteikia jiems neribotą galią pasaulyje. Jūsų meilė 
yra galingas priešnuodis visokiems gyvenimo sunkumams. 

Kaip tai daryti praktiškai? Meilę išreiškiame žodžiais ir dar- 
bais. Dauguma tėvų elgiasi taip net nesusimąstydami. Tačiau jei- 
gu išmoksite apie tai galvoti, sąmoningai stengsitės parodyti mei- 
lę, vaikai tai pastebės. Kartais dėl įvairių asmeninių priežasčių tai 
gali būti labai sunku. Sunkios skyrybos, nelaimingas šeimyninis 
gyvenimas kartais gali išsunkti ir žodžius, ir veiksmus. Vis dėlto 
parodyti vaikams, kad juos mylite, yra pats lengviausias dalykas, 
daug lengviau nei sumokėti už įspūdingas atostogas ar išspręsti 
įtemptus santykius tarp vyro ir žmonos ar buvusių sutuoktinių. 
Tiesą sakant, jei abu tėvai meilę vaikams kartu su rūpinimusi jų 
saugumu laiko svarbiausiu tikslu, tai netgi gali pataisyti įtemptus 
santykius ar sunkią skyrybų eigą. Jei aplinkybės sudėtingos, vai- 
kai tikriausiai nerodys jums tokių pat šiltų jausmų. Nesileiskite 
sustabdomi. Niekas negali sukliudyti jums išreikšti savo vaikams 
besąlyginės meilės. Neužmirškite, kad jie jus mato. Jūsų jėga - tai 
ir jų jėga. Tikėkite, kad nesvarbu, kokių jausmų susilauksite iš 

vaikų, rodydami savo absoliučią meilę, jūs juos tik sustiprinsite ir 
jie bus saugesni šiame pasaulyje. 


Paprasti būdai parodyti meilę: 

+» Pasakykite, kad juos mylite. 

+» Apkabinkite ir pabučiuokite vaikus, ypač kai jie kur nors 
išeina arba pareina. 

+» Rašykite jiems raštelius. 

+» Kartu leiskite laiką: žaidimai ir bendras maisto ruošimas 
yra puikūs užsiėmimai! 

+  Įdėmiai klausykitės, kai jie kalba su jumis. Liaukitės darę 
tai, ką darėte, ir sutelkite į juos visą savo dėmesį. 

+» Kaip įmanoma dažniau kartu pietaukite ar vakarieniau- 
kite. 

+  Išdėliokite jų kūrybos darbelius, kad visi matytų. 

+  Skatinkite vaikus svajoti ir siekti svajonių. 


15 skyrius 


Lankstumas ir 
išlikimo genas 


Mokykite vaikus iškęsti sunkumus ir išgyventi: 
Keiskite nusistovėjusią tvarką ir planus 
Mokykite prisitaikyti 
Parodykite, kad susierzinimas yra suvaldomas 
Mokykite susidorojimo su sunkumais strategijų 

Kokią pačią baisiausią situaciją galite įsivaizduoti? Kartą pa- 
klausta, viena mano klientė akimirksniu nedvejodama atsakė, 
kad labiausiai bijotų nors trumpam atsidurti lėktuve. Ji sakėsi 
niekada gyvenime neskridusi, o kai tik mėgindavo įtikinti save 
leistis į kokią nors kelionę lėktuvu, taip ir nesukaupdavo pakan- 
kamai drąsos. Daugelis mūsų bijo skristi, bet išmokstame suval- 
dyti tokią baimę, galbūt iš būtinybės ar norėdami pasinaudoti ke- 
lionių lėktuvu privalumais. Šioji klientė gyveno tokį gyvenimą, 
kad jai niekada nereikėjo lipti į lėktuvą, ir buvo įsitikinusi, jog ir 
neprireiks. Ji nenorėjo lavinti įgūdžių, reikalingų norint suvaldy- 
ti savo baimę. Be abejonės, jos gyvenimas buvo suvaržytas. Žmo- 
nės, vaizdai ir patirtys, kurias išgyvename keliaudami oru, jai nie- 
kada nebus lengvai pasiekiami. Neįstengdama priimti pokyčių, 
nenorėdama išmokti nugalėti baimę ir prisitaikyti, didžiąją gyve- 
nimo dalį ji praleis nedidelėje teritorijoje. 

Kas leidžia vienam žmogui nugalėti skrydžio baimę, o kitas 
tos pačios baimės lieka beviltiškai užspeistas į kampą? Labai vi- 
lioja ieškoti absoliučių tiesų apie Žmogaus prigimtį, tikėti, kad 
galima rasti aiškių, nedviprasmiškų atsakymų į tai, kas padeda 
įveikti sunkumus ir išgyventi katastrofas. Tačiau matydami pa- 
saulį tik juoda ir balta spalvomis, galime nepastebėti paprastos 
tiesos: nėra jokių absoliutų, mes visi esame skirtingi ir nėra vieno 
„teisingo“ kelio. Asmenybių skirtumai, vaikystėje išmoktos pa- 
mokos, teigiamos ar neigiamos, sunkumų įveikimo strategijos, 

sugebėjimas ištverti ir priimti sielvartą - visa tai yra veiksniai, 
nuo kurių priklauso, kaip įveiksime ir suvaldysime savo baimes. 


Išlikimo genas 


Savo knygoje „Išgyvenimo klubas: paslaptys ir mokslai, galin- 
tys išgelbėti gyvybę“? Benas Šervudas pasakoja keleto katastrofas 
išgyvenusių žmonių istorijas ir pažymi, kad jie turėjo daug bend- 
rų bruožų, kurių ryškiausi - optimizmas ir dvasingumas. Remda- 
masis įtikinamais tyrimais, ponas Šervudas kelia mintį, jog egzis- 
tuoja išlikimo genas. Mes galime paveldėti sugebėjimą išgyventi 
ir jis gali būti labiau „išsivystęs“ nei pas kitus žmones. Tačiau tai 
tik iš dalies tiesa. Galbūt sugebėjimas greitai atgauti fizines ir dva- 
sines jėgas keičiasi priklausomai nuo situacijos tiek pat, o gal ir 
labiau nei priklausomai nuo Žmogaus charakterio. Gal sugebė- 
jimas išgyventi priklauso nuo žmogaus psichikos būklės krizės 
metu? Neabejotina: visi išgyvenusieji Šervudo knygoje sutinka, 
kad pozityvus požiūris buvo lemiamas veiksnys jų išlikimui. 


Išlikite ramūs 


Daugeliui žmonių kelionė lėktuvu nesukelia streso. Kitiems 
tai siaubinga patirtis ir mėginti įveikti šią baimę labai sunku, to- 
dėl daug kas tiesiog atsisako juo skristi. Nemažai mūsų gyvena 
tarp šių dviejų kraštutinumų. Atsidūrę prie lėktuvo durų, galime 
lengvai suvaldyti staigų baimės jausmą arba išmokstame prisitai- 
kyti prie aplinkybių. Daugeliui iš mūsų neteks atsidurti situacijo- 
se, kuriose reikėtų išbandyti savo išlikimo geną, bet visi tam tikra 
forma patiriame stresą ir nerimą, nesvarbu, kokio amžiaus bebū- 
tume. Visi žinome, kad tai, kaip sugebame susidoroti su stresinė- 


Ben Sherwood „The Survivors Club: The Secrets and Science that Could Save 
Your Life“. 

mis situacijomis, gali turėti didelės įtakos bendrai mūsų sveikatai. 
Norėdami pasirūpinti savimi ir aplinkiniais, privalote išmokti iš- 
likti ramūs ir susikaupę bei mokėti panaudoti tam tikras strate- 
gijas, padedančias suvaldyti, sumažinti ar pakęsti stresines situa- 
cijas. Dauguma žmonių apskritai neturi jokių strategijų; taigi jei 
padėsite vaikams jas įvaldyti, išmokysite juos išgyventi. 

Gydytojai vis dažniau randa įrodymų, kad teigiamos mintys 
padeda įveikti kai kurias depresijos formas. Optimizmas yra tei- 
giamas susidorojimo su sunkumais įgūdis. Privalote jį skiepyti 
savo augantiems vaikams. Kaip visa tai susiję su knyga apie su- 
manumą ir vaikų mokymą vengti pavojingų situacijų? Štai kaip: 
sugebėjimas išlikti ramiam yra išlavinamas įgūdis, tiesiogiai su- 
sijęs su saugumu. Galime padėti savo vaikams, mokydami juos 
nusiraminti ir susikaupti nepalankiose situacijose; išmokyti juos 
tvirtai stovėti ant žemės, kvėpuoti ir sutelkti visą dėmesį į esamą 
akimirką. Kai kurios mokyklos Kalifornijoje jaunesnio mokykli- 
nio amžiaus vaikams duoda žemės drebėjimo išgyvenimo daik- 
tų rinkinius. Tėvų prašoma parašyti laišką, kuriame jie primintų 
savo vaikams: „Nusiramink, tu esi mylimas ir netrukus būsi su- 
rastas“. Tokių laiškų tikslas akivaizdus. Prisimenu, kaip man buvo 
nejauku rašyti šiuos laiškus savo vaikams, bet taip pat ir ramino 
pagalvojus, kad jie turės juos nelaimės atveju. 

Mokyti vaiką išlikti ramiam yra tikrai sunku, ypač jei esate 
iš tų tėvų, kurie linkę šiek tiek perdėtai į viską reaguoti. Labai 
svarbu tiksliai žinoti, kokie esame patys, todėl trumpai pagalvo- 
kite apie tai. Kaip elgėtės stresinėje situacijoje? Kaip manote, ko 
išmoko jūsų vaikai, matydami jūsų reakciją? Viena mano drau- 
gė pasakojo užaugusi namuose, kur visi pernelyg jautriai į viską 
reaguodavo, viskas atrodydavo lyg didžiulė drama. Ji sakė, jog tik 
pradėjusi jodinėti arkliais suprato, kad ir pati buvo pernelyg jaut- 
ri. Arkliai turi įgimtą gebėjimą perimti mūsų stresą, nes jų pačių 
galimybės išgyventi priklauso nuo sugebėjimo įvertinti potencia- 

lų pavojų. Dėmesingas raitelis junta nuolatinį grįžtamąjį ryšį iš 
gyvūno. Taigi draugė, pasinaudodama patirtimi su arkliais, išmo- 
ko išsaugoti ramybę net išsigandusi. Jeigu ji perdėtai reaguodavo 
būdama su arkliu, jis neišvengiamai atsakydavo tuo pačiu, baidy- 
davosi, bijodavo šokti, mėgindavo atbulas atsitraukti nuo kliūties. 
Visa tai tik įrodo, kad arkliai yra ypač jautrūs žmogaus psichi- 
nėms reakcijoms. Ilgainiui ji perdavė tai, ką išmoko iš arklių, savo 
dviem vaikams. Dabar jie visi taiko lėto kvėpavimo techniką, kai 
jaučiasi įsitempę, ir kiekvieną rytą kelias minutes praleidžia sėdė- 
dami ramiai, susikaupę. 


Nusiraminimo įgūdžių lavinimas 

+»  Atidumo lavinimas reiškia, kad sutelkiate dėmesį į tai, kas 
vyksta čia ir dabar. 

+ Susitelkite į dabartį, o ne praeitį ar ateitį. Kvėpuokite! 

+» Sutelkę dėmesį į šią akimirką, jūs mokotės nusiraminti. 
Suskaičiuokite keturis ar penkis daiktus, kuriuos matote 
aplink save. Dabar suskaičiuokite keturis ar penkis daly- 
kus, kuriuos jaučiate. O dabar keturis ar penkis dalykus, 
kuriuos girdite. 

+» Pasimokykite pajusti tą vietą, kur įeina ir išeina jūsų įkve- 
piamas oras. 

+  Nuleiskite abi pėdas ant žemės, sulėtinkite kvėpavimą ir 
pasistenkite išleisti įtampą nuo viršugalvio iki pat kojų 
pirštų galiukų. Darykite tai lėtai. 

+  Įkvėpdami suskaičiuokite iki penkių. Iškvėpdami taip pat 
suskaičiuokite iki penkių. Atpalaiduokite pečius. 


Nereikia šūsnies mokslinių duomenų, kad padarytume išvadą, 
jog mokytis nusiraminti yra geriau nei pasiduoti nerimui; pasiti- 
kėti savimi yra geriau nei bijoti, o optimizmas yra daug naudin- 
gesnis už depresiją. Remdamasi praktine patirtimi ir nauja litera- 

tūra, dar norėčiau atkreipti jūsų dėmesį, jog lankstumas taip pat 
labai svarbus. Kartu su optimizmu, visi pono Šervudo „Išgyveni- 
mo klube“ paminėti žmonės mokėjo vienaip ar kitaip prisitaikyti. 


Būkite lankstūs 


Ką praktiškai reiškia lankstumas? Tai yra sugebėjimas pri- 
sitaikyti prie besikeičiančių aplinkybių. Norėdami susidoroti su 
gyvenime kylančiais sunkumais, mes išsiugdome tam tikrus mąs- 
tymo modelius, prielaidas ir įsitikinimus, kurie leidžia greitai ap- 
sispręsti ir atitinkamai reaguoti į susidariusias situacijas. Laikui 
bėgant nesunku tapti konservatyviais, griežtais ir nelanksčiais, 
„užstrigti savo mąstymo modeliuose. Įsivaizduokite, kad jūsų 
dukra grįžusi namo pareiškia, jog jai nepatinka, kaip mokytojas 
nurodinėja mokiniams. Kaip reaguotumėte? Kokią pamoką per- 
teiktų jūsų atsakymas? Ar iš karto vyktumėte į mokyklą ir mėgin- 
tumėte pervesti dukrą į kitą klasę, o gal labiau padėtumėte savo 
vaikui, jei, kol renkate daugiau informacijos, paaiškintumėte jai, 
kad visi žmonės elgiasi skirtingai? Mokydami dukrą lankstumo - 
sugebėjimo prisitaikyti, - jūs ruošiate ją neišvengiamam momen- 
tui, kai nebūsite šalia ir negalėsite apsaugoti nuo netinkamo kito 
žmogaus elgesio. Pasitikrinkite, ar jūs, kaip tėvas, esate pasiren- 
gęs leisti vaikui laviruoti tarp gyvenimo iššūkių ir taip lavinti jo 
lankstumą. Ieškokite progų ir galimybių palaikyti vaiko gebėji- 
mus susidoroti su iššūkiais. 

Vienai mano pažįstamai tokia galimybė atsirado jos vaikui 
tapus liudininku scenos, kai mokyklos direktorius trenkė prasi- 
žengusiam paaugliui per veidą ir sugurino nosį už tai, kad šis iš- 
traukė kitam mokiniui iš rankų knygą. Aišku, paauglys pasielgė 
netinkamai. Direktorius sureagavo pernelyg audringai. Šis kivir- 
čas labai sujaudino ir prislėgė mano pažįstamos vaiką ir dar kelis 
kitus tai mačiusius mokinius. Po kelių savaičių mokyklos vadovas 

pranešė savo šios istorijos versiją. Tiesą sakant, jis pareiškė, jog 
tos scenos liudininkais tapę vaikai melavo. Jis tiesiai šviesiai pa- 
skelbė, kad to, ką jie sakė, nebuvo. 

Vaikai atsidūrė tarp dviejų ugnių ir liko sugniuždyti neatitiki- 
mo tarp to, ką jie matė, ir to, ką dabar skelbė mokyklos vadovas. 
Tėvų bendruomenė pasidalijo į priešingas stovyklas, daugelis ti- 
kėjo, kad vaikai melavo, kiti reikalavo, kad direktorius atsistaty- 
dintų. Mano pažįstama dažnai kalbėjosi su sūnumi apie tuos įvy- 
kius. Ji netgi svarstė galimybę perkelti vaiką į kitą mokyklą. Kaip 
dažnai nutinka tokiais atvejais, praėjo daugiau nei metai, kol di- 
rektorius atsisakė savo posto, o toji istorija taip niekada ir nebuvo 
iki galo išaiškinta. Net ir dabar, praėjus vienuolikai metų, žmonės 
laikosi skirtingų nuomonių apie tai, kas tada nutiko. 

Vis dėlto iš tokios niekam tikusios situacijos išėjo šis tas gero. 
Taip, mano pažįstamos sūnus susidūrė su liūdna realybe, kad su- 
augusieji ne visada patiki vaikais, bet jis taip pat sužinojo, jog su- 
gebėjo būti lankstus ir prisitaikyti prie nemalonios situacijos, kol 
direktorius dar pusantrų metų vadovavo mokyklai. Šis incidentas 
tapo nesmagia patirtimi įspūdžiams jautriam vaikui, tačiau buvo 
tinkamai panaudotas motinos, nepraleidusios progos su sūnumi 
aptarti šią sudėtingą temą, pamokyti jį kelių susidorojimo su sun- 
kumais strategijų bei padėti jam išmokti prisitaikyti. 

Sugebėjimas išgyventi gali būti įgimtas, bet, panašiai kaip ir 
drovumas, tai nėra asmenybės bruožas. Anksčiau manėme, kad 
drovų vaiką reikia palaikyti ir apginti, nes, galų gale, „toks jau jis 
yra. Dabar mokome vaikus išeiti iš komforto zonos ir išmėginti 
ką nors skirtingo. Sugebėjimas išgyventi iš tikrųjų gali priklausy- 
ti nuo genų, bet mes galime išmokyti vaikus lankstumo, kad jie 
taptų stipresniais. Normanas Doidge'as savo knygoje „Save kei- 
«6 


čiančios smegenys “ meta iššūkį nusistovėjusiai nuomonei, kad 


* Vert. M. Morkytė, „Kitos knygos“, 2012, Vilnius. 

mūsų smegenys negali keistis. Jis aiškina, jog naujausi neurologi- 
jos mokslų tyrimai rodo, kad žmogaus smegenys, veikiamos min- 
čių ir veiklos, pasižymi gebėjimu keistis. Jos tiesiogine prasme 
prisitaiko prie aplinkybių. 


Kaip reaguoti į iššūkius? 


Dirbant su vaikais patariama jiems mažiau aiškinti ir moky- 
ti, o daugiau kurti jų elgesio modelį. Taigi prieš mėgindami išsi- 
aiškinti, ar lankstūs jūsų vaikai, pirmiausia paklauskite savęs, ar 
lengvai prisitaikote prie pokyčių. Priešinatės naujoms technolo- 
gijoms ar su džiaugsmu jas priimate ir stengiatės išmokti, kaip 
jomis naudotis? Klausotės tos pačios muzikos, kokios klausėtės 
paauglystėje, ar domitės naujais, skirtingais atlikėjais? Senstant 
mums darosi vis sunkiau būti lankstiems, todėl turime dar dau- 
giau priežasčių prisiversti lavinti lankstumą, kad galėtume tinka- 
mai reaguoti į pokyčius. Anksti pradėkite pasakoti vaikams apie 
tai, kaip patiems kartais sunku susitaikyti su pasikeitimais. Tegul 
toks prisipažinimas paskatina jus su vaikais nugalėti nenorą būti 
lankstiems. Paklauskite savęs, ar teigiamai demonstruojate suge- 
bėjimą prisiderinti ir prisitaikyti. Teigiamu prisitaikymu galima 
vadinti ir nusivylimą, kai kas nors vyksta šiek tiek kitaip, nei ti- 
kėjotės, bet galiausiai vis tiek parodote vaikui, kad gebate priimti 
pokyčius. Neužmirškite, kad vaikai mokosi ne tik patys ką nors 
darydami ar atlikdami, bet ir stebėdami juos supančių suaugusių- 
jų elgesį. Neapsunkinkite jų savais vidiniais procesais, bet leiski- 
te vaikams pamatyti, kaip jūs ar kiti jiems svarbūs asmenys stoja 
į kovą su iššūkiais. 

Ar klausiate savo vaikų, kaip jie mėgina susidoroti su stresu 
jų gyvenimuose? Galbūt galėsite apie tai pasikalbėti po ypač sun- 
kaus kontrolinio darbo mokykloje arba po to, kai jiems teko su- 
sidurti su įtempta, sudėtinga situacija. „Kaip jauteisi?“, „Ką tokiu 

atveju darei?“, „Ar bijojai? Smalsaukite ir atidžiai klausykitės jų 
atsakymų. Galite ir patys išmokti kai ką naudingo! 

Tačiau kaip visa tai, apie ką dabar kalbėjomės, susiję su mėgi- 
nimu išgyventi pagrobimą? Galbūt labiau, nei manote. Negalima 
nuvertinti optimizmo svarbos stengiantis išgyventi psichologines 
ir fizines traumas sukeliančius įvykius. Mėginimas išgyventi pra- 
sideda nuo to, kaip vaikas gali elgtis, pajutęs gręsiantį pavojų. Ati- 
tinkamas požiūris - gal ir ne viskas, bet galvosena gali padidinti 
budrumą ir norą tęsti bei gyventi toliau. Pakartosiu, kad lankstu- 
mas - tai sugebėjimas prisitaikyti prie situacijos nesileidžiant su- 
gniuždomam. Tokie gebėjimai gali smarkiai padidinti galimybę 
išgyventi ir galiausiai atsigauti po pagrobimo. 


16 skyrius 


Kada papasakoti 
vaikams? 


Kalbėdamiesi su vaikais, neužmirškite: 
Jų amžiaus (subrendimo lygio) 
Užduoti jiems klausimų 

Kiekvienas vaikas yra kitoks. Vaikų augimo tarpsniai gali būti 
panašūs, bet visi auga skirtingu tempu. Žinau, žinau, girdėjote 
tai šimtus kartų, bet tai tikra tiesa. Šie skirtumai labai priklau- 
so nuo to, kada ir kaip pradedate kalbėtis su vaikais sudėtingo- 
mis, sunkiomis temomis. Pažįstu tokias dvynukes, pavadinsiu jas 
Ana ir Mišele, kurios viską daro skirtingai, nors gimė vos penkių 
minučių skirtumu. Dar kūdikystėje Ana buvo didesnė už Mišelę 
ir vaikščioti pradėjo daug anksčiau. Sulaukus jaunesniojo paaug- 
lystės amžiaus, Mišelė praaugo savo sesę penkiolika centimetrų. 
Ji buvo labiau koordinuota už Aną ir pradinėje mokykloje žaidė 
mažąjį beisbolą ir tinklinį. Vidurinėje mokykloje Mišelė vis dar 
buvo penkiais centimetrais aukštesnė už sesę, bet pasidarė dro- 
vi, o Ana tapo gimnastikos žvaigžde, turėjo daug draugų ir mėgo 
lankytis mokyklos šokiuose. Viskas, kas buvo pranašauta kūdi- 
kystėje, pasikeitė, kai mergaitės pradėjo mokytis pradinėje mo- 
kykloje, ir dar kartą pasikeitė vidurinėje mokykloje. Sulaukus pa- 
auglystės, aukštesnioji baiminosi visko, kas buvo nepažįstama, o 
žemesnioji net nesusimąsčiusi pasinerdavo į naujus dalykus. 

Kartais žmonės elgiasi su Ana lyg su jaunesne sesute, nes ji 
žemesnė, o su Mišele - lyg su vyresne, labiau subrendusia mergi- 
na. Pavyzdžiui, Anai patinka prižiūrėti mažus vaikus, o Mišelė vi- 
siškai nežino, kaip su jais elgtis, tačiau kaimynai dažnai tikisi, kad 
vaikų prižiūrėti ateis Mišelė, ir labai susirūpina, jei pasirodo Ana. 
Kartą viena kaimynė paskambino dvynukių mamai ir paprašė, 

kad ateitų Mišelė, nes jaudinosi, jog Ana nėra pakankamai suau- 
gusi ir subrendusi, kad galėtų tinkamai prižiūrėti vaikus. Mamai 
teko įtikinėti kaimynę, jog jos dukros yra vieno amžiaus ir Ana 
kuo puikiausiai susitvarkys su jai patikėta užduotimi. 

Vaiko išvaizda neturi nieko bendro su jo brandumu. Prisi- 
minkite pažįstamus vaikus. Nors jie mokosi vienoje klasėje, dar 
nereiškia, kad jie tokio pat psichologinio amžiaus kaip klasės 
draugai. Emocinis amžius skamba lyg įmantrus, neįprastas ter- 
minas, bet taip nėra. Iš esmės jis reiškia, kaip asmuo gali susi- 
doroti su sunkiomis temomis ir nelikti sukrėstas. Tai nėra labai 
mokslinis apibrėžimas, bet jis puikiai iliustruoja tai, ką noriu pa- 
sakyti! 

Toliau pasiūlysime tėvams, kaip jie galėtų pradėti pokalbį 
apie sudėtingus dalykus su skirtingo amžiaus vaikais. Neužmirš- 
kite, kad emocinis amžius yra labai svarbus. Kai kurie penkiame- 
čiai puikiai supras sudėtingas saugumo taisykles, o kitus paaug- 
lius gali išgąsdinti įvairios išdėstytos smulkmenos. Šioje knygoje 
viskas suskirstyta pagal amžiaus grupes, bet galite vadovautis 
savo nuovoka, nes tik jūs geriausiai pažįstate savo vaikus. Kai ku- 
rie devynmečiai panašesni į šešiamečius, o kiti į vienuolikmečius, 
be to, visi pažįstame suaugusių žmonių, kurie elgiasi kaip vaikai! 


Amžius nuo 2 iki 6: patys mažiausi 

Jūsų namuose auga dvimetis? Nereikia nė sakyti, kad tokiems 
vaikams ilgi pokalbiai netinka, atkreipkite dėmesį į staiga apsi- 
blaususias jų akis, jei kalbate per ilgai! Labai tikėtina, jog jie staiga 
atsistos ir nueis žaisti arba pradės zirzti. Viskas, kas trunka ilgiau 
nei minutę, tokiems mažyliams yra per ilgai. Jiems nelengva mąs- 
tyti logiškai ir jie nelabai moka aiškiai išreikšti savo mintis. Mažy- 
liai dar tik pradeda mokytis pasakyti visą sakinį ir dažnai maišo 
žodžius. Tikriausiai jie žiūrės į jus kaip į ateivį, jei mėginsite kal- 
bėtis apie jiems nesuprantamus dalykus. Ir vis dėlto jie kasdien 

išmoksta naujų dalykų ir daugelio tokio amžiaus vaikų žodynas 
plečiasi neįtikėtinais šuoliais. Galbūt jie dar nesugeba papasako- 
ti ilgesnės istorijos, bet neužmirškite atidžiai klausytis. Jūsų vaiko 
pasakojimas gali būti supainiotas, pabaiga papasakota pradžioje, 
bet tai nereiškia, kad visa istorija yra neteisinga. Viena maža mer- 
gytė mėgino apibūdinti ją išgąsdinusį vyrą, sėdintį automobilyje 
gatvėje. Ji vis kartojo: „Jis nuvažiavo, pamiršusi paminėti faktą, 
kad tas žmogus sėdėjo automobilyje priešais jų namą. Mama tu- 
rėjo įdėmiai klausytis, kad suprastų, jog tai yra reali situacija, o ne 
sugalvota istorija. Tada mergytė pridūrė kažką apie „arklį ant ma- 
šinos“, ir mama visai suglumo. Iš pradžių tai skambėjo kaip fan- 
tazijos. Tik vėliau, kadangi mama atidžiai klausėsi, ji suvokė, jog 
vyriškis sėdėjo automobilyje, ant kurio buvo pavaizduotas arklys; 
tai buvo „Ford Mustang ženklas. Nors ir užtruko, bet mama iš- 
girdo pakankamai informacijos, kad suprastų visą pasakojimą. 
Dabar ji žinojo, jog turi būti budri ir ko turi saugotis. 


Kalbėkite paprastai 


Kaip su tokio amžiaus vaikais kalbėtis apie sudėtingus arba 
gąsdinančius dalykus? Akivaizdu - kuo paprastesniais sakiniais. 
Tiesą sakant, visus svarbius dalykus, kuriuos privalote pasakyti 
vaikams, nesvarbu, kokios amžiaus jie bebūtų, geriausia išdėstyti 
labai paprastai. Jums nereikia išgąsdinti vaikų, jei norite, kad jie 
įsisąmonintų taisyklę, jog tėvai ar kiti globėjai privalo visada ži- 
noti, kur vaikai yra. Mažiems vaikams paprasčiau pasakyti, kad 
jie turi visą laiką būti šalia suaugusiojo, nei aiškinti to priežastis. 
Tokia taisyklė, ir viskas. Kai kurie vaikai gali būti tiek subrendę, 
kad imtų domėtis prašymo priežastimis, tačiau jums svarbiausia 
pasirūpinti, jog jie laikytųsi šios taisyklės, negaištant laiko aiški- 
nimams. Beje, visiems vaikams reikia praktikos norint įsiminti ir 
elgtis pagal saugumo nurodymus. 

Kaip su 2-6 metų vaikais kalbėtis apie pagrindines 

saugumo taisykles 

1. Tavo mamytė ir tėvelis labai tave myli ir nori, kad bū- 
tum saugus ir laimingas. NIEKADA negali vienas kur 
nors eiti. Kol paaugsi, privalai visur vaikščioti su vienu iš 
mūsų. Mes tave prižiūrėsime. 

2. Kai išeiname pasivaikščioti, nebėk vienas priekyje. Visa- 
da turi stebėti mus. 

3. Kai sakau SUSTOK, privalai sustoti. Jeigu taip nedarysi, 
turėsi įsikibti man į ranką. (Ir patys laikykitės šių taisyk- 
lių!) 

4. Jeigu kas nors tave liečia, kutena, ir tau tai nepatinka, 
PRIVALAI pasakyti mums. Niekas ant tavęs nesupyks. 
Nieko blogo, jei pasakysi „ne“. 


Praktiškai tai galite išbandyti visai paprastai: nusivesti vaiką 
į didelę parduotuvę, laikyti už rankos ir priminti, jog visada būtų 
šalia jūsų. Paprastai tokio amžiaus vaikams reikės labai daug kartų 
priminti, kad nenuklystų nuo jūsų. Kai kuriems tai pavyksta leng- 
viau, kitiems sunkiau. Anksčiau dažnai matydavome mažų vai- 
kų su pasaitais, už kurių laikydavo tėvai; regis, tikrai kvailai at- 
rodantis dalykas, bet geriau pagalvojus, ne tokia ir bloga išeitis. 
Kas geriau? Pasaitas ar panika vaikui pradingus ir jums lakstant 
po parduotuvę? Puiki mintis paprašyti vaiko laikytis už vežimėlio 
rankenos - svarbu, kad jis suprastų, ko prašote. Mano vyras mė- 
gindavo išgąsdinti mūsų vaikus, kad jie laikytųsi šalia jo viešose 
vietose. Jis sakydavo, kad „blogas žmogus pagaus juos", jei neklau- 
sys. Galiausiai pasiūliau jam naudoti kitokį metodą. Prašiau jo sa- 
kyti: „Neatsilik nuo manęs, kol būsime čia“ arba „Pažaiskime, kol 
esame čia: ar gali visą laiką mane stebėti?“, arba „Pamėgink būti 
mano šešėliu: kitas septynias minutes visur sekiok paskui mane“ 
(pastebėjau, kad vaikams patinka, kai būna tiksliai nustatytas lai- 

kas). Mažiems vaikams galima siūlyti šiuos žaidimus, bet jie priva- 
lo išmokti taip elgtis, todėl priminkite, kad jeigu jie nubėgs toliau, 
turės laikytis jums už rankos (arba švarko, vežimėlio rankenos, 
jeigu taip patogiau). Neužmirškite, kad patys turite griežtai laiky- 
tis savo nustatytų taisyklių. Papirkinėjimai ir gąsdinimai gali su- 
veikti tik akimirkai, bet ilgainiui jie tik paskatins vaiką mėginti ne- 
paklusti. Kartais lūkesčiai yra paprasčiausias ir pats efektyviausias 
sprendimas: pasakykite savo vaikui, kokio elgesio iš jo tikitės, ir 
patys būkite tikri, kad jis gali jums paklusti. Jei tikite, jog jūsų vai- 
kai sugeba gerai elgtis, labai gali būti, kad jie taip ir darys! 

Tokio amžiaus vaikai ir net šiek tiek vyresni dažnai elgiasi 
taip, tarsi viską gerai suprastų, bet taip iš tikrųjų nėra. Arba gali 
akimirkai suprasti, bet greitai pamiršti. Jau žinome daug pavyz- 
džių, kai vaikai džiaugsmingai sutinka „padėti svetimam žmogui 
ieškoti pasimetusio šuniuko, nepaisant ilgų pokalbių su mama ar 
tėčiu apie tai, kad su nepažįstamu žmogumi negalima niekur eiti. 
Dažnai jiems tai priminkite, žaiskite įvairias situacijas, bet svar- 
biausia - stenkitės, kad visada matytumėte savo mažus vaikus. 


Įtampos ir streso ženklai 


Visi vaikai reaguoja į stresą skirtingai, bet net ir labai mažus 
vaikus gali paveikti juos supančių žmonių nuotaikos ir emocijos. 
Turėtumėte atkreipti dėmesį į tokį elgesį: 

+» Padidėjęs nesavarankiškumas arba verksmingumas. 

+ Baimė dalykų, kurių anksčiau nebijodavo. 

+» Daugiau pykčio ar susierzinimo priepuolių. 

+ Sunku užmigti ar išmiegoti naktį. 

+»  Pasikeitę valgymo įpročiai. 

+ Žaidimuose atvaizduojami trauminiai įvykiai. 

+  Lėtesnė reakcija, sumažėjęs emocionalumas. 

6-9 metų vaikai 


171 


SUMANUŪS TĖVAI - SAUGŪS VAIKAI | Rebecca Bailey. Elizabeth Bailey 


Būkite sąžiningi. Kalbėkitės su vaikais, užduokite jiems klausi- 
my, kad išsiaiškintumėte, ar jie tikrai supranta. 

Jei namuose turite 6-9 metų amžiaus vaikų, tikriausiai jaučia- 
tės lyg gyventumėte su policininkais. Labai egocentriškais polici- 
ninkais. Viskas sukasi aplink juos. Jie mėgsta faktus ir nori, kad 
tie faktai būtų aiškūs. Pakartosiu, kad vaikai gali labai skirtis savo 
temperamentu, charakteriu, subrendimo lygiu, bet šioje amžiaus 
grupėje geriausia aiškiai išdėstyti informaciją, kurią jie privalo Ži- 
noti. Jei sakysite „Lengvai atėjo, lengvai išėjo, jie norės Žinoti, kas 
atėjo ir kur išėjo. Jų smegenys ką tik subrendo tiek, kad jau pradė- 
tų po truputį suprasti juokus ar „sparnuotus posakius“. Tačiau su 
jais jau galime pasikalbėti ilgėliau. Kartais pokalbį galite ištęsti iki 
penkių minučių, bet nesitikėkite, kad jie prisimins viską, ką sakė- 
te. Jie dar tik mokosi dalyvauti pokalbyje. Puikiai prisimenu, kai 
mano sūnus ir jo pusbrolis tokio amžiaus sėdėdavo automobilio 
gale savo kėdutėse ir plepėdavo be ypatingo tikslo, be pradžios, 
vidurio ir pabaigos. 

Jeigu pasiseks, šio amžiaus vaikas galbūt šiek tiek geriau su- 
pras jūsų požiūrį ir leis jums tai žinoti. Kai mėginsite paaiškinti, 
kad neverta sučiulpti dviejų ledinukų ant pagaliukų prieš pietus, 
nes jis gali pasijusti sotus ir nenorėti valgyti, vaikas gali tai pui- 
kiai suprasti. Kai kurie vaikai galbūt jums to ir nepasakys, bet jei- 
gu jie liausis ginčijęsi, gali būti, jog viską suprato. Jei pasakysite 
vaikui, kad bus saugiau laikytis kuo toliau nuo suaugusiojo, ku- 
ris dažnai lankosi vaikų žaidimų aikštelėje, nors pats vaikų netu- 
ri, jam tai gali būti suprantama. Vis dėlto, jeigu norite būti tikri, 
nuolat prižiūrėkite vaikus ir savo pamokymus mėginkite pritai- 
kyti praktiškai. 

Kaip su 6-9 metų vaikais kalbėtis apie pagrindines 


saugumo taisykles 


Šias taisykles surašykite kartu su vaiku. 


1. 


Sudarykime sąrašą žmonių, kuriais pasitikime ir kuriems 
mes rūpime. Laikysime jų telefonų numerius ten, kur ga- 
lėsi lengvai pasiekti. Taip galėsi paskambinti jiems, kada 
tik panorėsi. Tai VIENINTELIAI žmonės, galintys pavė- 
žėti tave automobiliu. 

Niekada niekur neik, niekam nepadėk ir nieko neimk, ką 
tau kas nors duoda, taip pat nesėsk į automobilį prieš tai 
nepranešęs mums ar žmonėms, kurie tuo metu tavimi rū- 
pinasi. Net jeigu manai, kad būsi apibartas, vis tiek pasa- 
kyk! 

Niekada neik vienas. Jei kur nors eini, pasiimk su savimi 
draugą. 

Pasakyk „NE, jei kas nors darys tau ką nors, kas tau ne- 
patinka arba verčia jaustis nejaukiai. Galima žmonėms 
pasakyti „ne“ - tu nesi nemandagus, o tiesiog nori apsi- 
ginti. 

Papasakok KAM NORS iš šio sąrašo, jeigu tau nutiko kas 
nors negero. Niekas ant tavęs nesupyks, bet padės viską 
išsiaiškinti. 

Netikėk viskuo, ką žmonės kalba. Aptark tai su žmonė- 
mis iš šio sąrašo. Jeigu kas nors sako, kad „privalai“ su tuo 
žmogumi kažkur eiti, nors tu nieko apie tai nežinai, pas- 
kambink kam nors iš sąrašo ir paklausk! 


Kai mano vaikai buvo penkerių ir devynerių metų amžiaus, 


nutiko kai kas, puikiai įrodęs, kaip skirtingai viską supranta tokio 


amžiaus vaikai: tai prasidėjo per Helovino šventę rajone, kuria- 


me anksčiau gyvenome. Apie ketvirtą valandą po pietų mūsų kai- 

mynų namą apsupo specialiųjų policijos operacijų komanda su 
paruoštais ginklais. Nieko panašaus anksčiau nebuvo įvykę. Mes 
gyvenome mažame pietų Kalifornijos miestelyje ir net nežinojo- 
me, kad tokioje vietovėje egzistuoja specialiosios policijos pajė- 
gos. Kaip tik tuo metu mergytė iš apsupto namo buvo pakvietu- 
si mano penkiametę dukrą ateiti saldainių. Mano duktė pamanė, 
kad tai, kas vyksta, yra Helovino šventės dalis, ir ruošėsi tučtuo- 
jau eiti į draugės namus. 

Kai neleidau, ji pradėjo šaukti, kad aš „sugadinsiu draugės pa- 
rengtą staigmeną . Juk buvo Helovinas, o jai vyrukai iš specialių- 
jų pajėgų atrodė kaip žmonės su karnavaliniais kostiumais. Mano 
devynmetis sūnus norėjo eiti „padėti policijai , nes jis matė kaž- 
ką besislapstant už namo ir norėjo jį sučiupti. Vis dėlto mes visi 
likome namuose ir tik vėliau tą savaitę sužinojome, jog tai buvo 
policijos reidas, kurio metu buvo rastas vienas kanapių augalėlis. 

Vėliau man buvo tikras iššūkis kalbėtis su savo vaikais apie 
tai, kas įvyko, nes abiems reikėjo faktų, tik kitaip pateiktų. Pen- 
kiametė turėjo suprasti, kad negali eiti Žaisti pas draugę į namus, 
nes nežinojome, ar tai saugu. Mes pasakėme jai, kad policija buvo 
atvažiavusi, nes manė, jog tame name gyvenantys žmonės darė 
kažką blogo. Nežinojome, ar kas nors buvo suimtas, o jeigu taip, 
tai nežinojome, už ką, todėl nenorėjome, kad ji atsidurtų neaiškių 
įvykių viduryje. Devynmečiui reikėjo faktų, kad naktimis nesap- 
nuotų košmarų apie „blogus kaimynus. Jam taip pat pasakėme, 
kad policija manė, jog tie žmonės laužė įstatymus. Dar pažadėjo- 
me papasakoti jam daugiau, kai tik patys sužinosime. Tai pavyz- 
dys, kaip teko kalbėtis su vaikais apie tą patį įvykį akcentuojant 
skirtingus dalykus - priklausomai nuo jų amžiaus. Neužmirškite, 
kad dviem to paties amžiaus, bet skirtingo išsivystymo lygio vai- 
kams gali prireikti skirtingų paaiškinimų. 

9-12 metų vaikai 

Skatinkite sugebėjimą suprasti, kaip gali jaustis kiti žmonės, ir 
ieškokite galimybių sustiprinti jų pasitikėjimą savimi. 

Ką gi, jūsų vaikai po truputį pradeda atsiskirti nuo jūsų. Jie 
mėgina būti savarankiškesni, ir jūs, regis, tampate jiems nebe to- 
kie svarbūs kaip anksčiau. Vaikai labiau nepriklausomi ir nori, 
kad jūs mažiau jais rūpintumėtės. Tokio amžiaus vaikams labai 
svarbu priklausyti tam tikroms grupėms, turėti žaislų ir elektro- 
ninių prietaisų. Mergaitės ir berniukai pradeda skirtingai elgtis. 
Berniukai galbūt mažiau norės kalbėti apie asmeninius dalykus, 
tokius kaip žmogaus kūnas, jo funkcijos, nei mergaitės. Toks ne- 
ryžtingumas gali būti svarbus kalbantis su šios amžiaus grupės 
vaikais apie sudėtingas seksualinio išnaudojimo temas. Berniu- 
kai, linkę nutylėti, nenorintys kalbėti apie seksą, gali dvigubai 
labiau susigėsti, jei kas nors prašo jų padaryti ką nors nemalo- 
naus. Skatinkite vaiką išsakyti savo mintis ir uždavinėkite klau- 
simų įvairiomis temomis. Neužmirškite: kad ir kokie subrendę 
jie gali atrodyti, iš tikrųjų jie dar tik vaikai ir neturi pakankamai 
išsivysčiusių gebėjimų susidoroti su suaugusiųjų pasauliu. Pasa- 
kokite jiems išgalvotų pavyzdžių. Viena mama papasakojo apie 
berniuką, kuriam stovyklos padėjėjas rodė pornografines nuo- 
traukas. Ironiška, bet jos sūnus pasisakė, kad ir jam nutiko pa- 
našus dalykas, tik su kitu jų bendruomenės žmogumi. Motinos 
pateiktas pavyzdys atvėrė jam kelią pasikalbėti labai nepatogia 
tema. Mes nebūtinai siūlome išgalvoti dalykus, kad galėtumėte 
pasikalbėti su savo vaikais, tiesiog ieškokite progų pokalbiams to- 
kiomis temomis. Šio amžiaus vaikams vis dar reikia griežtų tai- 
syklių ir savo žodžio laikymosi, jeigu jas sulaužo. Neturėtumėte 
veltis į ginčus „kodėl“, bet turite išsakyti savo argumentus, kad 
vaikai ir patys pradėtų suprasti, kaip apsisaugoti. 

Kaip su 9-12 metų vaikais kalbėtis apie pagrindines 


saugumo taisykles 


Atkreipkite dėmesį, kad kalbėdamiesi su šios amžiaus grupės 


vaikais galite ir juos įtraukti į diskusiją, bet neturite leisti jiems pa- 


tiems nusistatyti taisyklių. 

l. 


Sudarykime sąrašą žmonių, kuriais pasitikime ir kuriems 
mes rūpime. Laikysime jų telefonų numerius ten, kur ga- 
lėsi lengvai pasiekti. Taip galėsi paskambinti jiems, kada 
tik panorėsi. Tai VIENINTELIAI žmonės, galintys pavė- 
žėti tave automobiliu netikėtu ar kritiniu atveju. Kaip ma- 
nai, ką dar turėtume įtraukti į šį sąrašą? 

Manau, kad tu ir pats jau daraisi nuovokus ir moki ne- 
blogai apsispręsti, bet vis tiek dar privalai elgtis pagal 
taisykles. 

Niekada niekur neik, niekam nepadėk ir nieko neimk, ką 
tau kas nors duoda, taip pat nesėsk į automobilį, prieš tai 
nepranešęs mums ar žmonėms, kurie tuo metu tavimi rū- 
pinasi. Net jeigu manai, kad mes galime supykti, vis tiek 
pasakyk! Galime apie tai pasikalbėti, bet vis tiek privalai 
laikytis šios taisyklės. Jeigu ne, teks susitaikyti su pasek- 
mėmis - štai kaip svarbu tai yra! 

Niekada neik vienas. Jei kur nors eini, pasiimk su savimi 
draugą. Tai labai svarbu tavo saugumui! 

Pasakyk „NE, jei kas nors darys tau ką nors, kas nepatin- 
ka arba verčia jaustis nesmagiai. Tu jau mokaisi apsiginti 
ir paprašyti to, ko tau reikia. Neužmiršk, kad visada gali 
pasakyti „Ne“. 

Papasakok KAM NORS iš šio sąrašo, jeigu tau nutiko kas 
nors negero. Mes tave mylime ir norime apsaugoti, todėl 
privalai mums pasipasakoti. 

Netikėk viskuo, ką tau kalba kiti, - pasitark apie tai su 
kuo nors iš šio sąrašo. Jeigu kas nors sako, kad „privalai“ 

su tuo žmogumi kažkur eiti, nors tu nieko apie tai neži- 
nai, paskambink kam nors iš sąrašo ir paklausk! Tai yra 
paprasčiausias apdairumas, o ne bailumas! 


13-15 metų vaikai 

Leiskite vaikams vadovauti pokalbiui ir taip parodykite, kad 
jums svarbi jų nuomonė. 

Tokio amžiaus vaikai vis dar gali jus „girdėti, nors vėliau 
jie dar daugiau dėmesio skirs savo nepriklausomybei. Jau ne 
taip lengva apgauti tokį paauglį, bet jie vis dar naiviai suvokia 
pasaulį ir gali pernelyg pasitikėti kitais užuot buvę budrūs. Jei 
labai nori, jie supranta. Dabar jie jau gali tęsti ilgus pokalbius 
ir užduoti svarbius klausimus, jei tik nori skirti šiek tiek lai- 
ko bendravimui su jumis. Nenustebkite, jei jūsų vaikas valan- 
dų valandas kalbės savo geriausio draugo namuose, bet su ju- 
mis persimes vos keliais žodžiais. Tėvai dažnai sako: „Ji niekada 
man nieko nepasakoja, daugiausia visko sužinau iš jos drau- 
gės!“ Berniukai gali būti tikslesni, aiškesni ir tiesmukiškesni, o 
mergaitės tampa taktiškesnės, nes pradeda labiau jausti pasaulį 
aplink save. Mergaitėms ima labiau rūpėti kiti žmonės, jų jaus- 
mai. Abiem lytims šiame amžiaus tarpsnyje labai svarbu būti 
„tokiems kaip kiti; daugelis stengiasi niekaip neišsiskirti iš 
kitų. Net ir stengdamasi pritapti, jūsų paauglė nori tikėti, kad 
yra vertinga šiame pasaulyje. Drąsinkite vaikus, nes branginda- 
mi save jie įpranta priimti teisingus sprendimus. Turite skatin- 
ti, remti ir padėti jiems tinkamai apsispręsti. Tai tinkamas me- 
tas paaiškinti savo motyvus dėl kai kurių taisyklių, diskutuoti 
apie tai. Jie vis dar privalo laikytis taisyklių, bet pokalbio metu 
vaikai gali išreikšti savo požiūrį ir sužinoti, ką jūs galvojate apie 
su saugumu susijusias situacijas. Jei vaikai pasielgia neteisingai, 
nedelskite su pasekmėmis, bet pirmiausia privalote paaiškinti 
jiems, „kaip ir kodėl“. Jeigu jūsų vaikas tiki, kad pasaulis sau- 

gus, bet jame yra keletas blogų žmonių, jis gali pasinaudoti savo 


nuovokumu ir kritinio mąstymo gebėjimais, kad priimtų teisin- 


gus sprendimus. Vaikai mėgina praktiškai išsiaiškinti, kuo nori 


būti ir netgi kodėl nori būti tokie; jie mokosi gyventi šiame pa- 


saulyje. 


Kaip su 13-15 metų vaikais kalbėtis apie pagrindines sau- 


gumo taisykles 


Tai turėtų būti diskusija. Galite skatinti vaikų savarankišku- 


mą, bet vis tiek nepamirškite taisyklių. 


l. 

Kokiems žmonėms, kuriuos mes su tavimi pažįstame, tu 
rūpi? Ar turi jų telefonų numerius? Tai yra VIENINTE- 
LIAI žmonės, kurie atvažiuotų tavęs paimti nenumatytu, 
kritiniu atveju. 

Tu tampi vis savarankiškesnis, taigi noriu tave parem- 
ti ir išmokyti apsisaugoti. Todėl turi sutikti laikytis šių 
taisyklių. 

Niekada niekur neik, niekam nepadėk ir nieko neimk, ką 
tau kas nors duoda, taip pat nesėsk į automobilį prieš tai 
nepranešęs mums ar žmonėms, kurie tuo metu tavimi rū- 
pinasi. Galime apie tai pasikalbėti, bet turi sutikti su šia 
taisykle. Kaip manai, kodėl tai sakau? 

Niekada neik vienas. Jei kur nors eini, pasiimk su savimi 
draugą. Tai labai svarbu tavo saugumui! 

Pasakyk „NE, jei kas nors darys tau ką nors, kas tau ne- 
patinka arba verčia jaustis nejaukiai. Tu esi mums labai 
brangus ir visada gali pasakyti „Ne“. 

Papasakok KAM NORS iš šio sąrašo, jeigu tau nutiko kas 
nors negero. Mes tavimi labai rūpinamės ir galime tau pa- 
dėti. 

Jeigu kas nors sako, kad „privalai su tuo žmogumi kaž- 
kur eiti, nors tu nieko apie tai nežinai, paskambink kam 

nors iš sąrašo ir paklausk! Geriau iš anksto pasitikrinti ir 
likti saugiam, nei paskui gailėtis! 


15 ir daugiau metų vaikai 

Kai kurie žmonės mano, kad tėvai tokio amžiaus vaikams tu- 
rėtų leisti būti visiškai savarankiškiems. Vis dėlto jūsų vaikas vis 
dar bręsta ir bando išmėginti savo nepriklausomybę. Jam vis dar 
reikia jūsų paramos ir pamokymų. Turime pripažinti, jog bendra- 
vimas su tokio amžiaus vaikais gali būti sudėtingas. Venkite atvi- 
rų susikirtimų. Kalbėkite švelniai ir ieškokite galimybių paska- 
tinti atvirumą. Dauguma vaikų nenori, kad dėtumėtės prieš juos 
visažiniais ekspertais. Vietoj to jie turi žinoti, kad vertinate jų pa- 
stangas. Vis dėlto, jei visai nespaudžiate jų, negerai atliekate savo 
darbą. Jie jau tikrai daug žino ir gali daug ko pamokyti jus, pripa- 
Žinkite tai ir leiskitės būti mokomi, iš anksto nevertindami ir ne- 
teisdami. Stenkitės ir toliau juos šviesti bei lavinti - jie dar nežino 
visko, be to, turi mažai gyvenimiškos patirties. Dabar labai svar- 
bu žinoti, kad blogas elgesys turi savo pasekmių. Tai ypač aktua- 
lu, kai vaikai pradeda mokytis vairuoti, taigi nenusileiskite ir ne- 
mėginkite pateisinti netinkamo jų elgesio. Nebijokite pasiginčyti, 
bet susitaikykite su faktu, kad nuo šiol ne visada laimėsite. 

Tokio amžiaus berniukai ir mergaitės gali viską matyti labai 
skirtingai. Paprastai mergaitės rūpinasi kitais, o berniukams kitų 
žmonių jausmai taip stipriai nerūpi. Ir ką gi tai reiškia mums? 
Prisiminkite, kad mergaites gali mėginti išnaudoti draugai, ku- 
riems tariamai reikia pagalbos. Paaiškinkite joms apie manipulia- 
vimą ir kaip žmonės gali pasinaudoti jų gerumu. Matydami dide- 
lius skirtumus tarp lyčių, neturėtumėte užmiršti ir apie kiekvieno 
žmogaus asmeninius skirtingumus. Visais vaikais galima mėginti 
pasinaudoti, ne tik mergaitėmis. 

Tokio amžiaus paauglius ypač traukia lyderiai. Kasdien ben- 
draudami su jais, galite to ir nepastebėti, bet būtent to jie ieško 

drauguose ar bendraamžių grupelėse. Juos žavi muzikantai, spor- 
to žvaigždės, stipraus charakterio žmonės. Žavesys ir kompeten- 
cija taip pat gali juos patraukti, bet tik jeigu šie bruožai nesklinda 
iš jūsų. Paremkite jų bendrumų paieškas, bet atidžiai stebėkite, 
kas juos traukia. Galbūt jums nepavyks atkalbėti vaiko nuo žavė- 
jimosi tam tikrais veikėjais, bet stenkitės išlaikyti atvirumą, ieš- 
kokite progų padiskutuoti. Norėdamas neprarasti ryšio su sūnu- 
mi, vienas mano pažįstamas tėvas ištraukė senas savo nuotraukas, 
kai dar buvo didelis „Grateful Dead“ (žymi 1960-ųjų roko grupė) 
gerbėjas. Jis norėjo parodyti, jog žmonės, nors ir žavisi tam tikro- 
mis grupėmis ar įpročiais, ilgainiui pasikeičia. Jo sūnus jau žino- 
jo, kad tėvui patiko toji roko grupė, bet pamatęs senas nuotraukas 
įsitraukė į gyvą diskusiją apie tai, ką jis laiko savo kartos herojais 
ir kuo domisi. 

Ši amžiaus grupė gali daug ko pasiekti. Idėjos liejasi laisvai, 
galimybės atrodo neribotos. Taip, jų smegenys dar nėra visiškai 
išsivysčiusios ir veiksmų pasekmės jiems gali atrodyti visai ne- 
svarbios. Tai amžius, kai jie „viską žino, bet akivaizdžiai dar nėra 
pasirengę savarankiškam skrydžiui. Nors atrodo subrendę, net- 
gi elgiasi kaip subrendę, bet taip iš tikrųjų nėra. Štai kartą mano 
septyniolikmetis sūnus į savo šešių pėdų“ kambarį parsigabeno 
aštuonių pėdų“ ilgio sofą! Leiskite vaikams patiems mėginti iš- 
spręsti problemas, bet jie turi žinoti, kad yra ir ribos. Mergaitės 
vis dar yra pažeidžiamesnės už berniukus, nesvarbu, ką galvoja- 
me. Supažindinkite jas su faktais, bet negąsdinkite. Žinios yra ga- 
lia. Taigi suteikite joms galių ir neužmirškite atidžiai išklausyti, 
ką jos jau galbūt žino, ir būtinai pasakykite, kad besąlygiškai jas 
mylite. 


6 pėdos - 182, 88 cm. 
* 8 pėdos - 243, 84 cm. 

Kaip su 15 metų ir vyresniais vaikais kalbėtis 


apie pagrindines saugumo taisykles 


Tai turėtų būti diskusija apie šių taisyklių priežastis. 


1. 


Kokie žmonės galėtų atvažiuoti paimti tave kritiniu ir ne- 
tikėtu atveju? Ar turi jų telefono numerius? Ar žinai, kad 
gali jiems paskambinti, jeigu tau prireiktų? 

Tu tampi vis savarankiškesnis, todėl noriu tave palaikyti 
ir padėti šiame kelyje. 

Niekur neik ir nesėsk į automobilį, prieš tai nepranešęs 
man. Galime tai aptarti, bet vis tiek privalai paklusti šiai 
taisyklei. Aš tik noriu žinoti, kur tu esi. Kaip manai, kodėl 
tai sakau? 

Niekur neik vienas. Pasiimk su savimi draugą. Aš kalbu 
apie saugumą: neik vienas susitikti su visiškai nepažįsta- 
mu žmogumi, neik į jokį vakarėlį, kuriame bus tau nepa- 
žįstami žmonės. Kokių dar situacijų gali sugalvoti pats? 
Gali remtis savo sveika nuovoka, bet neužmiršk, kad esi 
mums labai brangus ir kad visada gali pasakyti „Ne“, jeigu 
kas nors verčia tave jaustis nepatogiai. 

Pasakyk kam nors, kas gali tau padėti, jei nutiko kas nors 
blogo. Mes tave mylime ir galime tau padėti. Net jeigu tau 
gėda arba bijai - pasisakyk mums! 

Jeigu kas nors sako, kad „privalai su tuo žmogumi kur 
nors eiti, nors tu abejoji, pasikalbėk su kuo nors, kuo pa- 
sitiki! Geriau iš anksto pasitikrinti ir likti saugiam, nei 
paskui gailėtis! 

Jeigu jums rūpi saugumas, vadinasi, reikia: 
Praktikos 
Praktikos 
Praktikos 

Vaikų pagrobimų statistika yra sudėtinga ir paini. Kartais 
sunku surasti tiesą. Retkarčiais problemų atsiranda dėl to, kad 
tokie nusikaltimai būna skirtingai užregistruojami; skirtingos 
sistemos užduoda skirtingus klausimus ir suveda kitokius duo- 
menis. Kartais tokius nusikaltimus skirtingai apžvelgia Žinias- 
klaida, sensacijos padeda lengviau parduoti laikraščius ir žur- 
nalus, tai paskatina kai kuriuos laikraštininkus išpūsti faktus, 
tikintis istoriją paversti dar šiurpesne ir paslaptingesne. Kar- 
tais policijoje atsidūrusi informacija būna paini, nes su tuo susi- 
ję pernelyg daug žmonių arba liudininkai yra sutrikę, išsigandę 
ar gerai neprisimena. Žinome, kad tokie nusikaltimai nutinka, 
kad vaikai grobiami ir išnaudojami. Tiesiog sunku sužinoti tik- 
rus skaičius. 

Pasakodama apie statistinių duomenų problemas noriu, kad 
nusiramintumėte. Kai kurios Teisingumo departamento statisti- 
kos skelbia, jog kasmet JAV dingsta apie 800 000 vaikų, jaunes- 
nių nei 18 metų. Tokie skaičiai išties gąsdinantys. Bet pažvelgę į 
juos atidžiau suprasite, kad vaikai retai grobiami visiškai svetimų 
žmonių. Žinoma, visi sutinkame, kad 800 000 pradingusių vai- 
kų yra 800 000 kartų per daug. Nuolat jaudindamiesi dėl retų pa- 
grobimų atvejų galimybės jausimės bejėgiai, tačiau skyrę laiko ir 
energijos pagrindiniams vaikų saugumo principams įgyvendinti 
iš tikrųjų padėsime savo vaikams. Esu įsitikinusi, jog bendravi- 
mas, lavinimas, švietimas ir nuolatinis kartojimas, kad jūsų vaikai 


185 


SUMANUŪS TĖVAI - SAUGŪS VAIKAI | Rehbccca Railey. Elizabeth Bailey 


yra mylimi, gali padaryti labai daug gero, ne tik sumažinti dingu- 
sių ir išnaudojamų vaikų statistinius duomenis. 

Taip pat žinau, kad kalbėjimasis su vaikais sunkiomis temo- 
mis, tarp jų ir apie pagrobimus bei išnaudojimą, gali atnešti daug 
naudos tiek vaikams, tiek jums patiems. Vaikams reikia jų am- 
žiui tinkamos informacijos apie svarbius įvykius kaimynystėje, 
kad galėtų suprasti tėvų reakciją ir veiksmus. Tėvai turi Žinoti, 
kaip kalbėti tokiomis temomis, kad galėtų jaustis iniciatyvūs, o 
ne bejėgiai. Bendravimas reikalingas ir jums, ir jūsų vaikams. Net 
tokių sudėtingų ir nepatogių dalykų žinojimas padeda visiems 
geriau suprasti tai, kas vyksta, ir išmokti priimti teisingus spren- 
dimus. Pasitikėjimas savimi, kurio vaikai įgyja žinodami, kad yra 
besąlygiškai mylimi, skatina juos pasitikėti savo nuovoka ir iš- 
mokti apsiginti. O mokėdamas apsiginti, nesileisi kitų žmonių 
apgaudinėjamas ir išnaudojamas. 

Tikiuosi, kad šioje knygoje sužinojote, jog nereikia bijoti pa- 
saulio, netgi norėčiau, kad laikytumėte jį teigiama, pozityvia vieta 
gyventi. Svarbu žinoti, jog galite ir patys kai ką padaryti, kad visi 
būtumėte saugesni. Turite išmokti ne tik pasitikėti sveika nuovo- 
ka bei savo intuicija, bet ir nuolat šviestis, lavintis bei laikytis pa- 
grindinių šioje knygoje nurodytų principų. Nebijokite bendrauti 
su savo vaiku, jūs tikrai neturite ko prarasti. Naudokitės šia kny- 
ga kaip informacijos šaltiniu, retkarčiais netgi pasikartokite tai, 
ką skaitėte. Dar kartą skaitydami atskirus skyrius (parengiau juos 
taip, kad būtų greitai perskaitomi!), galvokite apie savo vaikus. 
Kokį išsivystymo, subrendimo lygį jie jau pasiekę? Ką jiems pa- 
pasakojote? Apie ką dar galėtumėte padiskutuoti? Kokį klausimą 
galėtumėte užduoti, kad paskatintumėte bendravimą? Švietimas 
yra galia, o bendravimas - lemiamas saugumo faktorius. 

Dėkojame, kad skyrėte savo laiko šiai knygai perskaityti ir, 
svarbiausia, kad pasidalinote čia esančia informacija su savo vai- 
kais. Tikimės, ji padėjo jums rasti būdų ir žodžių pradėti kalbą 

sunkiomis temomis. Jei šios knygos dėka nors vieno vaiko gy- 
venimas pasikeis į gera, manysime, kad ji atliko savo paskirtį. 
Esame visiškai įsitikinusios, jog geresni rezultatai prasideda nuo 
geresnių - protingesnių, rūpestingesnių, informatyvesnių - po- 
kalbių. Taip pat tikime, kad kartu mes galime daug ką pakeisti. 


Mokomoji medžiaga saugiam vaikui 


I. Tik vyresniems vaikams 
e 12-15 metų amžiaus 
. 15 metų ir vyresniems 


II. Dar vaikams nuo 12 metų ir vyresniems 
+ Žodis sumaniam vaikui, o tu toks ir esi 
Ė Ką daryti mergaitei? 

III. Tik jaunesniems vaikams 


o 9-12 metų amžiaus 
IV. Tik dar jaunesniems vaikams 
o 6-9 metų amžiaus 
e 3-6 metų amžiaus 
V. Saugumo sutartis 
9 Vyresniems vaikams 
o Jaunesniems vaikams 


VI. Saugumo lygtys 
VII. Saugus sąrašas 
VIII. Šaltiniai ir informacija 


Mokomoji medžiaga prasideda I-IV skyriais. Jie parašyti vai- 
kams ir yra skirti būtent jiems. Kaip matote, šie skyriai suskirs- 
tyti į amžiaus grupes - parinkite tą, kuris tinka jūsų vaikui. I ir 
III skyriai skirti paaugliams ir šiek tiek jaunesniems vaikams. IV 
skyrius parašytas dar mažesniems vaikams. Čia rasite tas pačias 
taisykles, tik pateikta informacija yra tinkama jų amžiui. 

Noriu, kad aptartumėte šiuos saugumo klausimus su vaikais. 
Įsitikinkite, kad jie supranta, ko iš jų tikimasi. Paklauskite, ką jie 
suprato, pasakykite, ko tikitės jūs, ir pasikalbėkite apie tai! 


I. Tik vyresniems vaikams 


12-15 metų amžiaus 

Perskaityk ir pasiruošk pasikalbėti apie tai, ką sužinojai. Tada 
perskaityk ir pasirašyk „Saugumo sutartį“ IV skyriaus pabaigoje. 

Pagalvok apie istorijas, kurias girdėjai iš draugų ar pažįstamų. 
Kiek iš jūsų kas nors sekė gatve arba buvote išgąsdinti „šiurpaus, 
keistai į jus Žiūrėjusio suaugusiojo? Galbūt jis tik keistas, bet ver- 
ta apie tai pamąstyti. Prieš kelias savaites mano mokomoje kla- 
sėje šeši mokiniai iš dvylikos papasakojo apie įvairias situacijas, 
kuriose juos išgąsdino kiti žmonės. Dviejose iš jų vaikus net ke- 
lis kartus kažkas sekė automobiliu. Štai kas keisčiausia: nė vienas 
iš tų vaikų nepapasakojo apie tai, kas nutiko, suaugusiems. Visi 
vaikai žinojo apie neseną įvykį, kai pradinės mokyklos mokinys 
buvo jėga nutemptas į automobilį. Tuomet niekam nieko nenuti- 
ko, bet žinau, kad ir tu girdėjai įvairių istorijų, ir noriu, kad pa- 
pasakotum apie jas tėvams ar kitiems už tave atsakingiems asme- 
nims. Visi vaikai toje klasėje pažadėjo papasakoti tai, ką jie žino 
ar girdėjo, savo tėvams. Ir tu turėtum panašiai pasižadėti. 

Kai pamoka baigėsi, vienas iš suaugusiųjų, padėjusių man per 
pamoką, papasakojo, kad mokykloje pats buvo tvirkintas. Gerai 
pažįstamas mokytojas pasisiūlė parvežti jį namo ir pakeliui ėmė 
seksualiai priekabiauti. Jis apie tai papasakojo vos keliems žmo- 
nėms. Dabar norėjo sužinoti, ką daryti, kad paskatintų kitus vai- 
kus atsiverti, išsikalbėti, kaip ką tik matė klasėje. Jis buvo tikras, 
jog būtų lengviau tai išgyvenęs, jei tada būtų galėięs su kuo nors 
pasikalbėti apie tai, kas nutiko. Net ir užaugęs jis lyg ir manė, kad 
tai kažkodėl buvo jo paties kaltė. Tačiau jis niekam apie tai nepra- 

sitarė ir daugybę metų gyveno taip manydamas. Nepraleisk viso 
gyvenimo su tamsiomis mintimis, išsikalbėk. 

Taigi pradėkime: eidamas gatve, pakelk akis. Visų pirma, eiti 
nuleidus galvą nėra protinga - gali atsitrenkti į medį, automobilį 
ar kokį kvailą žmogų, nepastebėjusį tavęs. Antra, gerai pagalvok: 
kai skaitome apie pėsčiųjų perėjoje partrenktą Žmogų, pirmiau- 
sia puolame kaltinti vairuotoją. Taip, vairuotojas išties yra atsa- 
kingas. Ir taip, kai kuriais atvejais vairuotojai rašė SMS žinutes ar 
buvo išsiblaškę, todėl yra atsakingi už nelaimingą įvykį. Tačiau 
būna ir tokių atvejų, kai pėstieji išeina į kelią rašydami SMS žinu- 
tes ar klausydamiesi savo iPodo. Pas mus, kai tik kas nors nužen- 
gia nuo šaligatvio, vairuotojas tampa atsakingas. Na taip, žinome, 
kas už tai atsakingas, bet argi tai bus labai svarbu, jeigu pats būsi 
partrenktas automobilio? 

Dabar pakeiskime temą. Nori tikėk, nori ne, bet 43 proc. pasi- 
kėsinimų pagrobti atvejų susiję su 10-14 metų vaikais. Ne, nebėk 
to pasakoti savo mažesniam broliukui ar sesutei, palik tai tėvams. 
Geriau pagalvok, kaip tokiu atveju padėtų budrumas, akylumas 
ir puiki orientacija. Nėra jokios priežasties būti mandagiam su 
žmogumi, nerandančiu kelio ir klausiančiu, kur važiuoti. Eik ša- 
lin, jeigu prie tavęs sustos automobilis. Tegul kas nors kitas pa- 
aiškina, kur važiuoti. Kartą miestelyje, kuriame anksčiau gyve- 
nau, vyras su moterimi pasisiūlė pavežti jauną merginą. Lauke 
buvo šalta ir lijo. Nenoriu detaliai pasakoti, kaip viskas baigėsi, 
bet žinau, kad blogai. Tai nereiškia, kad visi, klausiantys kelio, yra 
„blogi žmonės“, bet kam rizikuoti? Dar būdama vaikas išmokau 
visada pereiti į kitą gatvės pusę, kai tik vieškelyje pamatydavau 
stovintį automobilį. Tai man tapo nevalingu įpročiu ir iki šiol aš 
darau tą patį. Taip turėtum elgtis ir tu. 

Nebijok, tiesiog žinok. Būk protingas, viską matyk ir girdėk. 
Taip, ne visi yra išprotėję iškrypėliai, bet jeigu gali šiek tiek pasi- 
stengti, kad išvengtum susidūrimo su būtent tokiu, tai kodėl gi to 

nepadarius? Tiesa ta, kad tikri nusikaltėliai visai neatrodo panašūs 
į nusikaltėlius. Jei pasižiūrėsi internetiniuose sąrašuose, pastebėsi, 
kad daug tokių atrodo seni ir tikrai baugūs, bet taip būna ne visa- 
da. Turėtum žinoti, kad tokių žmonių nėra daug, keistų porelių, 
važinėjančių automobiliais ir ieškančių vaikų, bet pasitaiko. 

Kai pirmą kartą išgirdau šią istoriją, pamaniau, kad tai nėra 
realu, bet vėliau tą patį papasakojo net trys vaikai! Dideliame pre- 
kybos centre vaikštinėja žavūs vyrukai, paprastai dviese, o kar- 
tais ir trise. Jie ieško mergaičių. Vienas iš jų išsirenka tyliausią ir 
droviausią, o kiti pradeda flirtuoti su jos draugėmis. Dailiausias 
iš vaikinų skiria visą dėmesį tyliajai panelei, kuri iš tikrųjų pra- 
deda jaustis ypatinga, kartais viskas vyksta labai greitai, o kar- 
tais lėčiau. Vienu atveju mergina paskubėjo ir nuėjo su vaikinu į 
jo butą, kur darė tai, ko anksčiau niekada nebuvo dariusi. Jis fo- 
tografavo. Kitą dieną vaikinas paskambino jai ir įtikino, kad, jei- 
gu ji nemylės jo ir nedarys, kaip jis liepia, nusiųs tas nuotraukas 
merginos tėvams. Ji išsigando ir sutiko vėl su juo susitikti, įkal- 
bėjo save, jog jis išties ją myli ir nori būti kartu. O paskui? Jis tu- 
rėjo bilietus į amerikietiškojo futbolo „Super taurės“ rungtynes. 
Ji išvažiavo su juo į kitą miestą, kur turėjo vykti šios varžybos. 
Taip išėjo, kad jiems trūko pinigų, jis ją myli, bet turi kelis drau- 
gus, kuriems ji atrodo labai „karšta“. Kaip manai, ką ji turėjo da- 
ryti? Viena tarp svetimų žmonių, toli nuo tėvų, mergaitė pakliu- 
vo į spąstus. 

Beje, girdėjau pasakojimų, kad miestuose, kur vyksta svar- 
bios rungtynės, policija sulaukia daugybės pranešimų apie pabė- 
gusias paauglės. Paprastai apie tokius dalykus nieko nežinome, 
nes dažnai apie tokias dingusias mergaites niekas nepraneša. O 
kai jos surandamos, nėra kur jų siųsti, nes jos neturi namų adreso 
ir niekas jų nepasigedo. Tai mane labiausiai liūdina. Kodėl viskas 
taip sudėtinga? Žmonės, kalbantys apie tokias pradingusias mer- 
ginas, sako, kad taip nutiko, nes jos neturėjo su kuo pasikalbėti, 

jos niekam iš tikrųjų nerūpėjo. O jeigu vis dėlto rūpėjo, tik jos to 
nepastebėjo? Jeigu tu iš tiesų esi mylima? Jei tėvai tau duoda pa- 
skaityti šią knygą, esu įsitikinusi, kad netapsi viena iš mergaičių, 
apie kurių dingimą niekas nepraneša. 

Kad ir kaip keistai skambėtų, vis tiek turiu tai pasakyti. Sulau- 
kusi 12, 13 ar 14 metų, tu po truputį pradedi paleisti vaikiškąją 
savo dalį. Tavo kūnas kasdien keičiasi, o gal jau ir visai pasikei- 
tė. Viskas atrodo šiek tiek kitaip, jei supranti, ką turiu omenyje. 
Jeigu ne, nesijaudink, netrukus suprasi. Vyresni vaikinai ar net- 
gi merginos gali pastebėti tavo pokyčius ir imti garsiai apie tai 
šaukti tau einant gatve. Dauguma tokių vyrukų yra tiesiog per- 
augę vaikučiai (oi, atsiprašau, tai mano asmeninė nuomonė, bet 
šiuo atveju mūsų gyvenimiška patirtis gali būti naudinga!). Mei- 
likavimai ir pagyros tikrai verčia pasijusti labai gerai. Tai yra, tu 
manai, kad atrodai visai neblogai, bet kaip gali būti tuo tikra, ko! 
kas nors kitas tau to nepasako? Klasės berniukai gali tai pasakyti, 
bet šiek tiek nesubrendėliškai. Tuo tarpu su vyresnių klasių vai- 
kinais daug paprasčiau kalbėtis ir lengviau susižavėti. Galbūt ma- 
nai, kad tie atsitiktinai gatvėje sutikti vyrukai, palydėję tave susi- 
žavėjimo šūksniais, iš tikrųjų parodo, kiek esi verta? Pyptelėjimai 


< 


ir „Ei, mažule!“ atrodo tikrai puiku ir kartais gali tave traukti pri- 
eiti arčiau jų automobilio. Būk atsargi, tai gali būti ne patys malo- 
niausi vaikinai! Tikrai neverta rizikuoti. 

Jei esi vaikinukas, tau daug kas neaišku. Tu taip pat sulaukei 
tokio amžiaus, kai dėmesys ir meilikavimai gali priversti tave at- 
sidurti tokioje padėtyje, kad paskui gailėsiesi. Ir mergaitės, ir ber- 
niukai turi atsargiai vertinti vyresnius žmones, kurie, regis, labai 
norėtų praleisti su jais daugiau laiko. Ne, nenoriu pasakyti, kad 
jie visi yra keisti ar nenormalūs, tačiau būkite atsargūs. Autobuso 
vairuotojas, pasakojantis tau apie automobilių lenktynes, minty- 
se gali turėti kai ką kita, kai kviečia tave kartu nueiti į jas. Nepa- 
kenks, jei prieš eidamas su juo apie tai praneši savo tėvams. Vis 

dėlto, jei per daug įsitraukei į šiuos santykius ir dėl ko nors jau- 
tiesi nejaukiai, netylėk, papasakok tėvams, kol nenutiko dar kas 
nors. Kartais vyresni žmonės, įkalbinėjantys tave daryti tai, ko tu 
nelabai nori, gali tau ką nors duoti ar leisti, kad pasijustum labiau 
subrendęs. Vienu tokiu atveju gaisrininkas leido berniukams rū- 
kyti ir gerti alkoholį, nes buvo lytinis iškrypėlis ir turėjo blogų 
užmačių. Nebijok pasakyti tėvams ar kitiems suaugusiesiems, jei- 
gu kito žmogaus elgesys tau atrodo keistas, ypač jeigu nutinka 
kas nors, kas tau nepatinka. Nesijaudink, kad galbūt neteisingai 
supratai to žmogaus ketinimus. Jeigu jautiesi nejaukiai, jis iš tie- 
sų elgiasi netinkamai. O jeigu teisingai supratai jo užmačias, pir- 
miausia, ką jis darys - stengsis atskirti tave nuo draugų. Ir šei- 
mos. Po to privers jaustis bjauriai dėl ko nors, ko net nenorėjai 
daryti. Taigi, jei abejoji, netylėk! 

Pasikalbėk apie tai, kas tave neramina. Jei kas nors tave gąsdi- 
na ar abejoji dėl to, ką padarei, neužsisklęsk, leisk kam nors padė- 
ti tau viską išsiaiškinti. Mokyk savo tėvus, kaip kalbėtis su tavimi. 


15 metų ir vyresniems 

Tai kvailiausias šios knygos skyrius, kurį perskaitę džiaugsitės, 
kad tai padarėte. 

Gali būti, jog jau Žinai viską, kas parašyta šioje knygoje. Kai 
kurie jūsų galbūt jau patyrė keistų, kvailų dalykų. Galiu lažintis, 
kad dalis jūsų amžiaus paauglių patyrė tokių dalykų, apie kokius 
tėvai net nenutuokia, ir sugebėjo iš viso to „išsikapstyti . Kai kurie 
dalykai, kuriuos minėjo tavo tėvai, skaitydami šią knygą, tau ga- 
lėjo pasirodyti gan kvaili. Ir apskritai, kiek gi vaikų iš tikrųjų pa- 
grobiama? Vis dėlto labai svarbu, kad paklausytum ir atkreiptum 
dėmesį. Kartais gali nutikti ir nutinka tikrai baisių dalykų. Jei nori 
būti saugus, privalai žinoti, kad informacija yra jėga. Nebūtina iš- 
sigąsti ir sėdėti užsidarius kambaryje, tik reikia stengtis būti su- 
maniam, akylam, gerai viską apgalvoti ir žinoti, kas ir kaip būna. 

Visi žino, kad važinėti autostopu yra kvaila. Kodėl? Nes sėsti į 
prie tavęs sustojusio vyruko automobilį - tas pat, kas ieškotis bė- 
dos. Jeigu nori, kad kas nors tave pavėžėtų, paskambink draugui 
arba pasivaikščiok, tik nelipk į svetimo ar tik iš matymo pažįs- 
tamo žmogaus mašiną. Beveik girdžiu, kaip pradedi spyriotis ir 
nori ginčytis, bet yra dalykų, kurių tu gali nežinoti. Esu girdėjusi 
įvairių tavo amžiaus paauglių istorijų. Kartais vaikai, patyrę nege- 
rų dalykų, ateina pas mane pasikalbėti, kad padėčiau jiems atsi- 
gauti. Kai kurie iš jų prašė manęs, kad pasidalinčiau jų istorijomis 
su kitais, kad galbūt kitam vaikui, tau, netektų to patirti. Iš visų tų 
pasakojimų sužinojau, kad pats galingiausias būdas nusikaltėliui 
liepti savo aukai tylėti - priversti ją gėdytis. Sakai, neįmanoma? 
Vis dėlto taip nutinka labai dažnai. Jie taip pažemina ir sugėdina 
savo auką, kad ji nenori, jog kas nors apie tai sužinotų, o jie gra- 
sina, kad viską papasakos kitiems. Ne vienas mano klientas pasa- 
kojo, jog buvo įkalbėtas nusifotografuoti nuogas arba nuoga, o po 
to pagąsdintas, kad tos nuotraukos bus parodytos tėvams, drau- 
gams ar paskelbtos viešai internete. Tik iškrypėliai gali taip elgtis? 
Tiesa, bet tu ne visada žinai, kas tie iškrypėliai, kol jie nepadaro 
ko nors tokio. Kartais, kai tau 15, 16 ar 17 metų, atrodo, kad tėvai 
beveik visada dėl visko ant tavęs pyksta. Kam dar labiau juos liū- 
dinti? Bet ar Žinai, kad dauguma tėvų geriau norėtų išgirsti iš ta- 
vęs tiesą nei amžiams tave prarasti? Šiaip ar taip, tėvai dažnai pir- 
miausia per daug išsigąsta ar pernelyg jautriai sureaguoja. Duok 
jiems šiek tiek laiko, ir viskas bus gerai. Taip, žinau, šitaip fotogra- 
fuotis nėra protinga, bet taip kartais nutinka. Kartais žmonės gali 
meilikauti ar tiesiog apgaule privilioti daryti tai, ko nenori. Daug 
suaugusiųjų nesupranta, kad ir geri vaikai kartais padaro klaidų, 
dėl kurių vėliau gailisi, bet nenori, kad dar ir tėvai imtų priekaiš- 
tauti. (Gali tai garsiai perskaityti savo tėvains). 

Galbūt esi girdėjęs kažką panašaus; man tokią istoriją papa- 
sakojo ne vienas vaikas, ir manau, kad verta ją pakartoti. Didelia- 

me prekybos centre vaikštinėja žavūs vyrukai, paprastai dviese, o 
kartais ir trise. Jie ieško po parduotuves vaikštinėjančių mergai- 
čių grupelių. Vienas iš jų išsirenka tyliausią ir droviausią, o kiti 
pradeda flirtuoti su jos draugėmis. Dailiausias iš vaikinų skiria 
visą dėmesį tyliajai panelei, kuri iš tikrųjų pradeda jaustis ypatin- 
ga, kartais viskas vyksta labai greitai, o kartais lėčiau. Viena mer- 
gaitė man papasakojo, jog ji taip paskubėjo, kad iš karto nuėjo į to 
vaikino butą ir darė ten tai, ko anksčiau niekada nebuvo dariusi. 
O jis fotografavo. Tada paskambino jai kitą dieną ir įtikino, kad 
parodys tas nuotraukas jos tėvams. Jis visai nesijaudino, kad ji dar 
nepilnametė, o jam jau virš aštuoniolikos, nes buvo įsitikinęs, jog 
ji darys taip, kaip ji iš tikrųjų ir padarė. Ji išsigando, paskambino 
jam ir sutiko su juo išvažiuoti. Jis sakė, kad ją myli, nori būti kar- 
tu ir turi bilietus į amerikietiškojo futbolo „Super taurės“ rungty- 
nes! Ji išvažiavo su juo į kitą miestą, kur turėjo vykti šios varžy- 
bos. Taip išėjo, kad jiems pritrūko pinigų, jis ją myli, bet turi kelis 
draugus, kuriems ji atrodo labai „karšta. Kaip manai, ką jai teko 
daryti? Žaidimas prasidėjo. 

(Kaip jau minėjau prieš tai buvusiame skyriuje jaunesniems 
vaikams, girdėjau pasakojimų, kad miestuose, kur vyksta kokios 
nors svarbios rungtynės, policija sulaukia daugybės pranešimų 
apie pabėgusias paauglės. Paprastai apie tokius dalykus nieko ne- 
žinome, nes dažnai apie šias dingusias mergaites niekas neprane- 
ša. O kai jos surandamos, nėra kur jų siųsti, nes jos neturi namų 
adreso ir niekas jų nepasigedo. Tai mane labiausiai liūdina. Kodėl 
viskas taip sudėtinga? Žmonės, kalbantys apie tokias pradingu- 
sias merginas, sako, kad taip nutiko, nes jos neturėjo su kuo pa- 
sikalbėti ir niekam iš tikrųjų nerūpėjo. O jeigu vis dėlto rūpėjo, 
tik jos to nepastebėjo? Jeigu tu iš tiesų esi mylima? Jei tėvai tau 
duoda paskaityti šią knygą, esu įsitikinusi, kad netapsi viena iš tų 
mergaičių, apie kurių dingimą niekas nepraneša.) 

Tikiuosi, kad skaitydama šį skyrių susidomėjai. Tęskime to- 

liau. Tu tikrai puiki mergaitė, panaši į vieną merginą, kurią bu- 
vau sutikusi prieš kelerius metus. Ji negėrė, nerūkė žolės ir tikrai 
dar nebuvo pasiruošusi seksui. Su ja dirbau privačiai keletą mė- 
nesių po to, kai jai nutiko tikrai baisus dalykas. Dabar jai viskas 
gerai, ir aš labai džiaugiuosi, kad ji išdrįso man apie tai papasa- 
koti. Kartais svarstau, kas būtų buvę, jeigu ji nebūtų man atsivė- 
rusi. Taigi, ji buvo teminiame futbolo vakarėlyje su krūva kitų 
vaikų. Vėliau ji pasakojo, kad nematė jokių narkotikų, bet kai 
kurie vaikai elgėsi labai keistai. Palikusi savo kokakolos gėrimą 
ant virtuvės stalo, ji nuėjo atsisveikinti su išeinančia drauge. Tik 
apsikabino ir vėl sugrįžo. Tai viskas, ką ji prisiminė. Vėliau pra- 
budo nepažįstamame kambaryje, nežinomame name, labai su- 
trikusi ir pasimetusi. Jos džinsai buvo numesti ant žemės, ji visa 
buvo apsipylusi kažkuo lipniu. Persigandusi atsikėlė iš sujauktos, 
nešvarios, krauju suteptos lovos. Perėjusi koridorių, pamatė gru- 
pelę vaikinų, kurie nekreipė į ją jokio dėmesio. Ji išėjo iš namo 
ir paskambino draugei, kad parvežtų ją namo. Po kelių dienų 
kito miestelio vidurinėje mokykloje pradėjo sklisti gandai, kad 
šeši vaikinai iš mokyklos imtynių komandos tą naktį permie- 
gojo su viena mergina. Niekas nepasakė, kas ji tokia buvo ar ko 
buvo įdėta į jos gėrimą. Bet toji mergina ir buvo mano klientė! 
Praėjo šiek tiek laiko, kol ji įstengė papasakoti man, kas nutiko. 
Ji buvo įsitikinusi, kad palaikysiu ja kvailute, imsiu ją kaltinti; ji 
buvo tikrai labai nusiminusi. Iš pradžių kalbėjo, jog nori išva- 
žiuoti iš miesto, miglotai užsimindama apie tokio noro priežas- 
tis, kol galiausiai nusprendė prisipažinti, kas iš tikrųjų nutiko. 
Vis svarstau, kiek žmonių taip dingsta dėl panašių jiems nutiku- 
sių dalykų. Kažkas, įberta į gėrimą, ir baisi gėda priverčia žmo- 
nes padaryti daug kvailysčių. 

Istorijų būna visokių ir ne visada apie mergaites. Tikėtina, 
kad dauguma berniukų tėvų neverčia sūnų skaityti šios knygos. 
Gaila, nes berniukams reikia patarimų dėl saugumo tiek pat, kiek 


195 


SUMANUS TĖVAI - SAUGŪS VAIKAI ' Rebecca Bailey, Elizabeth Bailey 


ir mergaitėms. Taigi, jeigu esi berniukas ir tai skaitai, vadinasi, esi 
vienas iš sumaniųjų. Vis galvoju, kas būtų susiklostę kitaip vie- 
nam mano klientui, manančiam, kad galbūt yra gėjus, bet nebu- 
vo tuo tikras. Privačios mokyklos, kurią jis lankė, mokytojas gal- 
vojo kitaip. Jis taip pat buvo jų komandos treneris, o vėliau tapo 
vidurinės mokyklos direktoriumi. Kiekvienais metais jis vežda- 
vosi berniukų grupę į stovyklą. Mokytojas nusprendė, kad „pa- 
vers berniukus tikrais vyrais“, ir naudojo tokias „priemones“ kaip 
pornografija ar netgi grupinė masturbacija. Žinoma, tu gali gal- 
voti, kad tai labai retas įvykis. Ir pasibjaurėtinas. Tikriausiai net 
nenori apie tai galvoti, bet, matyt, tai nėra labai reti atvejai, jeigu 
vis išnyra į viešumą. 

Kaip tai susiję su pagrobimu? To berniuko atveju tai, kas nuti- 
ko stovykloje, privertė jį atitolti nuo draugų ir šeimos visiems lai- 
kams. Tiesą sakant, daugelis tai patyrusių vaikų daug metų jautė- 
si atitolę nuo savo šeimų bei draugų, ir vien dėl to savanaudiško 
vyro veiksmų. Ar jie buvo prievarta atskirti nuo šeimos? Forma- 
liai - ne, bet tai, ką tas vyras padarė, kainavo jiems ne vienerius 
prarastus vaikystės metus, kai kuriais atvejais ir prarastas šeimas. 
Visgi panašu į pagrobimą. 

Tikiuosi, tu žinai, kad visi tie draugai tavo socialiniame tink- 
lalapyje nėra tikri draugai, o vaikai, su kuriais žaidi internetu, ne 
visi gali būti vaikai, tarp jų galbūt slepiasi ir koks senas iškry- 
pėlis. Taip, nuo tokio iš karto pabėgtum, jeigu naktį stabtelėtų 
prie tavęs su automobiliu. Bet kai naršai internete, tokius dalykus 
suprasti daug sunkiau, taigi būk budrus ir protingas. Nepasakok 
apie save asmeniškų dalykų tiems, kurių gerai nepažįsti. 

Žinau, kad ne visada norisi pasakyti policininkui, tėvams ar 
dar kam nors, kai nutinka kas nors baugaus. Nors ir manai, kad 
draugai tau gali padėti, iš tiesų juos tokie dalykai trikdo lygiai 
taip pat, kaip ir tave. Netylėk, papasakok kam nors, jeigu nutiko 
kažkas, kas tau nepatinka. Beje, gėdytis turėtum ne tu. Kaltink tą 

žmogų, kuris privertė tave jaustis nejaukiai. Pagalvok apie tai mi- 
nutėlę. Ir neleisk, kad taip nutiktų kam nors kitam. 


II. Dar vaikams nuo 12 metų ir vyresniems 


Visi paaugliai gali perskaityti šį skyrių vieni, bet jaunesni vai- 
kai galbūt norėtų aptarti tai su tėvais ar kitais suaugusiaisiais. 


Žodis sumaniam vaikui, o tu toks ir esi 


Nesvarbu, kiek tau metų, vis tiek verta atkreipti dėmesį į šį 
skyrelį. Aš vis tau priminsiu, kad žmonėms dažniau nutinka daug 
gerų dalykų nei blogų. Laikraščiai ir televizijos stotys neretai pa- 
miršta mums papasakoti, kokių puikių dalykų žmonės padaro 
vieni kitiems. Prieš keletą metų mano brolis keliavo po šalį ir pa- 
metė savo piniginę. Kažkas rado ją paplūdimyje, su pinigais bei 
kitais dalykais, ir atsiuntė ją per visą šalį mano broliui. Jis labai 
nustebo, kai grįžęs namo rado ją savo pašto dėžutėje. Mano drau- 
gės šuo pabėgo. Mėgindama jį surasti, ji visur išklijavo skelbimų 
ir siūlė 500 dolerių atlygį suradusiam. Po savaitės 25 metų stu- 
dentas jai atvedė šunį. Kai ji norėjo atsinešti čekių knygelę, vai- 
kinas atsisakė priimti atlygį sakydamas, jog tik norėjo sugrąžinti 
jai šunį. 

Prisimink visus gerus dalykus, kuriuos tau padarė kiti. 

Pasitikėjimas yra būtinas norint turėti draugų ir tapti ben- 
druomenės dalimi. Pasitikėjimą žmonės nusipelno. Kartais ma- 
nome, jog galime pasitikėti žmonėmis vien todėl, kad jie gyvena 
mūsų miestelyje, lanko mūsų bažnyčią ar padeda mokykloje. Su- 
augusieji gali būti tokie pat skirtingi kaip ir vaikai. Paprastai pra- 
eina kažkiek laiko, kol nusprendi, kam norėtum patikėti didžią- 
sias savo paslaptis; ne visiems gali pasipasakoti, kas tau labiausiai 
patinka, o kas atrodo žaviausias ar mieliausia. Reikia šiek tiek lai- 

ko išsiaiškinti, kuo galėtum pasitikėti. Mes visi klystame, kartais 
pasitikime draugu, kuris išplepa tavo istoriją visai mokyklai. Aiš- 
ku, tai labai blogai, nes jautiesi apsikvailinęs, bet, kita vertus, su 
tikrai gerų draugų pagalba tu atsigausi. Tačiau kai kalbame apie 
rimtesnius dalykus, pavyzdžiui, susidraugavimą su daug vyres- 
niu žmogumi, netikėtai atsiradusiu tavo gyvenime, rizika ir pavo- 
jus daug didesnis. Susidraugavę su tavimi ir ilgainiui užsitarnavę 
tavo pasitikėjimą, tokie suaugusieji kartais net gali atsirasti tavo 
patikimų žmonių sąraše. Taigi ar gali apskritai pasitikėti kitais už 
tave vyresniais žmonėmis? Žinoma, bet privalai būti protingas ir 
pasitikėti savo nuojauta. Paklausk savęs, kodėl šis žmogus taip ta- 
vimi domisi. JAV egzistuoja įvairios programos, pavyzdžiui, pa- 
tarėjų centrai, mokantys vaikus, kaip apsisaugoti nuo „keistų“ 
suaugusiųjų ir jų užmačių. Šios organizacijos labai rūpestingai at- 
renka žmones, kuriuos galima samdyti tokiam darbui su vaikais. 
Vis dėlto ir jos ne visada gali viską išsiaiškinti. Net ir bendrauda- 
mas su žmonėmis iš tokių puikiai valdomų organizacijų, turi ati- 
džiai įvertinti viską, dėl ko gali pasijusti nejaukiai. Atsargumas 
juk gėdos nedaro. 

Tu tikrai geriau už mane žinai, kad kartais vaikas gali jaustis 
labai vienišas. Tėvai užsiėmę, mokytojai susierzinę, kiti suaugu- 
sieji tavo gyvenime taip pat gali nerasti tau laiko. Dar gali gerai 
pažinoti ir kitus suaugusiuosius - trenerius, būrelių vadovus. Da- 
lis jų gali tau skirti daug daugiau laiko nei tėvai. Daugelis iš jų tai 
daro dėl labai teisingų priežasčių. Jie nori tau perduoti viską, ką 
patys Žino, ir yra pasirengę padėti, jeigu kyla kokių nors proble- 
mų. Vis dėlto vis tiek turėtum pasikliauti savo nuojauta. Mano 
miestelyje keturi treneriai per dešimt metų užmezgė „seksuali- 
nius“ santykius su vaikais. Niekas dabar apie tai nenori kalbė- 
ti, nes bendruomenei tiesiog gėda. Vienu atveju dvidešimtmetis 
treneris tvirkino penkias dvylikametes mergaites. Daug to jauno 
vyro draugų tai žinojo, bet niekam neprasitarė. Dar keliais kitais 

atvejais mergaitės manė, kad jos „įsimylėjo“ savo vyresnį trenerį, 
kuris vėliau atsiprašė dėl savo elgesio teigdamas, jog gyvenimo 
problemos privertė jį „netinkamai“ pasielgti. Jei bendraudamas 
su suaugusiaisiais būsi atidus ir nuovokus, vadinasi, stengsiesi 
būti saugus, o tai kartais gali būti ypač svarbu. 

Tikriausiai visi girdėjote apie „nepažįstamų“ žmonių kelia- 
mą pavojų. Šią frazę naudodavau mokydama vaikus būti pasta- 
bius, kad galėtų apsisaugoti nuo tokių baisių dalykų kaip, pavyz- 
džiui, pagrobimas. Bet tai, pasirodo, klaida. Daug vaikų galvoja, 
kad blogas nepažįstamasis atrodo bjauriai ir ryškiai išsiskiria iš 
minios. Tokių nesunku išvengti. O jeigu kas nors atrodo įpras- 
tai, kaip tavo gerai pažįstami žmonės? Kai prie šaligatvio stabteli 
automobilis, o jame sėdinti pora atrodo draugiška, kodėl gi jiems 
nepadėjus? Ogi todėl, kad negalima spręsti pagal išvaizdą. Svar- 
bi taisyklė: jei mašina privažiuoja arti tavęs, iš karto atsitrauk ir 
eik toliau. Neprivalai padėti. Šiais laikais žmonės turi daug įvairių 
pasirinkimų: GPS, programėlių išmaniuosiuose telefonuose. Tai 
kodėl stoja klausti tavęs? Juk gali pasiteirauti benzino kolonėlėje. 
Tau nebūtina į tai įsitraukti. Gal tai atrodo kiek savanaudiška, bet 
yra racionalu. 

Neužmiršk, gyvenime nėra absoliutų, viskas nėra tik juoda 
arba balta. Turi suprasti, kad pareigūnus, mokytojus ir kitus auto- 
ritetingus Žmones reikia gerbti. Tačiau neužmiršk, jog jie yra tokie 
pat žmonės kaip visi. Privalai išmokti pasirūpinti savimi, pasinau- 
doti savo nuovoka, kad sugebėtum atskirti ir perprasti žmones, 
užuot aklai pasitikėjęs jų žodžiu. Galbūt to mus gali pamokyti visi 
pasakojimai apie kunigus ar kitus autoritetą turinčius Žmones, 
tvirkinusius vaikus. Pagalvok apie tas drąsias aukas, sugebėjusias 
nenutylėti, o papasakoti kitiems, kas nutiko. Jeigu jie sugebėjo su- 
abejoti autoritetu ir prabilti apie tai, vadinasi, gali ir tu! 

Jau žinai, apie ką kalbėsime, nevartyk akių ir nors kartą pa- 
klausyk. Dauguma iš jūsų užsiregistravę kuriame nors socialinia- 

me tinklalapyje. Galbūt praleidžiate daugiau laiko virtualioje erd- 
vėje nei su tikrais draugais. 

Be abejonės, jau žinai, kad negalima internete skelbti savo 
namų adreso ar telefono numerio. Tu ne toks naivus, kad sutiktum 
susitikti asmeniškai su žmogumi, kurį pažįsti tik virtualioje erdvė- 
je, bet taip nutinka dažniau, nei gali numanyti. Sakau aiškiai: ne- 
daryk taip! Dalis iš jūsų vis tiek nekreips dėmesio į šiuos žodžius 
ir nueis susitikti. Tai tikrai kvaila mintis, bet bent jau pasakyk kam 
nors, kur eini ar su kuo ruošiesi susitikti. Pasakyk savo tėvams! Ku- 
riam nors kitam suaugusiajam. Gerai, dalis jūsų nekreips dėmesio 
ir į tai, bet vis tiek nebūkite naivūs. Susidarykite planą ir niekada 
neikite vieni. Galiausiai būkite protingi, sumanūs ir atkreipkite dė- 
mesį į dalykus, kurie jums atrodo netinkami ar neteisingi. 

Nenoriu net kalbėti apie savęs nuogo fotografavimą ir tokių 
nuotraukų siuntimą kam nors kitam, nes tikiuosi, kad jau ir pats 
tai supranti. Nedaryk to! Jokiu būdu. Nuolat girdžiu istorijų, kaip 
tokios nuotraukos papuola į atviras interneto erdves, į visų tele- 
fonus ar kompiuterius be to žmogaus leidimo. Nebūk naivus. Jei 
paskelbi savo nuotrauką, kurioje atrodai tikrai gražiai ir „karš- 
tai, ji lengvai gali papulti į rankas kokiam nors iškrypėliui, ku- 
riam tikrai patiksi. Fe! O jeigu jis niekaip negali liautis apie tave 
galvojęs? Kaip lengvai tave galima rasti „Facebooke“ ar kitame 
tinklalapyje? Galbūt jam nepavyks tapti tavo „draugu“, bet jis gali 
„susidraugauti“ su vienu iš tavo 97 777 „draugų, kuris nėra toks 
sumanus ir mano, jog turi „draugauti“ su visais, kas tik pasisiūlo. 

Papasakojau jau tikrai nemažai ir tikiuosi, kad vis dar skai- 
tai, nes noriu dar kartą pakartoti: pasaulis yra nuostabi vieta gy- 
venti su daugybe gerų žmonių ir puikių dalykų. Tikimybė būti 
įtrauktam į svetimą automobilį nėra didelė. Šiaip ar taip, didžiąją 
dalį pagrobimų įvykdo šeimos nariai ar pažįstami žmonės. Taigi 
paklausyk: jei tavo ar kita pažįstama šeima skiriasi, būk budres- 
nis. Įsidėmėk keletą dalykų. Jei vienas iš tėvų kalba apie tai, kad 

mes darbą ir išvažiuos, pradeda labai negražiai atsiliepti apie savo 
buvusį sutuoktinį, būk atidus. Atkreipk dėmesį, kad neliepiu tau 
saugotis, bet prašau būti atidesniam. Daugeliu atveju gali išdėsty- 
ti savo mintis ir dvejones kitam iš tėvų, bet taip pat gali pasikal- 
bėti su mokyklos psichologu ar kitu patikimu asmeniu. Jei gyveni 
namuose su vienu iš tėvų, o staiga atsiradęs kitas tave pasiima ir 
pradeda kalbėti, jog mama ar tėtis išvažiavo, nenori daugiau ta- 
vęs matyti ar išsikraustė, susimąstyk ir gerai viską apgalvok. Ar 
tai panašu į tiesą? O jeigu vienas iš tėvų pasakė, kad nuskriaus 
tave, jei mėginsi susisiekti su kitu gimdytoju? Prašau suprasti - 
jeigu vienas iš jų pasiima tave be kito žinios, tai yra nusikaltimas. 
Nesijaudink, kad jis gali pakliūti į bėdą. Jam reikalinga skubi pa- 
galba. Kad ir kaip būtų, tu negali atsidurti tėvų kivirčų viduryje. 
Nesvarbu, kaip ilgai užtruksi, kol susirasi telefoną, pasakysi mo- 
kytojui arba policininkui, niekada nebus per vėlu. Tėvas, kurio 
vaiką pagrobė buvęs sutuoktinis, niekada nepraras noro ir vilties 
jį susigrąžinti. Neužmiršk, kad mama arba tėtis visą laiką laukia 
tavo skambučio, tikisi, kad vieną dieną pasibelsi į duris ir jūs ap- 
sikabinsite jausdamiesi laimingiausi pasaulyje. 

Kai kada suaugusieji yra labai lėti; atrodo, kad mes negirdime ar 
nelabai suprantame to, ką jūs, vaikai, norite mums pasakyti. Kartais 
jūs kreipiatės į vieną bendraamžį savo grupėje, kurio patarimų, re- 
gis, prašo visi. Jeigu tu esi toks patarėjas, laikyk tai didele garbe ir Ži- 
nok, kad ateityje galėtum tapti puikiu psichologu konsultantu. Nors 
aš ir pati esu psichoterapeutė, kartais turiu pasikalbėti su kitais, ku- 
rie gali žinoti šiek tiek daugiau apie man rūpimą dalyką. Dažnai 
žmogus, į kurį kreipiamės, yra vyresnis, protingesnis ir turi daugiau 
patirties. Tokius asmenis mes vadiname konsultantais ir įtraukiame 
į patikimų žmonių sąrašą (matai, ir mes tokį turime). Jei esi vienas 
iš tokių, kurių patarimo klausia kiti, pasikalbėk su žmonėmis iš savo 
sąrašo, jeigu kas nors pasako tau tai, dėl ko imi jaustis nejaukiai. 
Tikrai protingas žmogus žino, kad jis žino ne viską. 

SUMANUŪS TĖVAI - SAUGŪS VAIKAI | Rebecca Bailey. Elizabeth Bailey 
Ką daryti mergaitei? 


Tau einant gatve pro šalį pravažiuoja mašina, pilna „karštų“ vai- 
kinų, ir supypsi. Jei esi panaši į mus, kai buvome šešiolikos, tikriau- 
siai dar labiau ištiesini pečius ir kumšteli kartu einančiai draugei 
į pašonę, bet abi prisimename atvejų, kai vienos eidavome namo 
ir, sulaukusios tokio dėmesio, pasijusdavome nelabai jaukiai. Viena, 
kai esi šiek tiek vyresnė ir su būreliu draugių, nors net ir tada, kai 
pakėlusi akis pamatai, jog ten trisdešimtmetis vyras, tau pasidaro 
negera. O būnant vienai dar sunkiau. Neseniai kalbėjomės su gru- 
pele septintokių, kurios papasakojo, kad kai eina vienos gatve ir kas 
nors pypteli ar sušvilpia, jos stengiasi nekreipti dėmesio ir net ne- 
pasižiūri į tą pusę. Kartais baugu pažvelgti „gerbėjui“ į akis ar netgi 
pripažinti, jog tai ką tik įvyko. Viena mergaitė prisipažino, kad to- 
kiu atveju labai susigėsta ir nori tiesiog prasmegti skradžiai žemę. 
Kelios paminėjo, jog taip nutinka beveik kasdien einant namo, bet 
nė viena negalėjo pasakyti, kokios spalvos buvo automobilis ar kas 
jame sėdėjo. Taigi norėčiau paprašyti, kad visada atkreiptum dėme- 
sį, nesvarbu, kur ir su kuo bebūtum. Būk budri, juk atsargumas gė- 
dos nedaro! Žvilgtelk, kai pro šalį važiuoja mašina, ir pasižiūrėk, kas 
sėdi viduje. Daugeliui mergaičių kažkodėl gėda ar nejauku dairytis į 
šūkaliotojus, jeigu jos eina vienos. Baimė ar tam tikras nedrąsumas 
nuslopina labai svarbų išgyvenimo instinktą, tai yra - sąmoningu- 
mą arba kritinį vertinimą. Žinoma, dauguma žmonių, pypiančių, 
šūkaujančių ar švilpiančių, nesiruošia jėga įtempti tavęs į savo auto- 
mobilį, bet jeigu tas pats asmuo ar grupelė tai daro nuolat, juk norė- 
tum žinoti, kas jie, ar ne? Tada galėtum kam nors apie tai pasakyti. 
Nes kai kas nors dažnai kartojasi, tai darosi vis keisčiau ir pavojin- 
giau. Taigi noriu priminti, kad turi kreipti dėmesį į tai, kas vyksta 
aplink. Apsidairyk, įsimink ir pasikalbėk su tėvais ar kitais suaugu- 
siaisiais, jei kas nors bent kiek prie tavęs priekabiauja. Būk budri! 

Ta pačia tema man teko kalbėtis su daug mergaičių, kurios 
užsimindavo, jog ir vaikščiodamos mokyklos koridoriais iš kitų 
mokinių susilaukdavo nešvankių ar dviprasmiškų komentarų. 
Dažniausiai jos tai priimdavo kaip komplimentą. Kelios mergai- 
tės pripažino, kad apsimetė negirdinčios, kas joms sakoma, nes 
nežinojo, kaip reaguoti į tokias dviprasmybes. Viena sakė, jog tai 
palaikė tiesiog foniniu koridoriaus triukšmu ir visai nekreipė dė- 
mesio. Bet kita mergaitė, vaikystėje patyrusi daug sunkumų, pri- 
sipažino, kad tokie priekabiavimai ją labai trikdė. Ji turėjo ne- 
mažą krūtinę ir berniukai dažnai garsiai tai komentuodavo, kai 
ji eidavo koridoriumi. Vieną kartą jai trūko kantrybė, sustojusi 
ji pažvelgė į du berniukus ir labai protingai tarė: „Tik pagalvo- 
kit: jeigu aš būčiau jūsų sesuo, ar jums patiktų, jei kas nors taip 
jai pasakytų?" Berniukai atsakė dar viena nešvankybe. Nors ji ir 
nesitikėjo, kad jie vėliau susimąstys, bet pati pasijuto daug ge- 
riau, nes sugebėjo atsikirsti. Prieš daug metų, kai pati dar lankiau 
mokyklą, vaikinai taip nekalbėdavo, jiems būtų buvę gėda laidy- 
ti tokius komentarus. Žinau, kad jie taip galvodavo, bet pasaky- 
ti garsiai retai kada išdrįsdavo. Taip, laikai pasikeitė, skirtingose 
bendruomenėse žmonės skirtingai priima tokius dalykus, tačiau, 
jei jautiesi nejaukiai, nesvarbu, ką kiti apie tai galvoja, netylėk ir 
išsakyk savo nuomonę. 

Viena mano pažįstama mergaitė nusprendė užstoti kitas mo- 
kines, kurias užgauliodavo vaikinai. Kartą ji pastebėjo koridoriu- 
mi einančią mergaitę ašarų pilnomis akimis. Ji paklausė, kas nu- 
tiko, ir šioji papasakojo, kad keli berniukai nuolat priekabiauja 
prie jos, prašo seksualinių „paslaugų “. Ji tikrai nežinojo, ką daryti. 
Vyresnioji mokinė pasikalbėjo su draugėmis, ir visos nutarė pa- 
dėti tai mergaitei. Taigi pagrindinė šio pasakojimo mintis: nety- 
lėk, jeigu dėl kažko jautiesi nepatogiai, net jeigu tai liečia ne tave, 
o kitą žmogų. 

III. Tik jaunesniems vaikams 


Galbūt tėvai norės šį skyrių atidžiau perskaityti ir patys. Kai 
jūs ir jūsų vaikas perskaitys jį, pasidomėkite, ką jis sužinojo, ar ne- 
turi daugiau klausimų ar minčių. Pradėję klausinėti, jūs atversite 
kelią diskusijai čia paminėtomis temomis ir išvengsite nesusiprati- 
mų. Galite pasakyti ir ką patys apie tai galvojate. IV skyriaus pa- 
baigoje rasite Saugumo sutartį, kurią kartu su vaiku turėsite per- 
skaityti ir pasirašyti. 


9-12 metų vaikams 

Šią dalį jūsų vaikas gali perskaityti vienas. 

Suprantu, kad ir pats daug žinai apie saugumą. Tikriausiai to 
jus moko mokykloje; nė kiek neabejoju, kad ir aš dar daug ko ga- 
lėčiau pasimokyti. Taigi tiesiog pakartokime pagrindinius daly- 
kus, o vėliau galėsi patikrinti savo vyresnio brolio ar sesės Žinias, 
netgi tėtės arba mamos, jei tik norėsi. Beje, žinau, kad daug vaikų 
neturi mamos ir tėčio, kurie pasirūpintų jais. Galbūt tavimi rūpi- 
nasi močiutė, senelis arba dar kas nors. Kai sakau „mama“ ar „tė- 
tis“, turiu omenyje tą asmenį, kuris tave augina, taigi pats įterpk 
tinkamą vardą, gerai? 

Kaip manai, ką reiškia būti saugiam? Man tai reiškia, jog visada 
žinau, kur mano vaikas yra. Jeigu nežinau, kur jis ir su kuo, nega- 
liu būti tikra, kad jis saugus. Būti saugiam taip pat gali reikšti, jog 
moki pasirūpinti savimi ir priimti teisingus, tinkamus sprendimus. 

Ar sėstum į nepažįstamojo ar to žmogaus, su kuriuo neturė- 
tum būti, automobilį? Pasikalbėk apie tai su savo tėvais. Kodėl tu- 
rėtum sėsti į to Žmogaus automobilį? Su kuo dar sutiktum važiuo- 
ti? Ar važiuotum su žmogumi, kuris tau ką nors nupirko? Arba su 
tuo, kuris su tavimi labai gražiai elgėsi? 

Būtinai prisimink: negali sėsti į niekieno automobilį, išskyrus 
į Žmonių, su kuriais mama ir tėtis tau leidžia važiuoti. 

Jeigu prie šaligatvio sustotų automobilis ir vairuotojas, vyras 
arba moteris, paprašytų tavo pagalbos? Labai svarbu, kad kuo 
greičiau pasitrauktum nuo tokios mašinos. Tu neprivalai padėti. 
Tavęs niekas nebars, kad nuėjai šalin. Net jeigu ir manai, kad pa- 
žįsti tuos Žmones, jų nėra tavo saugumo sąraše. Jeigu galvoji, kad 
turi kažką pasakyti, tai pasakyk mamai arba tėčiui po to, kai pasi- 
trauksi nuo automobilio. 

Jeigu prie tavęs sustotų mašina ir joje sėdintys malonūs žmo- 
nės pasakytų, kad ieško pasimetusio šuniuko ar kačiuko? Jie papra- 
šytų tavo pagalbos. Jeigu šie žmonės neįtraukti į tavo sąrašą, negali 
jiems padėti. Tavęs niekas nebars, jei pereisi į kitą gatvės pusę kuo 
toliau nuo jų. Pakartosiu, net jei moteris atrodo labai panaši į tavo 
klasioko mamą, tų žmonių vis tiek nėra sąraše, todėl nereikia jiems 
padėti. Tavęs tikrai dėl to niekas nebars. Jei labai susirūpinai dėl pa- 
bėgusio šuniuko ar kačiuko, nubėk namo, papasakok apie tai ma- 
mai arba tėčiui ir paprašyk, kad jie padėtų šiems žmonėms. 

Ką darytum, jeigu parduotuvėje pasimestum nuo asmens, su 
kuriuo atėjai? Pagalvok! Galbūt galėtum garsiai pašaukti tą žmo- 
gų vardu. Neužmiršk, kad jis arba ji tavęs ieško, taigi labai padė- 
tum, jei garsiai šūktelėtum. Jeigu pasimetei nuo tėvų, tikrai nie- 
kas nesupyks, kad garsiai šūkauji parduotuvėje. Taip pat galėtum 
nueiti prie kasų ir pasakyti parduotuvės darbuotojai, kad pasime- 
tei. Kartais vaikams gėda taip daryti, bet patikėk manimi, taip gali 
nutikti mums visiems! Jei prieisi prie kasos, turėtum ten ir lauk- 
ti, kol pamatysi žmogų, su kuriuo atėjai. Dar viena gera mintis - 
iš anksto susitarti dėl susitikimo vietos, jeigu netyčia atsiskirtum 
nuo suaugusiojo. Gal gali sugalvoti dar ką nors? 

Netikėk visada tuo, ką tau sako kiti žmonės. Dauguma žmo- 
nių pasaulyje tikrai nori tau padėti, bet jeigu abejoji, geriau pasi- 
klausk ko nors iš savo saugaus sąrašo. Pavyzdžiui, jeigu kas nors 
sako, kad „privalai“ su tuo žmogumi kažkur eiti, bet tu nieko apie 
tai nežinai, paskambink ir pasiklausk! 

IV. Tik dar jaunesniems vaikams 


Nors taisyklės jaunesniems vaikams yra tokios pat, kaip ir vy- 
resniems, svarbu, jog perskaitytumėte tai KARTU su savo vaiku, 
kad įsitikintumėte, jog jis suprato. Skaitykite lėtai, kalbėkite pa- 
prastai! Visada pasiteiraukite, ar jūsų vaikas nenori nieko paklaus- 
ti. Naudokite šį tekstą kaip gaires, pritaikykite jį savo situacijai, jei 
norite, pridurkite ir savo minčių. Perskaitęs šį skyrių, vaikas turė- 
tų suprasti, ko iš jo tikimasi, kaip jis turėtų elgtis, kad būtų saugus. 
Kai kuriems aštuonmečiams ir devynmečiams tinka ir III skyrius 
(skirtas 9-12 metų vaikams), taigi jei manote, kad jis tiktų ir jūsų 
vaikui, skaitykite jį vietoj šio. 

PASTABA: kai kurie vaikai neturi mamos ir tėčio. Galbūt juos 
augina seneliai, kiti giminaičiai ar net šeimos draugai. Todėl vietoj 
žodžių „mama“ ir „tėtė“ panaudokite vardus tų žmonių, kurie rū- 
pinasi vaikais. 


6-9 metų vaikams 

Šį skyrių galite perskaityti kartu su savo vaiku. 

Ar žinai, ką reiškia būti saugiam? Iš dalies tai reiškia, jog tavo 
mama ir tėtis visą laiką žino, kur tu esi ir kad esi laimingas. 

Juk žinai, kad tu rūpi daugybei žmonių. Kas yra tie žmonės, 
su kuriais jautiesi saugus? Kodėl jais pasitiki? Ką apie juos Žinai? 

Su tėveliais arba kitais tavimi besirūpinančiais žmonėmis tu- 
rėtum sudaryti sąrašą tokių žmonių; jame taip pat turėtų būti už- 
rašyti telefonų numeriai ir adresai, kad galėtum su jais susisiekti. 

Ar sėstum į automobilį žmogaus, kurio nėra šiame sąraše? Su 
kuo sutiktum kur nors važiuoti? Ar važiuotum su žmogumi, ku- 
ris tau davė saldainį? Arba su tokiu, kuris su tavimi labai gražiai 
elgėsi? Tau tikriausiai niekada neteks apie tai galvoti, bet turėtum 
žinoti, kad norėdamas būti saugus, niekada nesutik važiuoti au- 
tomobiliu su žmogumi, kuris neįtrauktas į tavo patikimų žmo- 

nių sąrašą, nebent mamytė ir tėvelis pasakytų tau, kad galima. 

Jeigu prie šaligatvio sustotų automobilis ir vairuotojas, vyras 
arba moteris, paprašytų tavo pagalbos? Labai svarbu, kad kuo 
greičiau pasitrauktum nuo tokios mašinos. Tu neprivalai padėti. 
Tavęs niekas nebars, kad nuėjai šalin. Gali apie tai pasakyti ma- 
mai arba tėčiui po to, kai nueisi nuo automobilio. 

Jeigu prie tavęs sustotų mašina ir joje sėdintys malonūs žmo- 
nės pasakytų, kad ieško pasimetusio šuniuko ar kačiuko? Jie pa- 
prašytų tavo pagalbos. Jeigu šie žmonės neįtraukti į tavo sąrašą, 
negali jiems padėti. Tavęs niekas nebars, jei pereisi į kitą gatvės 
pusę kuo toliau nuo jų. Jei labai jaudiniesi dėl pabėgusio šuniuko 
ar kačiuko, nubėk namo, papasakok apie tai mamai arba tėčiui ir 
paprašyk, kad jie padėtų šiems žmonėms. Vienas mažas berniu- 
kas taip ir pasielgė, o kai tėtis išėjo laukan padėti, tie žmonės ap- 
simetė, kad niekada neprašė vaiko pagalbos ir sakė, kad neieško 
jokio šuns. Taigi kaip manai, ką jie ten darė? Mes to nežinome. 

Ką darytum, jeigu parduotuvėje pasimestum nuo žmogaus, su 
kuriuo atėjai? Gali verkti. Bet būtų dar geriau, jei liktum ten, kur esi, 
ir garsiai pašauktum. Galėtum šaukti, kol mama ar tėtis ateitų pas 
tave. Neužmiršk, kad jie taip pat tavęs ieško, todėl jei garsiai sušuk- 
tum, jie greičiau tave rastų. Niekas ant tavęs nesupyks, kad šūkauji. 

O ką tau šaukti? Galbūt gali sugalvoti ką nors įdomaus. Pa- 
vyzdžiui, mes namuose buvome susitarę šaukti „vištos koja“, jeigu 
kuris nors pasimestume. Pasikalbėk apie tai su tėveliais ar kitais 
suaugusiaisiais. 

Taip pat galėtum nueiti prie kasų ir pasakyti parduotuvės dar- 
buotojui, kad nerandi tų, su kuriais atėjai. Turėtum ir likti prie 
kasų, kol pamatysi savo artimuosius. 

Parduotuvėje visada turi vaikščioti su tėveliais arba būti neto- 
liese, kad jie galėtų visada tave matyti. 

Ką sušuktum, jei nerastum žmogaus, su kuriuo atėjai į par- 
duotuvę? 

Ką darytum, jeigu tave kas nors paliestų taip, kaip tau nepa- 
tiktų, arba norėtų taip paliesti? Ar žinai, kad gali pasakyti „Ne!“ 
arba „Liaukis! Man skauda!“? Nors ir būtų sunku apie tai kalbėti, 
vis tiek turi papasakoti, kas nutiko, tėvams ar kitiems suaugusie- 
siems. Niekas negali tavęs liesti (nei kiti vaikai, nei suaugusieji) ir 
tu gali pasakyti „NE“! 

Pamėgink kelis kartus garsiai pasakyti: „Ne!“, „Liaukis!“ 


Kartu su vaiku turėtumėte sudaryti sąrašą žmonių, kuriems jie 
galėtų pasakyti, jeigu juos kas nors nederamai paliestų. 


Jeigu nori eiti Žaisti laukan, pirmiausia turi atsiklausti suau- 
gusiojo, besirūpinančio tavimi. NIEKUR negali eiti vienas. 


Noriu, kad pats susidarytum planą, kaip būti saugiam. Pasau- 
lis tikrai yra nuostabus, bet aš vis tiek noriu būti tikra, kad išmo- 
kai keletą nesudėtingų būdų, kaip išlikti saugiam. Aš tau pasiū- 
liau keletą idėjų, bet gal tu ir pats gali ką nors sugalvoti? Įrašyk tai 
į savo saugumo taisyklių sąrašą. 


3-6 metų amžiaus vaikams 
Šį skyrių turėtumėte perskaityti savo vaikui. 


Skaitykite lėtai ir aiškiai. Galite parašyti „Saugumo taisykles“ 
ir laikyti jas ten, kur vaikas matytų, net jeigu jis ir nemoka skaityti. 
Jeigu rašysite tai kartu, vaikas geriau viską supras. Neužmirškite, 
kad tokio amžiaus vaikai mano, jog svetimi žmonės atrodo „bjau- 
riai ir baisiai", todėl pasistenkite neminėti šių žodžių. 

PASTABA: Čia bus parašyta „mama“ ir „tėtis“, bet galite pa- 
keisti šiuos žodžius kitais, jeigu esate vaiko globėjas. 

Noriu pamokyti tave, kaip išlikti saugiam. Ar žinai, ką tai 
reiškia? 

Kaip gali būti saugesnis? 
Manau, saugumas reiškia, jog mes visada žinome, kur tu 


esi. Niekur negali nueiti vienas, prieš tai nepasakęs man arba 


Juk žinai, kad daug Žmonių tave myli. Kaip manai, kokie 
žmonės gali tavimi pasirūpinti? Tai yra vieninteliai žmonės, kurie 
gali tavimi pasirūpinti! 

Nupieškite visus šiuos žmones. Turėtumėte su vaiku sudaryti 
tokių žmonių sąrašą; jame galėtų būti ir jų telefonų numeriai bei 
adresai. 


Ar liptum į automobilį žmogaus, kurio nėra šiame sąraše? 
(Tikiuosi, jūsų vaikas atsakys „Ne! ) 

Ar eitum kur nors su žmogumi, kuris tau davė saldainį? Ar 
eitum kur nors su žmogumi, kuris labai gražiai su tavimi elgėsi? 
(Ir vėl tikiuosi, kad jūsų vaikas atsakė „Ne“. Jeigu ne, paaiškinki- 
te, kodėl neturėtų eiti.) 

Jeigu nori būti saugus, niekada negali važiuoti mašina su 
žmonėmis, kurių nėra šiame sąraše, nebent mamytė arba tėvelis 
tau pasakytų, kad gali važiuoti! 

Taigi pasakyk man dar kartą, su kuo gali važiuoti automobiliu? 

Turėtumėte su vaiku sudaryti sąrašą žmonių, su kuriais jie ga- 
lėty važiuoti. 


Ką darytum, jeigu parduotuvėje pasimestum nuo žmogaus, 
su kuriuo atėjai? 

Galėtum likti ten, kur esi, ir garsiai šūktelėti. Niekas tavęs ne- 
bars, kad šūkauji parduotuvėje. 

O ką turėtum šūktelti? Pasiklausk mamytės arba tėvelio. Mes 
pamokėme savo vaikus šaukti „vištos koja!“, jeigu jie pasimestų. 

Privalai visą laiką būti su tuo žmogumi, su kuriuo atėjai į par- 
duotuvę, arba būti netoliese, kad jis tave matytų. 

Užrašykite tai, ką vaikas turėtų šūktelėti. Pamėginkite garsiai 
tai šūktelti namuose - bus linksma! 


Jeigu kas nors tave paliestų taip, kaip tau nepatinka arba skau- 
da, net jei tai būtų mamytė ar tėvelis, ką jiems pasakytum? 

Gali sakyti „Liaukis, man skauda!“ arba „Ne!“ Turi papasako- 
ti kam nors iš savo sąrašo apie tai, kas nutiko. 

Pamėginkite kelis kartus garsiai pasakyti: „Ne!, „Liaukis!“ 

Turėtumėte su vaiku sudaryti sąrašą žmonių, kuriems jis galė- 
tų pasakyti, jeigu kas nors jį netinkamai lietė. 


Jeigu nori eiti laukan pažaisti, pirmiausia turi atsiklausti tėve- 
lių arba Žmogaus, kuris tuo metu tavimi rūpinasi. NIEKUR ne- 
gali eiti vienas. 

Ką darysi, kai užsinorėsi išeiti laukan vienas? Pasikalbėk apie 
tai su mamyte arba tėveliu. 


Jeigu dar žinote kokių nors taisyklių, į savo sąrašą įtraukite 


ir jas. Tik neapkraukite vaiko informacija. Tegul taisyklės būna 
trumpos ir aiškios! 

V. Saugumo sutartis 


Vyresniems vaikams 
Ši sutartis patvirtins jūsų lūkesčius ir taisykles, susijusias su 
saugumu. Galite ją pasirašyti kartu su vaiku. 


Saugumo taisyklių sutartis 


Aš, „rūpinuosi savo saugumu ir 
suprantu, kad mano tėvai (globėjai) 
mane myli ir linki man tik paties geriausio. 


Pasirašydama / -as šią sutartį, sutinku: 


1) Turėsiu su tėvais sudarytą sąrašą žmonių su jų telefonais ir 
adresais tam atvejui, jeigu netikėtai pasikeistų planai arba man 
prireiktų pagalbos, o tėvų nebūtų šalia. 

2) Niekur neišeisiu su kuo nors arba neatsidursiu kitoje vietoje, 
prieš tai nepranešęs (Taip pat be tėvų ži- 
nios nesusitiksiu su žmogumi, kurio visai nepažįstu). 

3) Nelipsiu į automobilį, prieš tai nepasakęs 


4) Jeigu turėsiu telefoną, visą laiką laikysiu jį prie savęs ir visada 
iš karto atsiliepsiu arba parašysiu žinutę. Jei telefono neturėsiu, 
pasirūpinsiu, kad žinotų, kaip su manimi su- 
sisiekti. 

5) Sutinku pasakyti „Ne“, jeigu man nepatinka, kaip kas nors su 
manimi elgiasi arba verčia nejaukiai jaustis. 


6) Neskelbsiu asmeninės informacijos, tokios kaip namų adresas, 
internete. 

7) Paskambinsiu į namus, jei ko nors išsigąsiu arba nejaukiai pa- 
sijusiu, nesvarbu, kur tuo metu būčiau ar kelinta valanda būtų. 
Mano tėvai ar globėjai sutinka, jog nesupyks, kad skambinu jiems 
vėlai. 

8) Pirmiausia išsiaiškinsiu, jeigu kas nors lieps man ką nors da- 
ryti arba norėsiu pakeisti planus, dėl kurių jau būsiu susitaręs su 
tėvais. 


Pasirašė 


Tėvų (globėjų) parašas 


Jaunesniems vaikams 
Ši sutartis skirta jaunesniems vaikams; ji patvirtins jūsų lūkesčius 
ir saugumo taisykles. 


Saugumo taisyklių sutartis 


Aš, „rūpinuosi savo saugumu ir su- 
prantu, kad mano tėvai (globėjai) 
mane myli ir linki man tik paties geriausio. 


Pasirašydama / -as šią sutartį, sutinku: 


1) Turėsiu su tėvais sudarytą sąrašą patikimų Žmonių su jų tele- 
fonais ir adresais. 


2) Niekur neišeisiu vienas žaisti, prieš tai nepasakęs 
3) Niekur su niekuo neišeisiu, prieš tai nepasakęs 


4) Niekada nesėsiu į automobilį, prieš tai nepasakęs 

5) Pasakysiu „Ne“, jeigu man nepatiks, kaip mane kas nors liečia 
ar verčia jaustis nejaukiai. 


6) Neskelbsiu asmeninės informacijos, tokios kaip mano namų 
adresas ir telefonas, internete. 


Pasirašė 


Tėvų (globėjų) parašas 


VI. Saugumo lygtys 


Saugumo lygtis - tai paprastas būdas paskatinti vaikus pir- 
miausia įvertinti situaciją, o tik po to nerti į ją visa galva. Ji moko 
juos stabtelėti, akimirką susimąstyti ir priimti teisingus sprendi- 
mus. Sugebėjimas įvertinti situaciją ir imtis atitinkamų veiksmų 
yra kritinio mąstymo dalis. Šio gebėjimo reikės visur — ir moks- 
luose, ir darbe. Išmokus sudaryti saugumo lygtis, jūsų vaikui bus 
lengviau spręsti problemas, suprasti, ką daryti ir kuo tikėti, ypač 
brendimo laikotarpiu. 


Saugumo lygtį sudaro: 

+» Pastabumas. Kokie yra faktai? Ką aš žinau? 

+ Įrodymų įvertinimas. Kurie faktai yra svarbūs, o kurie ne? 
Tai gera, bloga ar neutrali situacija? Kas gali nutikti ne 
taip? Kaip man tai ištaisyti? 

+ Veiksmai. Ką turėčiau daryti? Kaip reaguoti į šią situaciją? 

+ Savo reakcijos įvertinimas. Ar pasielgiau teisingai? Ar ga- 
lėjau pasielgti kitaip - geriau? Kokios įtakos man turėjo 
mano sprendimas? 

Kartu su vaikais išspręskite šiuos lygčių pavyzdžius ir aptar- 
kite rezultatus. Ne visos čia pateiktos situacijos susijusios su sau- 
gumu ir ne visos yra akivaizdžios, taigi būtinai jas kartu aptarkite. 
Perskaitę situaciją, raštu atsakykite į aukščiau pateiktus klausi- 
mus. Galite pridėti naujų detalių arba išimti, kad situacija pasi- 
keistų į gera arba bloga, ir paklauskite vaiko, kaip šie pakeitimai 
paveikė jų sprendimus. Sugalvokite savų situacijų, palenktyniau- 
kite, kas parašys geresnę lygtį. 

Neužmirškite savo vaiko subrendimo lygio. Vaikai paprastai 
mąsto konkrečiai, todėl gali per daug prisirišti prie faktų; kartais 
tai padeda, o kartais nelabai gerai. 


6-9 metų vaikams 


1 situacija: Alisa su Džeine kartu važiuoja dviračiais iš mo- 
kyklos. Jos visada važiuoja tuo pačiu keliu. Šiandien mergaitės 
nusprendė palenktyniauti. Džeinė nudūmė pirma su savo nauju 
dviračiu, o Alisa atsiliko. Ji sugalvojo pasukti kitur ir sutrumpinti 
kelią. Kokia lygtis Džeinei? Kokia Alisai? 

+» Džeinė: važiuoja namo įprastu maršrutu + viena + naujas 

dviratis = nedidelis pavojus (ji VIENA). 

+ Alisa: važiuoja namo nauju maršrutu + viena = galimas 

pavojus (tiesą sakant, Alisa pasiklydo ir labai išgąsdino 
mamą visa valanda vėliau sugrįžusi namo). 


2 situacija: Semis žaidžia savo kambaryje, o mamytė miega. 
Jis išgirsta durų skambutį. Pažvelgęs pro langą, pamato nepažįs- 
tamą vyrą. 
» Semis: mama miega + nepažįstamas žmogus = nelabai 
gera mintis atidaryti duris (jeigu tai svarbu, tas vyras su- 
grįš vėliau). 

12-15 metų vaikams 


1 situacija: Olivija draugauja su pačiu šauniausiu klasės vai- 
kinu. Ji labai protinga mergina ir rytoj jos laukia rimtas kontroli- 
nis darbas. Dilanas pasišaipo iš Olivijos, pavadina ją „moksliuke“. 
Jis nori, kad ji atsipalaiduotų ir nors kartą gerai pasilinksmintų. 
„Eime šį vakarą į kiną - į vėlyvąjį seansą.“ 

+ Olivija: vertina mokyklą + kontrolinis darbas = ruošiasi 

patikrinimui. 

+ Olivija: „moksliukė“ + kontrolinis darbas + vaikino spau- 
dimas + tikrai geras filmas = potencialiai sunkus spren- 
dimas (šiuo atveju Olivija įvertino visus faktus ir nu- 
sprendė, kad kitą dieną laukiantis žinių patikrinimas 
mokykloje yra svarbesnis). 


2 situacija: Šįryt lauke dvylika laipsnių šilumos. Jau vėlyvas 
ruduo. Šarlotė apsimovusi šortus ir apsivilkusi aptemptus marš- 
kinėlius be rankovių. Prognozuojami debesys ir lietus. Šarlotė 
nori gražiai atrodyti naujam vaikinukui, su kuriuo kartu sėdi per 
Pasaulio istorijos pamoką. PRIDURKITE, jog Šarlotė ką tik pa- 
sveikusi po peršalimo. 

+» Lauke 12 laipsnių šilumos + šilčiau nebus + vasariniai 
drabužiai + dailus vaikinas = sunkus sprendimas. 

+ Lauke 12 laipsnių šilumos + šilčiau nebus + vasariniai dra- 
bužiai + dailus vaikinas + neseniai sirgo = dabar situaci- 
ja aiškesnė, tikėkimės, jog įrodymai, kad reikia apsivilkti 
megztinį arba švarkelį, yra svaresni nei įspūdžio padary- 
mas žaviam vaikinui! (Šiuo atveju laimėjo žavus vaikinas, 
o Šarlotė vėl atsidūrė lovoje dar labiau peršalusi.) 

15-18 metų paaugliams 


1 situacija: Džonas važiuoja automobiliu į vakarėlį. Jam sep- 


tyniolika metų ir jis turi laikinas vairuotojo teises. Sklinda gan- 


dai, kad kitame miestelyje vyksta dar geresnis vakarėlis. Visi nori 


ten važiuoti. Tikrai „karšta“ mergina iš jo klasės paklausia, ar jis 


galėtų ją ten nuvežti. Jiems susėdus į automobilį ji pareiškia, kad 


netrukus laikys vairavimo egzaminą, bet jai dar trūksta praktikos 


ir nori pavairuoti. 


Džonas važiuoja vienas + laikinos teisės = šioks toks pa- 
vojus (nepatyręs vairuotojas). 

Džonas važiuoja su Sjuze + laikinos teisės + ji nori vai- 
ruoti automobilį = potencialus pavojus. (Taip, Džonas 
Sjuzei leido vairuoti ir ji iš karto numušė šalikelėje stovė- 
jusios kitos mašinos veidrodėlį. Laimei, niekas nenuken- 
tėjo, bet Džonui naujas veidrodėlis kainavo 300 dolerių.) 


2 situacija: Jaunėlis nori pasikviesti „keletą draugų į svečius. 


Deja, jūs išvykęs iš miesto verslo reikalais. Jaunėlis nusprendžia 


paskelbti internete savo adresą, laiką, datą ir pakviesti visus, no- 


rinčius užsukti. 

Jaunėlis + draugai + jokios suaugusiųjų priežiūros = ga- 
limos bėdos. 

Jaunėlis + draugai + jokios suaugusiųjų priežiūros + skel- 
bimas interneto svetainėje = neabejotinos bėdos! (Jaunė- 
liui buvo iš karto liepta pašalinti skelbimą iš socialinio 
tinklalapio. Tėtis paskambino kaimynui ir paprašė, kad 
praeitų vėliau vakare pro jų namus ir patikrintų. Laimei, 
Jaunėlis nusprendė, kad tai nebuvo labai gera mintis...) 


17 skyrius: Dar kartą faktai 
VII. Saugumo sąrašas 


Tai tuščias saugumo sąrašas, kurį galite užpildyti kartu su vai- 
ku. Galite surašyti vardus ir kontaktinę informaciją žmonių, ku- 
riais pasitikite, ir priklijuoti jų nuotraukas arba paprašyti vaiko 
juos nupiešti. 


Saugumo sąrašas 


(Vaiko vardas) 


Vardas: 

Namų telefonas: 
Mobilusis telefonas: 
El. paštas: 


Adresas: 


Vardas: 

Namų telefonas: 
Mobilusis telefonas: 
El. paštas: 


Adresas: 

Vardas: 

Namų telefonas: 
Mobilusis telefonas: 
El. paštas: 


Adresas: 


Vardas: 

Namų telefonas: 
Mobilusis telefonas: 
El. paštas: 


Adresas: 


Vardas: 

Namų telefonas: 
Mobilusis telefonas: 
El. paštas: 


Adresas: 

VIII. Šaltiniai ir informacija 


Šiais šaltiniais galite naudotis ieškodami daugiau informacijos 
ar pagalbos. Jei nutiko nelaimė, skambinkite bendruoju pagalbos 
telefono numeriu 112. 


Vaikų tvirkinimas 

Vaikų linija: 
http://www.vaikulinija.lt/ 
http://www.vaikystebesmurto.lt/ 

Paramos vaikams centras: 


http://www.pvc.lt/ 


Vaiko teisės 

Vaiko teisių apsaugos pagrindų įstatymas: 
http://www3.lrs.lt/pls/inter3/dokpaieska.showdoc 1?p 
id=279424 

Valstybės vaiko teisių apsaugos ir įvaikinimo tarnyba: 
http://www.vaikoteises.lt/ 

Vaiko teisių apsaugos kontrolieriaus įstaiga: 
http://www3.lrs.lt/pls/inter/vaikai 

Miestų ir rajonų savivaldybių Vaiko teisių apsaugos skyriai: 
http://www.vaikoteises.lt/media/file/Adresai9020V TAS9020 
2013birzelis.pdf 


Psichikos sveikata 
Jaunimo linija: 
Tel. 8 800 28888; el. paštas: laiškaiūjaunimolinija.lt 


http://www.jaunimolinija.lt/ 

Jaunimo psichikos sveikata: 
http://www.smm.lt/uploads/documents/tyrimai ir anali- 
zes/Leidiniai96202013/Jaunimo9620psichine9020sveikata. 
spaudai.pdf 

Valgymo sutrikimų centras: 

Tel.: 8 5 262 59 79 


http://www.valgymosutrikimai.lt/ 


Informacija apie patyčias 


http://www.bepatyciu.lt/ 


Patarimai tėvams 
http://www.mamosdienorastis.lt/ 
http://www.pozityvitevyste.lt/lt/patarimai-tvams 


http://www.dhsspsni.gov.uk/top-tips-for-parenting-teena- 
gers-lithuanian-translation.pdf 

Padėka 


Ši knyga nebūtų buvusi parašyta, jei ne istorijos, kuriomis 
pasidalinti sutiko šeimos, pacientai ir klientai. Jūs mus išmokėte 
klausytis ir iš tikrųjų girdėti. Vienai ypatingai šeimai ir asmeniui: 
Jūsų išmintis bei patirtis padėjo mums suprasti, kaip svarbu kal- 
bėtis šiomis sudėtingomis temomis. 

Labai dėkojame Nancy Seltzer, kad patikėjo šiuo projektu ir 
parėmė mūsų sumanymą, buvo tikra draugė ir patarėja. Taip pat 
Mortui Janklow, nusprendusiam, jog tokią knygą reikia išleisti. 
Taigi mes ją ir išleidome su neįtikėtina Britos Hvide bei Thomaso 
LeBieno pagalba. 

Mūsų vyrams: ačiū už viską, ką mums davėte. Jūs abu skati- 
note, rėmėte ir stengėtės pakelti mums nuotaiką viso rašymo pro- 
ceso metu. 

Ir galiausiai, bet nė kiek ne mažiau, dėkojame savo vaikams: 
Chrisui, Chelsea, Connorui, Andy, Ryanui, Annie, Charlotte ir 
Cooperiui, kurie išmokė mus daug daugiau nei bet kuri knyga. 
Jūs visi jau rengiatės išeiti į platųjį pasaulį. Džiaugiamės dėl jūsų 
ir nekantriai laukiame pamatyti, kaip jums seksis! 

